
Pagrindiniai gnoseologijos. klausimai ir jų 
sprendimo būdai. 
Par. Prof. Dr. P. Kuraitis, Kaunas. 


„Logo“ 1924 metais Nr. 1! esu išdėstęs, tarp kitko, svarbesniąsias 
skepticizmo, sensualistinio empirizmo, gnoseologinio idealizmo ir ant racio- 
nalizmo bei metafiziškojo idealizmo pagrindų paremtų gnoseologinių sistemų 
pažiūras ir jų kritiką. „Logo“ 1924 metais Nr. 2* esu rašęs apie pagrindi- 
nius Kanto gnoseologinius nusistatymus ir juos kritiškai vertinęs. Dabar 
tenka kalbėti apie šiais laikais kas kart daugiau -pasireiškiančią savo įtaka 
Tomo Akviniečio gnoseologiją?. Tokiu būdu bendram gnoseologijos su- 
siorijentavimui pakankamai bus paliestos visos charakteringesnės didžiosios 
gnoseologinės srovės. Pagaliau, paduosiu višą eilę kriterijų, su kurių pa- 
galba galima kritiškai spręsti ir apie čia mane ir AS BioscoleEiia 
orijentacijų vertę. . 

Svarbesnieji tomistinės gnoseologijos punktai. 

Kritikuojant minėtas gnoseologines sroves, aš laikiausi pagrindinių 
Aristotelio bei Tomo Akviniečio gnoseologinių pažiūrų. „Aš necitavau jų 
dogmatiškai, bet stengiausi kritiškai įrodyti jų tikrą vertę, priešais pastatydamas 
jomis paremtą argumentaciją skeptikų, sensualistinių empiristų, grioseolo- 
ginių idealistų, metafizinių idealistų, kantiškio. kriticizmo argumentams. Ne- 
trumpai, sugrupavęs į vieną vietą, paduoti svarbesniuosius tomistinės gno- 
seologijos punktus. 

1. Sių dienų gnoseologinė problematika daugiausia kreipia dėmesio į 
pačius pradedamuosius gnoseologijos punktus, į tokius klausimus, kaip 
antai, iš kur gnoseologas ima savo svarstymams medžiagą, ar jis turi tei- 
sės aprioriškai mažiau vertinti senesnes filosofines. sroves už naujesnes, 
kieno vardu, kuriam tikslui, kokia kompetencija jis stato gnoseologijos 
klausimus.  Atsigręžiant tokiu būdu su rimta kritika į save, kaipo filosofuo- 
jantį subjektą, lengviau išsisaugoti nepamatuotų, nepatikrintų ir nepatikrin- 
tinų sprendimų apie tokių ar kitokių pažiūrų vertę. „Dėl to rimtesnieji kad 
ir kitų srovių šių laikų filosofai kas kart mažiau kalba:apie „naivią, nekri- 
tišką“ Aristotelio ar Tomo Akviniečio gnoseologiją. 

Iš tikro, sunku vadinti nekritiška tokią filosolinę sistemą, kuri nesibijo 
kad ir radikaliausio, bet protingo abejojimo ugnimi išbandyti pačią pagrin- 
dinę savo pažiūrų vertę. Iš tikro, tomistinės tilosofijos pirmieji principai 
išlaiko kad ir griežčiausią abejojimų išbandymą. Žinoma, ansiojiias turi 


“1 Žiūr: straipsnį „Keli bendrosios gnoseologijos bruožai“. 

2 Žiūr. straipsnį „Kanto gnoseologinės pagrindinės ' pažiūros ir jų vertė“. 

3 Kadangi /Foma, . Akvinietis didumoje laikėsi; gnoseologijoj aristoteliškų pozicijų, 
užtai skyrium nekalbu apie Aristotelio gnoseologiją. iais laikais Aristotelio filosofijos 
pagrindai uoliausiai ginami tomistų. Tat čia pakaks paduoti Tomo Akviniečio pažiūras 
“ drauge ir kaipo. aristotelizmo atstovo. 

būti protingas, turi remtis tvirtu pagrindu. Abejojimas juk negali būti 
vertinamas ir rimtai filosofijoj taikomas, kai jis yra neprotingas, neturi tvirto 
pagrindo.  Abejojimui juk negali būti duodama kokių privilegijų prieš tei- 
gimą ar neigimą; jeigu tat nuo šiokio ar kitokio teigimo reikalaujame, kad 
jis remtųsi tvirtu pagrindu, tai to paties galima ir reikia reikalauti ir nuo 
abejojimo, ir nuo neigimo. Tai labai svarbu įsidėmėti, nes kaž kodėl dažnai 
abejojimui suteikiamos išimtinos privilegijos. Tuo tarpu abejojimas turi 
tarnauti tiesos reikalui. Kai kame tiesos tikrai nežinome, tai teisėtai laiko- 
mės abejojimo, kaipo priemonės klaidai išvengti. O tais atvejais, kur 
klaidos būti negali, negali būti pagrindo ir protingam abejojimui. Negali 
būti klaidos ten, kur negali būti sumaišymo vieno dalyko su kitu. Tai 
pirmučiausia pasitikrina pirmųjų principų pažinime, kurie remiasi esybės 
ypatybėmis; mat, visa, kas yra ir kas galima pozityviai sugalvoti, turi esybės 
ypatybes; taigi, čia sumaišymo protingai bijotis negalima. 

2. Tomistinėje gnoseologijoje išvengiama subjektyvizmo, įsisąmoninant, 
kad pažinimo faktai yra esybių „ypatybių rūšys, kad tokiu būdu esybės 
'“ „ypatybės ir ant tų ypatybių rymantieji dėsniai turi turėti pritaikymo ir 
pažinimo srityje. 

Tomistinėje filosofijoje pažinimo faktai nenaturaliai nekapojami, kaip 
kad yra daręs Dekartas, kai jis ėmėsi nustatyti savo filosofijos pagrindinį, 
faktą „cogito, ergo sum“.  Tomistinėje gnoseologijoje ncužmirštama, kad 
pažinimas turi santykį ne tik prie subjekto, bet ir prie objekto. Tad anali- 
zuojant tą ar kitą pažinimo faktą iš tikrųjų tenka sakyti: „cogito, ergo sum 
et est objectum cogitatum“. Tokiu. būdu negalima iš čia pripažinti gnose- 
ologinę pirmenybę tikrumo, betarpiškumo atžvilgiu savisąmonės ar bendrai 
psichinės realybės reiškiniams. 

3. Suprantant gi pirmųjų principų (ant esybės ypatybių paremtų) be- 
tarpiškai objektyvų galiojimą ir įsisąmoninant pažinimo faktų betarpišką 
analizio išdavą (cogito, ergo sum et est objectum); tuomet lengva nesiimti 
aprioriškai diskredituoti Aristotelio ir Tomo Akviniečio betarpiško realizmo. 

Betarpiškam realizmui galima rasti pagrindą ir tame fakte, kad žmogus 
neturi įgimtų idėjų, kad visą pažinimui medžiagą žmogus gauna iš patyrimo. 

„Dar labiau paaiškėja šitas dalykas, kai tomistinės ontologijos principų 
šviesoje žiūrime į pažinimą, kaip į įvykimo rūšį ir kai suprantame, kad nieks 
negali įvykti be veikimo priežasties („guidguid movetur, ab alio movetur“), 

4, Didelės čia svarbos gnoseologijai turi išsprendimas universalių, 
bendrų sąvokų santykio su konkrečia realybe. Cia svarbu ypač įsisąmonini- 
mas, kad bendrumo, universalymo, kaipo tokio, pačioje realybėje formaliai 
nėra, kad tai reileksijos padaras, kai suprantama, kad visi tos pači s rūšies 
daiktai turi tas pačias rūšines ypatybes, kad visos esybės turi tokias pat 
transcendentines ypatybes; svarbu čia supratimas, kad tų sąvokų turinys 
išreiškia daiktų esmę, jų esmines ypatybes ir esminius santykius. 

Į universalių, bendrų sąvokų reikšmę galima žiūrėt iš trejopo punkto: 
kad jos yra sielos sąvokos, glūdi sieloje; kad jos išreiškia daikto esmę, ar 
jo esmines ypatybes ir esminius santykius; kad jos turi tokią ir tokią ob- 
jektyvią reikšmę, nekreipiant dėmesio į tai, kad jos yra to ąr kito žmogaus 
sąvokos, ar kad jos išreiškia to ar kito individualaus daikto esmę, esminius 
santykius, esmines ypatybes. Tiesioginis proto pažinimas savo turiniu turi iš 
to trečiojo punkto suprantamą universalių, bendrų sąvokų reikšmę. 

Siaip ar taip ir universalių, bendrų sąvokų klausimą sprendžiant, (o- 
mistinė gnoseologija pakankamai įrodo betarpiško realizmo pozicijos pro- 
tingumą. 

5. Aristotelio ir Tomo Akviuiečio mokslu, protas veikia ne tik spren- 
dimuose išreikšdamas santykį tarp veiksnio ir tarinio, bet pirmučiausia turi 
suprasti veiksnio ir tarinio sąvokos turinio prasmę, įžvelgdamas su pojū- 
čių pagalba realybėje tai, ką paskui išreiškia veiksnio ir tarinio sąvokomis, 
Jeigu protas šito įžvelgimo negalėtų daryti, tai nesuprasdamas tų sąvokų 
prasmės, negalėtų daryti ir sprendimo. Tų sąvokų turinį gali protas suži. 
noti tik įžvelgdamas, kas yra nepriklausomoje nuo jo veikimo (įžvelgimo) 
realybėje, nes jis pats jo nesukuria; o iš nieko negali niekas atsirasti. Kad 
protas to turinio nesukuria, tai aišku ir iš to, jog jis turi naudotis pojūčių 
pagalba ir savo nuožiūra negali nuspręsti, kas kur yra, bet turi žiūrėti, kad 
jo ištarmė atatiktų realybę. 

Labai svarbu šitą dalyką turėti atmintyje. Proto prigimtis pasireiškia 
visuose jo veiksmuose. Kadangi įžvelgime reikšmės veiksnio ir tarinio pro- 
tas nesprendžia, tai yra nejungia ir neskiria vieną sąvoką nuo kitos (taip 
dažnai suprantama sprendimo prasmė), bet veiksnio ir tarinio supratimą įsi- 
gyja, įžvelgdamas realybėje tai, ką tuo turiniu išreiškia, tai aišku, kad tas 
įžvelgimas išreiškia proto veikimo prigimtį. Ir sprendimuose tas protas 
stengiasi įžvelgti pačioje realybėje, kaip reikia išreikšti santykį tarp veiksnio 
ir tarinio. Daryti sprendimą juk yra ne kas kita, kaip tą patį dalyką iš- 
reikšti dviem atžvilgiais (veiksniu įr tariniu). N 

0. Sprendimo objektas galų gale turi būti realus daiktas, nes ko nėra, 
to negalima ir pažinti. Sakau, galų gale, nes pažinimas betarpišku savo 
objektu gali turėti ir kitus sprendimus; gali būti sprendimas apie sprendi- 
mus, bet šitie pagaliau turi turėti sąryšį su realybe, nes iš nieko jiems juk 
negali atsirasti reikiamas pagrindas. 

7. Kuomet protas įžvelgia daiktuose esmines ypatybes ir esminius san- 
tykius, tai išreiškiąs juos pažinimas tusi pastovios reikšmės ir vertės vi. 
siems tos rūšies daiktams. Yra tokių ypatybių ir santykių, kuriuos turi 
turėti visi daiktai, kaip, antai, esimo, tapatybės, tai, kad dalis mažesnė už visą 
ir tt Tokias ypatybes ir santykius išreiškiąs pažinimas turi turėti būtiną 
ir visuotiną pritaikymą prie visko, kas yra ir gali būti. ; 

Ir pažinimas yra šiuo tuo, ne niekuo. Taigi, ant tų ypatybių ir san- 
tykių pagrindo paremti dėsniai turi turėti pritaikymą ir prie visokio pažinimo. 

Aišku tad, jog įvyksta klaida, nesąmonė, kuomet, darant išvadžiojimus, 
tenka sueit į koniliktą su tokiais dėsniais, Tie dėsniai turi netik subjektinę, 
bet ir objektinę, ontologinę reikšmę, 

8. Yra šis tas bendra tarp pažinimo ir esimo. Pažinimas yra šiuo tuo. 
Vra taip pat šis tas bendra tarp pažinimo ir kiekvieno kito įvykimo. Kaip 
šio to įvykimas negali atsirasti be išorinės įtakos tam, kuriame kas įvyksta, 
taip ir pažinimas įvyksta dėkui nepriklausančiai nuo pažinimo galios“ prie. 
žasčiai. Aristotelis ir Tomas Akvinietis ne tik nemato jokio keblumo, 
kad pažinimo galia gali ką pasiekti kas nėra jos viduje, tai yra nepriklau- 
somą nuo jos objektą, bet stačiai jie nesupranta, kaip galėtų būti koks nors 
pažinimas be sąryšio su tokiu objektu. 

0, Aristotelio ir Tomo Akviniečio mokslu pažinimas įvyksta per dva- 
sinį atvaizdavimą daikto formos pažinimo galioje. Pažinimo galia turi tą 
ypatybę, kad ji gali dvasiniu būdu priimti formas kitų“ daiktų. Protas, pa- 
vyzdžiui, prieš ką nors pažindamas, yra galimybėje tai pažinti; jis tampa aktua- 
liai tai pažįstančiu, kuomet jis išreiškia jo turinį, kitaip sakant, kuomet jis 
išreiškia jo formą, nes per formą (Aristotelio terminologiją vartojant) daiktas 
yra tuo, kuo yra. 

Pažinime tat dalyvauja ir protas, ir objektas. Objektas duoda pažini- 
mui turinį. Tas turinys proto išreiškiamas abstrakčiai, tai yra be individu- 
alių savotiškumų, kokius tas turinys turi pačiame daikte. Tačiau tas 
abstraktiškumas nereiškia klaidingumo; išreiškiama tai, kas yra, realybėje, 
nors ir ne viskas, bet ir nepasakoma, kad viskas išreiškiama; taigi, čia jokio 
klaidinimo nėra. | 

10. Protas turi gauti medžiagą iš pojūčių, nors toj medžiagoj jis gali 
"daugiau įžiūrėti, negu pojūčiai, kaip tai anksčiau esu minėjęs kritikuodamas 
-sensualistinį empirizmą, privesdamas palyginimus apie santykį prie uždaryto 
laiško laiškanešio ir adresato ir apie Rentgeno spindulius. Tarp proto ir 
pojūčiu objektų yra daug bendrų ypatybių. Ant tų bendrų ypatybių (esi- 
mo, tapatybės, pakankamo pagrindo) rymantieji dėsniai pritaikomi ir proto 
ir pojūčių objektams. Nieko tad nuostabaus, kad tie patys daiktai gali 
būti prieinami ir pojūčiams, ir protui; gali tad pojūčiai pristatyti protui 
medžiagą. 

11. Aristotelio ir Tomo Akviniečio pažiūromis, veikimas turi priklau- 
syti konkrečiam daiktui, nes tik konkretus daiktas gali egzistuoti, taigi ir 
veikti. Iš čia ir pažinimas, kaipo veikimas, yra daromas žmogaus, o ne vien 
proto ir pojūčių galių. Proto ir pojūčių galios yra žmogaus įrankiai. 
Griežtai kalbant, sako Aristotelis ir Tomas Akvinietis, reikia sakyti, kad ne 
protas pažįsta, ne pojūčių galios patiria, bet žmogus pažįsta ir patiria per 
protą ir pojūčius. ž 

Tai labai svarbu atsiminti, norint išvengti klaidų, į kurias dažnai įpuolama, 
darant kaž kokius autonomiškai veikiančius daiktus iš pažinimo galių. 

Kuomet tas pats žmogus pažįsta ką per protą ir per pojūčius, tai jis 

gali pastebėti tarp jų pažinimų santykį, gali, būtent, pastebėti, kad tai, kas 
išreiškiama sąvokoj, atatinka tą daiktą, kurio ypatybės tuo tarpu patiriamos 
pojūčių pagalba. Suprantant, kad tik individualus daiktas gali egzistuoti ir 
veikti, lengvai suprantama, kad daiktas veikia pažinimo galias, o ne tik daikto 
ypatybės. 
12. Protas turi refleksijos galią. Kuomet proto tiesioginis pažinimas 
pasiekia realybę, tai ir proto refleksija apie tą tiesioginį pažinimą visoje jo 
eigoje gali pamatyti, kad ištikro tiesioginis pažinimas turi sąryšį su realybe. 
Refleksija to sąryšio nesugalvoja, bet tik jį pastebi. Nenuostabu, kad 
reileksijos pagalba galime atatinkamais argumentais įrodyti klaidingumą tų 
sistemų, kuriose nepripažįstama protui galimybės ką nors sužinoti apie ne- 
priklausančią nuo jo realybę. 

Gnoseologija, kaipo mokslas, yra reileksijos dalykas. Jis neturi tikslo 
sukurti sąryšį tarp pažinimo ir realybės, bet tik su refleksijos pagalba įžiū- 
rėti šiuo atžvilgiu tiesioginio pažinimo liudijimus. Pirmiausia reikia šiuo 
atžvilgiu tyrinėti aiškiausių, nekomplikuotų dalykų pažinimą, kad geriau 

įžiūrėtume tiesioginio pažinimo prigimtį. Tyrinėjimus čia darant nereikia 
bijotis abejojimų, bet tik rūpintis įsisąmoninti abejojimų tikslą, kaipo prie- 
monę, tarnaujančią tiesos interesams, būtent, kad per neapsižiūrėjimą nebiitų - 
klaida priimama per tiesą. O ten, kur klaidai vietos būti negali, negali ten 
būti vietos ir protingam abejojimui. o 

13. Aristotelis ir Tomas Akvinietis drąsiai teigia, savo teigimus rem- 
dami tikrai rimtais įrodymais, kad žmogus gali pažinti ir pojūčių patyrimui 
nėprieinamus dalykus, kaip, antai, dvasinę sielą ir Dievą. Protas, darydamas 
refleksiją apie savo veikimo ypatybes ir apie liuosos valios ypatybes, lengvai 
prieina prie išvados, kad žmoguje turi būti dvasinė siela. Protas, darydamas 
reileksiją apie besimainančių daiktų galutiną atsiradimo priežastį, turi prieiti 
prie pripažinimo, kad jeigu šis tas egzistuoja, tai turi egzistuoti tokia esybė, 
kuri su būtinumu egzistuoja, kuri negali neegzistuoti, kurios esmėje yra 
egzistavimas; toji esybė — tai Dievas. Kaip įsakmiai tie dvasinės sielos ir 
Dievo egzistavimo įrodymai išrodo pas Aristotelį ir Tomą Akvinietį, aš čia 
nedėstysiu. Aš juos tik paminėjau tam, kad pilniau apibūdinčiau gnoseolo- 
ginius Aristotelio ir Tomo Akviniečio nusistatymus. 


Keli svarbesnieji punktai orijentacijai gnoseologinių 
sistemų įvairume. 


Esant dideliam gnoseologinių sistemų įvairumui, labai svarbu turėti 
atatinkamų aiškių kriterijų, kurių pagalba galima būtų greičiau orijentuotis, 
sprendžiant apie tų sistemų pagrindinę vertę ir tokiu būdu lengvai išvengti 
daugelio klaidų. Manau, šitos kriterijos gali daug kam palengvinti gnoseolo- 
ginio orijentavimosi darbą !. 

1. Aiškiai netikus yra sistema, ant kurios pagrindo negalima be kon- 
tradikcijos (be prieštaravimo sau pačiam) tą pačią sistemą laikyti sutinkan- 
čia su tiesa. 

Pavyzdžiui, Kantas savo gnoseologinėj sistemoj, išdėstytoj veikale „Kritik 
der reinen Vernunit“, prieina prie išvados, kad pojūčiams neprieinamieji 
dalykai negali būti žmogaus tikrai pažinti. O tais išvedimais remiantis, ir 
paties Kanto tyrinėjimus veikale „Kritik der reinen Vernunit“ apie apriorinių 
sintetinių sprendimų vertę, apie įvairių kategorijų vertę, kaipo pojūčiams 
neprieinamus dalykus, negalima laikyti tikro pažinimo objektu ir sakyti, kad. 
Kanto čia tyrinėjimų rezultatai sutinka su tiesa. 

Panašiai yra ir su pozityvizmų; jis skelbia, kad tik apie pojūčiams pri- 
einamus fenomenus (reiškinius) mes galime ką nors tikra sužinoti, o tuo 
tarpu pati pozityvizmo sistema, kaipo sistema, juk pojūčių patyrimui nepri- 
einamas daiktas; taigi, pats pozityvizmo sistemos skelbimas formoje sutin- 
kančio su tiesa nusistatymo yra vidujiniame prieštaravime pagrindinei paties 

pozityvizmo pažiūrai. | 
; Taip pat ir evoliucionizmas, skelbiąs, kad nėsą jokių pastovių, objekty- 
vių tiesų, kiek jis pats pretenduoja būti su tiesa sutinkanti sistema, prie- 
štarauja pačiai svarbiausiai savo pozicijai. 


1 Apie tas kriterijas aš esu jau šiek tiek rašęs straipsnyje, tilpusiame „Logo“ 1922 m. 
numeryje, 162—163 pp. 

2. Aiškus klaidingumas tokių gnoseologinių sistemų, kurių laikantis ne- 
galima pažinime griežtai atskirti tiesą nuo klaidos, kur pastovioms, objekty- 
vioms tiesoms nėra vietos. Tokios sistemos tat ir pačios negali preten- 
duoti prie pareiškimo tikros tiesos savo nusistatymais. Mat, ir prie jų pa- 
čių pozicijų galima ir reikia, nuoseklumo laikantis, taikyti jų pačių skelbiamas 
pažiūras (apie negalėjimą atskirti tiesą nuo klaidos, pažinti objektyvią tiesą). 

Pavyzdžiui, gnoseologinis psichologizmas, kurs neskiria esmėje logi- 
kos dėsnių nuo psichologijos, negali rasti pagrindo griežtai skirti tiesą nuo 
klaidos; mat, ir klaidingas pažinimas, kaipo psichinis procesas, eina psicho- 
loginių dėsnių keliais. 

Immanentizmas, kurs skelbia, kad nieko negalima pažinti, ko nėra są- 
monės ribose, kas savo egzistavime nepriklauso sąmonei, negali tad teisė- 
tai turėti pretenzijos, kad kitas žmogus jį kaipo tiesą priimtų; immanentizme 
juk, apskritai, ir apie kitų žmonių realų esimą negalima sužinoti, ir net ne- 
suprantama, kaip jo laikantis gali kilti klausimas apie egzistavimą to, kas 
nepriklauso savo egzistavime nyo mano sąmonės; immanentizme tikra, objektyvi 
tiesa žmogui neprieinama; juo labiau čia negali teisėtai kilti pretenzijos kitam 
tiesą pareikšti; taigi immanentizmas gali būti laikomas tik kaipo atskiro žmo- 
gaus nuotaikos, skonio, svajonės padaras. Panaši vertė ir visokios spalvos, 
subjektyvizmų, nes ir čia nėra galima objektyviai, kitiems žmonėms priva- 
lomai tiesai surasti tikrą pagrindą, o del to negalima ir patį subjektyvizmą 
laikyti tikrai su kitiems žmonėms privaloma tiesa sutinkančia sistema. 

3. Netikus sistema, kurioj negalima išaiškinti pažinime pažangos ga- 
limumą. Pavyzdžiu čia gali eiti gnoseologinio logizmo įvairios formos, 
kurios skelbia, kad vienintėlė egzistavimo rūšis, kuri yra pažinimui prieinama, 
tai pats pažinimas. Cia negalima suprasti, iš kur gali atsirasti naujo paži- 
nimo medžiaga; juk, jeigu viskas yra pažinimas, tai viskas nuo amžių tu- 
rėtų būti ir pažinta; jeigu kitokios esimo formos nėra, kaip tik pažinimas, 
tai negalima suprasti, iš kur naujas pažinimo faktas galėtų atsirasti. 

4. Netikus gnoseologinė sistema, jeizu jos negalima praktikoj laikytis, 
nejeinant į koliziją su elementariais individinio ir drauginio gyvenimo rei- 
kalavimais. Realus, juk, žmogus svarsto gnoseologinius klausimus; šalia tų 
klausimų jis turi ir kitų ivairių savo reikalų ir yra įvairiuose realiuose san- 
tykiuose su kitais žmonėmis ir daiktais; gnoseologiniai tat klausimai gali 
prasidėti ir eiti tik viso jo realaus gyvenimo kontekste. Jeigu tad kokia 
gnoseologinė teorija atveda prie tokių išvedimų, kad iš jos punkto nega- 
lima suprasti, kaip pažįstantis subjektas galėjo kada nors manyti turįs kitų 
reikalų, skirtinų savo esme nuo pažinimo, ir kaip galėjo būti jame supra- 
timas apie kokius realius santykius su kitais daiktais ir žmonėmis, tai tokia 
teorija naikina visą tą kontekstą, be kurio nėjokia gnoseologinė teorija ne- 
gali atsirasti. Tokioj padėtyj yra, pavyzdžiui, immanentizmas, kantizmas, sub- 
įektyvizmas apskritai. 

„5. Tokia gnoseologinė sistema, kuri veda prie tikrų dorinių nesąmo- 
nių, negali būti sutinkanti su tiesa. Dorinei sistemai, kad ji būtų kritiška, 
reikia gnoseologijos paramo. Jeigu tad gnoseologijos sistema priveda prie 
tokių pažiūrų, kurios reiškia, kad tikrai tiesos sužinoti negalima, tai iš čia 
išeina, kad ir dorinių tiesų sužinoti tikrai negalima, tai reiškia, kad nega- 
lima pažinti tai, kas reikalinga protingam gyvenimo tvarkymui, o iš čia eina 

savaime išvedimas, kad prieš neprotingą gyvenimo tvarkymą nieko tikra 
tuomet negalima pasakyti. O tuo tarpu gnoseologijos klausimai tam tikslui 
statomi ir svarstomi, kad į žmogaus gyvenimą būtų įnešta daugiau proto 
šviesos, 0 ne tam, kad toji šviesa būtų visai užgesinta. Be to, kiekvienas 
filosofinis tyrinėjimas privalo turėti būtinas dorines ypatybes; antai, Bako- 
nas Verulamietis, kalbėdamas apie filosofijos metodą, teisingai nurodo įvai- 
rias, filosofijos tyrinėjimų darbe, užlaikytinas sąžiningumo sąlygas: nepasiduoti 
naujumų ieškojimo manijai, negarbinti be atodairos to, kas buvo seniau, 
nesiskubinti su teigimais, būti kantriam abejojimuose, rūpintis tvarkinga 
minčių eiga ir jų išdėstymu, nesilaikyti užsispyrus nepamatuotos savo pa- 
žiūros, greilai išsižadėti pasirodžiusių tikrai klaidingų savo nuomonių. 
Leidimas sau filosofiniame darbe nepaisyti sąžiningumo veda prie aiškiausių 
nesąmonių, sako VI. Solovjovas: atsisakyti čia nuo sąžiningumo, tai reiškia 
paisyti čia kitokių interesų, o ne tiesos interesų; bet čia tiesos interesas ne- 
privalo niekame trauktis iš kelio kitam kokiam interesui; taip patatsisakymas 
nuo sąžiningumo reikštų čia atsisakymą nuo pačios filosofijos. Todėl tokia gno- 
seologinė sistema, kuri linktų prie išvados, kad doros dėsniai (taigi ir filo- 
solijos darbe sąžiningumo reikalavimas) neturi tvirto pagrindo, tuomi pačiu 
aiškiai pasirodytų esanti klaidinga, kaipo priešinga tokiai filosofinio mąsty- 
mo sąlygai, be kurios paisymo nėjoks filosofinis tyrinėjimas negali būti lai- 
komas šio-to vertas. 

6. Kadangi realus žmogus stato ir svarsto gnoseologijos klausimus, 
užtai turi būti galima realiai įsigyventi savo gnoseologinėsė pažiūrose, o ne 
laikyti jas tik kaip kokiu žaidžiančios vaizduotės dalyku, Zinoma, tik ne- 
užmirštant, kad gnoseologija turi medžiagą, problemų elementus iš realaus 
žmogaus gyvenimo, kad pats gnoseologinis svarstymas gali eiti tik realaus 
gyvenimo kontekste, galima pasiekti tokių gnoseologinių tyrinėjimų rezul- 
tatų, į kuriuos realiam žmogui galima bus rimtai žiūrėti ir savo realiame 
gyvenime jų paisyti. Tai labai svarbu įsidėmėti, kad galėtum išvengti tokių 
pozicijų, prie kokių, pavyzdžiui, priveda Kanto „Kritik der reinen Vernunft“; 
mat, stovint ant to veikalo tyrinėjimo „rezultatų pagrindo, negalima prieiti 
prie realaus žmogaus ir realaus gyvenimo; Cia pažinimo subjektas, kurio 
vardu daroma sprendimai, kažkokia abstrakti sąmonė (Bewusstsein iiber- 
haupt, reines Subjekt), kuri nieko negali žinoti apie tai, kas nepriklausomai 
nuo jos egzistuoja. Tik nuostabu, kad daug kas pripažįsta didelę vertę 
keistoms to abstraktaus subjekto ištarmėms apie Dievo ir sielos pažinimą. 
Juk, Dievo ir sielos esimo klausimai gali rūpėti tik realiam žmogui, savo 
mintyse nepametančiam kontakto su realiu gyvenimu, ir tik toks realus 
žmogus gali pažinti tikrai egzistuojantį Dievą ir sielą. Įdomu, kad tos fi- 
losofinės sistemos, kurios prieina išvados, kad negalima nieko ar nieko tikra 
sužinoti apie Dievą ir sielą, paprastai pažinimo subjektu laiko kažkokią ab- 
strakčią sąvoką arba kokių pojūčių patyrimų ryšį (kaip pozitivistai, aktualistai), 
taigi visai nerealų žmogų; tas subjektas negali pažinti ir ar egzistuoja kiti 
žmonės bei daiktai, ar ne, ir, apskritai, kokia nors skirtinga nuo pažinimo 
realybė; taigi sunku nuo jo ir norėti, kad jis prieitų prie Dievo ir sielos 
pažinimo. Nea k 

7. Netikus yra tokia gnoseologinė sistema, kurioje užsimirštama  kri- 
tiškai nusistatyti paties pažinimo ir pažįstančio subjekto supratimą, jo pra- 

dedamąjį gnoseologinių tyrinėjimų punktą, jo imamos tiems tyrinėjimams 
faktinės medžiagos rūšį ir vadovaujančiųjų tuose tyrinėjimuose, ypač pa- 
čiuose pirmutiniuose, principų vertę. Yra nemaža filosofų, kurie stato per- 
dėtus kritiškumo reikalavimus objekto pažinimo srityje, o parodo visišką 
savo naivumą pažįstančio subjekto ir savo pažinimo atžvilgiu. Tokiu nai- 
vumu paprastai pasižymi įvairių subjektyvistų gnoseologinių teorijų atstovai. 
Subjektas tose teorijose išeina arba kaž koks nerealus, nežmogus, arba 
kaž koks panteistiškas dievaitis, kurio visi pažinti objektai yra kaip ir koki 
tik objektyvumo formoje pasireiškiantieji pergyvenimai arba jo prigimtį su- 
darantieji elementai. Bet tuomet pažinimas, identifikuojamas su tokio subjekto 
esmės pasireiškimu, netenka charakterizuojančių pažinimą ypatybių; tuomet 
pažinimu, išrodo, betarpiškai pažįstama tik tai, kas tariamai sudaro patį pa- 
žinimo subjektą, tuomet tarp tokio betarpiško pažinimo ir skirtinų nuo subjekto 
daiktų yra bedugnė, kurią stengiamasi, nors vis be pasisekimo, kaip nors 
užuolankomis apeiti. 

Tuo tarpu nepripažįstant įgimtų idėjų, suprantant, kad protas turi 
refleksijos galią ir kad gali refleksijos darbui kritiškai pasirinkti tikrus vado- 
vaujančius punktus (kaip, antai, ant transcendentalinių esybės ypatybių pa- 
remtus principus), lengva pamatyti pagrindinę naujųjų subjektyvistų klaidą. 
Kai proto galia nėra sudėta iš kokių ten subjektyvių elementų, tai tie subjek- 
tyvūs elementai nė negali kliudyti turėti betarpišku pažinimo objektu ir išo- 
rinio pasaulio daiktą. Kadangi protas pažinimo medžiagą gauna iš pojūčių 
patyrimo, tai lengva suprasti, kad pirmuoju pažinimo objektu gali ir. turi 
būti išorinė realybė. 

Šiaip ar taip, protui, skirtina nuo pažinimo akto, realybė, ar ji bus 
subjektyvi ar objektyvi, vistiek yra transcendentiška, jam svetima. Jeigu tad 
pripažįstama, kad protas gali tikrai pažintį tokią subjektyvią transcendentišką 
realybę, tai nėra jokio pagrindo aprioristiškai nusistatyti prieš tikrą objekty- 
vios transcendentiškos realybės pažinimą. 

Kad išvengtum čia nekritiškų apriorizmų, tenka labai žiūrėti, kad būtų 
kritiškai įsisąmoninta pačioje pradžioje gnoseologinių svarstymų, kas yra 
tas, kurs stato klausimus gnoseologijoj ir imasi juos spręsti, vardan kokių, 
būtent, reikalavimų jis tai daro, ir ar jis tuos reikalavimus yra pilnai kritiškai 
patikrinęs, iš kokių faktų išeina, ar kartais neišleidžia čia kokios reikalingos 
turėti atmintyje faktinės medžiagos, kokių principų šviesoje jis tąja medžiaga 
naudojasi, ar tie principai yra kritiškai savo vertėje nustatyti ir t. t. 

Kam tat šitoki klausimai visai nerūpi, tam sunku išvengti subjekty- 
vizmo klaidų. Kur nedaroma tat pažįstančio . subjekto kritikos, ten gera 
dirva tarpti visokioms subjektyvizmo nesąmonėms. 


8. Lengva suprasti tokios gnoseologinės sistemos klaidingumą, kur 
nestengiama surasti realų pagrindą bendroms, universalioms sąvokoms. Mat, 
kai bendroms, universalioms sąvokoms pripažįstama tik subjektyvus turinys, 
tai tada ir pats gnoseologinių klausimų formulavimas, kuris negali būti kitaip 
daromas, kaip tik su bendrų, universalių sąvokų pagalba, netenka objekty- 
vios, realybės pažinimą liečiančios prasmės. O šitaip esant su pačių klau- 
simų supratimu, sunku norėti, kad būtų tada prieita prie tikrai objektyvaus 
tų klausimų išsprendimo. 

Šitokioje padėtyje yra ne tik subjektyvizmu besiafišuojančios gnose- 
ologinės sistemos, bet ir visos kitos, kurios sąvokų klausimu neišgali pasi- 
liuosuoti nuo nominalizmo ar subjektyvaus „konceptualizmo, kaip, antai, 
pozityvizmas ir kantizmas. į 

9, Kad suprastum kurios gnoseologinės sistemos vertę, naudinga kreipti 
dėmesį, ar ji pajėgia logiškai atsispirti prieš pagrindinius skepticizmo argu- 
mentus. Skepticizmo argumentai duoda tą naudą, kad per jų ugnį perva- 
rius, greičiausiai paaiškėja tokios ar kitokios gnoseologinės sistemos vertė. 

Ar mes imsime pozityvizmą, ar ontologizmą, ar tradicionalizmą, ar kitą 
kurią, priešingą tikram realizmui teoriją, greit mes pastebėsime, kad tos 
teorijos neįstengs nieko galutinai tikrai skeptikams atsakyti. Lengva paste- 
bėti, kad prieš skepticizmą neįstengia nieko rimta pastatyti visoki ir senųjų, 
ir naujųjų laikų probabilistai. Senovės probabilistai Karneadas ir Arkesilajis 
skelbė, kad tikros tiesos pažinti negalima, kad reikia tenkintis tik panašu- 
mais į tiesą. Garsieji skeptikai Enesidemas ir Sekstas Empirikas jiems 
sėkmingai yra atsakę. kad kas jokios tikros tiesos nežino, tas neturi pagrindo, . 
kaip sužinoti, kas yra į tiesą panašu, o kas nepanašu. Panaši yra vertė ir 
tų šių laikų gnosėologų, kurie mano visame kame tenkintis tik hipotezėmis 
ir subjektyviomis tiesomis. Svarbu tat ir tuos šių laikų probabilistus, subjek- 
tyvistus pastatyti prieš skeptikų argumentus ir tuomet lengva pamatyti jų 
visą pozicijų silpnumą. 

Tuo tarpu laikantis Aristotelio ir Tomo Akviniečio filosofinių pagrindų, 
netenka bijotis nors ir radikaliausio abejojimo. Prieš abejojimo radikalumą 
tenka tik pastatyti įsisąmoninimo visašališkumą. Radikaliausiai juk imama 
abejojimas tada, kai giliausiais atžvilgiais svarstoma paties abejojimo prasmė ir 
tikslas. Abejojimo pateisinamas tikslas gali būti tik apsisaugoti nuo klaidos. 
Abejojimas tat visai netenka prasmės tų tiesų atžvilgiu, kur klaidos būti 
negali; o klaidos būti negali tenai, kur negali būti sujaukimo vieno dalyko 
su kitu, kur ar imsi tą dalyką, ar kitą vistiek susidursi su tomis pat ypa- 
tybėmis; tai liečia tas tiesas, kurios remiasi bendromis visoms esybėms ypa- 
tybėmis; tokios tiesos yra, pavyzdžiui, tapatybės, prieštaravimo, trečiaip ne- 
simo dėsniai. 

Aristotelio ir Tomo Akviniečio gnoseologijos pagrindų laikantis, ne- 
sunku atsakyti į garsųjį skeptikų dialelio (užburtojo rato) argumentą. Pa- 
kanka įsisąmoninti, 'kad yra dvejopos rūšies tiesų: tokių, kurios savaime 
yra aiškios, ir tokių tiesų, kurios yra reikalingos tam, kad būtų aiškios, 
kitų, savaime aiškių tiesų pagalbos. O savaime aiškios tiesos yra, antai, tos, 
kurios remiasi ant bendrų visoms esybėmis ypatybių pagrindo. 

10. Gnoseologija tyri duoti kritišką pagrindą filosofijai, kaipo nepri- 
klausomam mokslui. Nepriklausoma galimą laikyti tik tokia filosofija, ku- 
rios pažiūros galutinai yra paremtos ant kritiško proto reikalavimų, nes tik 
šitokis nepriklausomumas proto srityje gali būti rimtai vertinamas. Taigi, 
tos filosofinės srovės, kurios gnoseologinių klausimų objektyviai išspręsti 
nepajėgia, priverstos yra vadovautis čia subjektyviais, irracionaliais, taigi, ne- 
kritiškais nusistatymais; o esant tokiam priklausomumui nuo svetimų kri- 
tiškam protui instancijų, ir visos tokios lilosofinės sistemos negali turėti 
teisėtos pretenzijos prie tikra prasme vartojamo kritiškos nepriklausomos 
filosofijos vardo, 

Tuo tarpu Tomo Akviniečio filosofiją galima ir reikia laikyti tikra pra- 
sme nepriklausoma. Einant jo filosofiniu metodu, visokiems tik subjektyviais 
motyvais paremtiems sprendimams, nusistatymams negali būti vietos kri- 
tiško objektyvizmo besilaikančioje filosofijoje. Tomo Akviniečio realiai ski- 
riama protas nuo kitų sielos galių, kaip, antai, nuo valios ir jausmų; čia nėra 
tat jokio pagrindo proto srityje vadovautis jausmų bei valios nusiteikimais. | 
Tiesa, Tomas Akvinietis suveda į sintezę filosofiją su Apreiškimu, su antgam- 
tine religija, bet jis tą suvedimą daro, vadovaudamasis kritiško proto  rei- 
kalavimais, ir neužmiršta skirtumo, kuris yra tarp prigimtam protui priei- 
namų tiesų ir antgamtinio Apreiškimo nurodymų. 

11. Pačiuose gnoseologijos pagrinduose dažnai atsiranda klaidų, kai 
neatskiriama įsitikrinimo klausimų nuo patikrinimo mokslo. Kaip įvyksta 
sieloje įsitikrinimas, tai čia psichologijos klausimas. Įsitikrinimas gali atsi- 
rasti ir klaidingų ar objektyviai /nepakankamų motyvų pagalba. Reikia tat 
įsitikrinimų vertę patikrinti pirmųjų pagrindinių tiesų šviesoje. Įsitikrinimo 
objektyvi vertė pareina ne nuo įsitikrinimo psichologinio tvirtumo, gyvumo, 
energingumo, bet nuo jo motyvų logiškos vertės. Gnoseologijai kaip tik 
rūpi, supratus pirmųjų tiesų objektyvią reikšmę, jų pagalba patikrinti kitų 
svarstomų gnoseologijoj tiesų pažinimo pagrindus. 

Kas šitokio skirtumo nedaro tarp įsitikrinimo ir patikrinimo, tas papra- 
stai neišvengia psichologizmo; mat, įsitikrinimas, kaipo pergyvenimas, vyksta 
pergyvenimų dėsniais, 0 ne grynai logikos ar objektyviais ontologijos dė- 
sniais. Psichologistas betarpišku pažinimo objektu gali laikyti tik žmogaus 
psichinius pergyvenimus, o ne nepriklausomus savo egzistavime nuo pa- 
žįstančio subjekto išorinio pasaulio daiktus; psichologistui nėra jokio gali- 
mumo teisėtai, logiškai išeiti iš subjektyvumo sferos ir prieiti prie išorinės 
realybės. Psichologizme nėra vietos tikrai tiesos sąvokai, tikram objektyviam 
vertinimui. Neturint pažinimui priėjimo prie realių daiktų, tuomet pažinimo 
vertinimas tiesos atžvilgiu netenka visai prasmės. Tuomet į pažinimą tenka 
žiūrėti tik kaip į psichinį procesą, pergyvenimą; na, o procesai, pergyveni- 
mai, ar jie bus šioki ar toki, vis bus procesai, pergyvenimai. Ir klaidingas 
pažinimas, kaipo psichinis procesas, nesiskiria nuo teisingo. 


12. Daug kenkia objektyvumui filosofijoje apskritai, o gnoseologijoje 
ypačiai, klaidingas supratimas santykių tarp filosofijos ir kitų mokslų. 
Daugelis mano, kad filosofiški svarstymai negali turėti savo objektu pačios 
realybės, kad su realybe betarpiškai turi reikalų tik eksperimentiniai ir obser- 
vacijos mokslai; filosofijos uždavinys jų nuomone yra tik analizuot anų 
mokslų pagrindinius principus, metodus ir sąvokas ir, be to, suvest į siste- 
mą tų mokslų išvadas. Šitos krypties filosofų kitų mokslų santykiai su 
tilosotija vaizduojami šitaip: atskiri, specialūs nefilosofiniai mokslai yra kaip 
ir namų parteras, stovįs ant žemės, o filosofija — tai aukštas, kurs gali 
susisiekti tik su partero viršumi, o ne tiesiog su žeme. 

Kai šitaip suprantama santykiai tarp filosofijos ir kitų mokslų, tai 
filosofiniai nusistatymai gali turėti tik hipotetinį, subjektyvų charakterį. Mat, 
gamtos mokslai operuoja su hipotezėmis ir jų išvadose yra daug hipote- 
tiškumo. Jeigu tat filosofija tas išvadas tik analizuoja ir su platesnių hipo- 
tezių pagalba jas tik grupuoja, neturėdama jokių betarpiškų santykių su 

realiais faktais, tai tada hipotetiškumo, taigi ir subjektyvumo, turi būti 
filosotijoj kelis kartus daugiau, negu gamtos moksluose. 

O iš tikrųjų filosofija savo pagrindinėje dalyje turi santykių su pa- 
čiomis esminėmis realių daiktų ypatybėmis. Antai, ontologija turi savo 
objektu kiekvieną realų daiktų, kaipo esybę, kaipo individą, kaipo veikiantį, 
kaipo turintį savo pagrinde substancijos savybes ir, be to, turintį įvairių 
akcidensų. Sitų realių kiekvieno daikto pažymių joks kitas mokslas nety- 
rinėja. Taigi, aišku, kad ontologija turi betarpišką santykį su realybe; jos 
objektu yra ne kokios ten tik kitų mokšlų išvados, bet pirmučiausia kitų 
mokslų netyrinėjamos realių daiktų ypatybės. Tas ypatybes galima rasti 
kiekviename realiame daikte; tat po teisybei ontologija turėtų būti laikoma 
pačiu realiausiu, pačiu pozityviausiu mokslu. Joks gamtos mokslas negali 
apsieiti be tiesos, klaidos, esybės, vienumo, individualumo, veikimo sąvokos. 
Kiekvienas gamtos mokslas tas sąvokas vartoja, bet jų turinio netyrinėja, 
jų vertes tiesos atžvilgių nesprendžia; taigi, jeigu nesiremia kritiškais filo- 
sofiniais čia tyrinėjimais, tai jas vartoja dogmatiškai, paimdamas jų supra- 
timą iš paprastos žmonių nefilosofų kalbos. Panašiai joks mokslas, ar tai 
bus gamtos mokslai ar matematika, negali apsieiti, nesinaudojęs tapatybės, 
prieštaravimo, trečiaip nesimo dėsniais; bet tų dėsnių svarstymas, ar jie 
atatinka realius daiktus bei jų ypatybes ir kaip tai patikrinti, — visa tai gam- 
tos mokslai ir matematika nesvarsto; reiškia, čia jie elgiasi dogmatiškai. 

Tyrinėjimu ir patikrinimu tiesos atžvilgiu ir tų sąvokų, ir tų dėsnių 
užsiima tik filosofija. Tat ji, kuomet lemtai atlieka čia savo uždavinį, turi 
būti laikoma kritiškiausiu pozityviausiu, tiksliausiu ir pagrindiniausių mokslu. 

13. Prie klaidingų iš pat pradžių gnoseologijoj nusistatymų veda klai- 
dingas supratimas santykių tarp filosofijos ir įvairių kultūros sričių.  Dau- 
gelis, mat, mano, kad, jeigu kultūros sąvoka yra bendresnė už mokslo ir, 
žinoma, už filosofijos sąvoką, tai galima prie tilosofinių svarstymų eiti, re- 
miantis nepriklausomai nuo tilosofijos nusistatytomis pažiūromis į kultūros 
pažangą, į įvairias kultūros sritis. Tokios tat nepriklausomai nuo filoso- 
tijos, arba, kitaip sakant, nuo kritiško proto, nusistatytos pažiūros gali tu- 
rėti tik subjektyvią vertę; del to tų subjektyvių pažiūrų įtakoje daromi tilo- 
sofijos klausimų sprendimai negali irgi turėti kitokią, kaip tik subjektyvią vertę. 

Cia užsimirštama, kad kritiško mokslo srityje nieko iš tikrųjų negali 
būti pagrindinesnio už filosofiją. Giliausius kultūros klausimus sprendžia 
juk filosofijos dalis, vadinama kultūros filosofija. Filosofijos juk yra daly- 
kas spręsti klausimą apie kultūros pažangą bei vertę ir nustatyti kritiškai 
santykius tarp įvairių kultūros sričių. Taigi, norėti šituose dalykuose apsi 
eiti be filosotijos pagalbos, tai reiškia norėti čia nusistatyti nekritiškas, tai 
yra tiesos nepaisančias pažiūras. 

Kultūros filosofija, kaipo pritaikomoji filosofinė disciplina, naudojasi 
pagrindinesnių filosofijos dalių tyrinėjimų rezultatais, kaip, antai, ontologi- 
jos ir gnoseologijos. | 

14. Daug kenkia gnoseologinei orijentacijai įsigalėjęs naujaisiais laikais 
dogmatiškas subjektyvumas centriniais pasaulėžiūros klausimais. Daugelis 
eina prie filosofinių svarstymų jau aprioriškai nusistatę, kad tais klausimais 
kritiškas protas neturi kompetencijos ką nors pasakyti, kad čia valios, jau- 
smų, ar kokių irracionalių interesų dalykas. Filosofija čia tat yra priklau- 

soma nuo įvairių subjektyvių, irracionalių motyvų. Nenuostabu tat, kad jos 
gnoseologijoj laikosi subjektyvizmo, nes objektyvizmo gnoseologijoj gali 
rasti pagrindo laikytis tik tokios filosofinės sistemos, kurios rūpinasi ir 
centrinius pasaulėžiūros klausimus spręsti eidamos griežtų kritiškų metodų 
reikalavimais, kuriose rūpinasi išlaikyti filosofijos nepriklausomumą nuo šio- 
kių ar kitokių irracionalių motyvų. 

Nors naujausiais amžiais daug kalbama apie kritišką, nepriklausomą 
filosofiją ir norima tokiu būdu pabrėžti jos skirtumą nuo tariamai nekriti- 
škos, tik ant teologijos pagrindų paremtos viduramžių filosofijos, bet toks 
kalbėjimas reiškia ne ką kita, kaip menką viduramžių filosofijos pažinimą 
ir perdaug paviršutinį sprendimą apie modernąsias filosofines sroves. 

Tikrai kritiška filosofija galima laikyti tik tokia, kurioje ir patys pagrin- 
diniai dėsniai, ir pačios pagrindinės, centrinės pažiūros atatinka visus kriti- 
ško proto reikalavimus. Tokios rūšies kaip tik ir yra garsiausia viduramžiais 
Tomo Akviniečio filosofinė sistema. Tomas Akvinietis neatsisako nuo 
kritiško patikrinimo pačių pagrindinių logikos principų ir ontologinių kate- 
gorijų bei dėsnių; iš kitos pusės jis nemano centrinės pasaulėžiūros 
klausimų, kaip, antai, apie Dievo egzistavimą, apie dvasinę ir nemirtingą 
sielą, apie prigimtą žmogaus gyvenimo tikslą, spręsti pagalba kokių nors 
kritiško proto nepatikrintų motyvų. Tomo Akviniečio pažiūromis, negalima 
filosofijoje remtis šiokiais ar kitokiais autoritetais, nepatikrinus kritiškai jų 
vertės; filosofija, einant jo nusistatymu, negali būti paremta ant teologijos, 
arba, kitaip sakant, ant Apreiškimo, nes kaip tik vienas iš filosofijos užda- 
vinių yra kritiškai motyvuoti Apreiškimo fakto įtikėtinumą. 

Tokiu būdu apie kritiškumui kliudantį filosofijos priklausomumą nuo 
religijos srityje nusistatymų tenka kalbėti ne Tomo Akviniečio adresu. Ki- 
taip čia yra su pozityvizmu ir kantizmu. 

a) Pozityvizmas, antai, laikydamasis sensualistų dogmos, kad pojūčių 
liudijimai yra vienintelė pažinimo versmė, laiko vertais mokslo vardo tik 
eksperimentinius ir observacija paremtus mokslus, o nepripažįsta jokios moksli- 
nės vertės centriniams pasaulėžiūros klausimams spręsti. Vadinasi, meta- 
tizikos dalykai, kaip, antai, priežastys, tikslai, Dievas, anot pozityvistų, yra 
tikram pažinimui visai neprieinami; taip pat nepasiekiamu daiktu nuosekliam 
pozityvistui išrodo turėti absoliučią tikrenybę apie esančius tarp gamtos 
fenomenų santykių dėsnius. Tikrai pažintais dalykais pozityvistai gali lai- 
kyti tik tai, kas jų konstatuota praeityje ir konstatuojama dabartyje. Ar 
konstatuoti fenomenai ir fenomenų dėsniai taip pat išrodys ateityje, apie 
tai pozityvistai, vien pojūčių nurodymais pasiremdami, ' nieko tikra žinoti 
negali. 

Tačiau ir pozityvistai negali atsispirti įsitikrinimui, kad iš tikro egzi- 
stuoja jų faktinam pažinimui nežinomų dalykų, nes tai aiškiai ypač rodo 
mokslo pažanga: konstatuojami juk nauji faktai, surandami nauji dėsniai; 
pati sąmonės tekmė veda vis prie naujų fenomenų. Tuo būdu ir atkakliau- 
siam pozityvistui sunku atsispirti nuo neišdildomo jausmo, kad tik dalelė 
fenomenų apšviesta jo faktinio pažinimo šviesa, kad nepabaigiama fenomenų 
daugybė nežinoma. Daugelis pozityvistų pripažįsta, kad jie jaučia ryšį 
su tų nežinomų fenomenų sritimi, nes kiekvienas žmogus esą savyje, savo 
santykiuose atvaizduojąs galų gale pagal visuotinės mechanikos dėsnius visą 

pasaulį; visetas savo santykiuos daro jam įtakos, o jis visetui. Anot tų 
pozityvistų, žmogus jaučia savo priklausomumą nuo viseto, supranta, kad 
nežinoma fenomenų dalis yra viršesnė, galingesnė už jį, už jo sąmonę; jo 
sąmonėje yra tik maža dalelė fenomenų, kuri, kaip kokia maža valtelė, plau- 
kioja iš visų pusių apsiausta begalinėmis ienomenų bangomis. Nenuostabu, 
sako jie, jei žmogus jaučia šventą baimę ir reiškia pagarbą tai begalinės 
daugybės nežinomų fenomenų jėgai, jei reikale kreipiasi į tą paslaptingą 
jėgą; prašydamas pagalbos savo varguose, savo nelaimėse, savo negalėse. 
Kas gi jam gali pasakyti, kad jo maldavimai negali būti išklausyti! Apie 
tai, kas nežinoma, galima juk viską sakyti lygia teise; galima ir leistina tat 
visko tikėtis nuo tos paslaptingos jėgos, kas tik galėtų sustiprinti sielą, 
pagelbėti gyvenimo reikaluose. 

Pozityvizmui išrodo, kad visi pasaulėžiūros srityje, religiniai ginčai ne- 
turi pamato, kuomet apie tą nežinomą jėgą del to, kad ji nežinoma, galima 
visa lygia teise sakyti: visos tat religinės formos, visos religinės pažiūros 
tai tik subjektyvūs mūsų nusistatymai tos nežinomos ienomenų paslaptin- 
gos srities atžvilgiu. Tik konstatuotų fenomenų srityje leistina teisėtai sakyti, kas 
galima ir kas negalima, o ne anoje srityje. Kartą sutikus su pozityvizmo 
pradžios punktu, kuriuo yra sensualistinis empirizmas, paskui jau nėra kaip 
atsilaikyti, kad ir nuo didžiausių prietarų religijos srityje, kurioje tikras 
pažinimas, pozityvizmo nuomone, nieko visai tvarkyti neįstengia. 

b) Daug kam išrodė, kad radikaliausia kritiškumo atžvilgiu filosofinė 
Kanto sistema, jo nustatyta pasaulėžiūra. Tuo tarpu Kantas savo metafiziką 
stato ant moralinio dogmatizmo pagrindų; Kantas priima absoliučios dori- 
nės pareigos sąmonę, kaipo nereikalingą kritiškos savo vertės patikrinimo 
faktą, ir ant jo paremia Dievo egzistavimo, sielos nemirtingumo, laisvos 
valios pripažinimą. Kanto pasekėjai, nusistatydami pasaulėžiūros pagrindus, 
laikėsi taip pat šiokio ar kitokio subjektyvaus dogmatizmo. J. G. Fichtė, 
antai, stačiai skelbė, kad pagrindiniai nusistatymai apskritai pasaulėžiūroje 
ir filosotijoje — tai laisvo, objektyviais motyvais nevaržomo apsisprendimo 
dalykas. 
2 Filosofijos istorija ir dabartinis daugelio tilosotinių sistemų charakteris 
aiškiai parodo, kad, kai manoma neišgalint kritiškai filosofiškai centrinių 
pasaulėžiūros klausimų išspręsti, tada lengvai sutinkama filosofijoj tenkintis 
nors ir neturinčiomis tvirto pagrindo subjektyviomis pažiūromis ir nesisie- 
loti čia kritišku objektyvios tiesos ieškojimu. 


Grožis filosofijos šviesoje. 
Par. Prof. Dr. St. Šalkauskis, Kaunas“. 


Įžanga. — Specialioji ir bendroji, arba filosofinė, estetika. 


Tarp daugelio smulkesnių klausimų dvi stambios problemos negali 
būti abejingos ne tik menininkui, bet ir paprastam estetui. Tai yra, būtent, 
iš vienos pusės grožio, iš antros pusės — meno problema. Kas yra gro- 
žis, ir kokios yra jo savybės? kas yra dailusis menas ir koki yra jo užda- 
viniai? —- štai klausimai, kurie negali nebūti įdomūs kiekvienam, kas vertina 
estetinio gyvenimo apraiškas. 

Į šituos klausimus atsakyti yra pašauktas mokslas, paprastai vadina- 
mas estetikos vardu. Dabar estetika bene dažniausiai bus apta- 
riama, kaipo grožio bei meno mokslas. Taip suprantama este- 
tika sukelia del savo pobūdžio visą eilę klausimų, kurie yra įvairių įvairiau- 
siai sprendžiami. Klausimai šitie, būtent, liečia estetikos objektus, metodus 
ir šiaip jau jos, kaipo mokslo, prigimtį. Todel vieni estetikos reiškėjai 
stengiasi susekti visųpirma objektyvinius estetinių apraiškų pagrindus, kiti 
domisi labiausiai šitų apraiškų psichologija, arba nei psichotiziologija; vieni 
laiko estetiką empiriniu, arba specialiuoju, kiti — racionaliniu, arba filosofiniu, 
mokslu; vieni įžvelgia joje normatyvinį pobūdį, kiti temato joje vien apra- 
šomąjį bei aiškinamąjį mokslą. 

Sitokis pažiūrų sąspyris del estetikos mokslo iš dalies įvyksta todel, 
kad šitasai mokslas nuo antrosios XVIII šimt. pusės iki mūsų laikų yra 
smarkaus išsivystymo stovyje. Jei anksčiau estetika pasitenkindavo dažniau- 
siai bendrosios teorijos plotu, tai dabar yra jau laimėta daug specialių žinių, 
kurios nušviečia estetinio gyvenimo apraiškas psichologiniu, biologiniu, 
tiziologiniu, visuomeniniu, etnologiniu, kultūriniu ir kitais aižvilgiais. Del 
tos pačios priežasties dabar jau vis dažniau pabrėžiamas specialiai empirinis, 
kitaip tariant, patirtinis estetikos mokslo pobūdis, ir tuo pačiu šitas mokslas 
tarsi pastatomas prieš filosofinius grožio bei meno tyrinėjimus, kuriuose 
norima matyti nepagrįstą patirtimi spekuliatyvinį samprotavimą.  Tąja pačia 
linkme einant, dažnai yra neigiamas normatyvinis estetikos pobūdis: estetika, 
sakoma, tegalinti aprašinėti bei aiškinti estetinio gyvenimo apraiškas, bet ji 
neprivalanti nustatinėti šito gyvenimo normų bei dailiosios kūrybos taisyklių. 

Nusakytosios trumpai tendencijos, pastebimos estetikos mokslo išsi- 
vystyme, yra labai reikšmingos mūsų laikams, kurie yra išvydę didelį spe- 
cialiųjų mokslų išbujojimą. Nenuostabu todel, kad ir estetikos srityje spe- 
cialiosios pažintys ėmė itin smarkiai daugėti XIX šimtm. ir reikalauti sau 
teisėto pripažinimo. Bet sykiu estetikoje, kaip ir kitose žmogiškosios žini- 
jos srityse, pasireiškė tasai vienašališkas specialiųjų pažinčių vertinimas, 


a arakie 


* Vieša paskaita, skaityta 1928 m. pavasarį Meno Mokyklos salėje. 

Pasirodo, kad estetikos moksle eina tas vyksmas, kuris savo laiku 
buvo įvykęs gamtos moksluose ir mūsų laikais tebevyksta psichologijos 
srityje. Visur mokslin o išsivystymo linkmė yra ėjusi nuo bendrų pažinčių 
prie specialesnių, kitaip tariant, nuo plačių filosofinių — prie siauresnių 
specialiųjų tyrinėjimų. Tai reiškė, kad specialieji mokslai iš pradžios buvo 
įvystyti į filosofiją, kaip į vieną bendrą bei visuotinąjį mokslą, ir kad tik 
paskui iš jos išsivystė į atskirus mokslus, kai specialiųjų patirčių skaičius 
pakankamai padaugėjo, ir kai jos pasidarė galima organizuot į atskiras 
mokslo disciplinas. Tokiu būdu iš fizikos, kuri iš pradžios buvo filosofiniu 
mokslu, išsivystė specialieji gamtos mokslai, kurie dabar priešpastatomi 
vienam gamtos filosofijos mokslui. Panašiai paskutiniais laikais iš psicho- 
logijos, kuri buvo anksčiau telaikoma vien filosofine disciplina, išsivystė 
eksperimentinė psichologija, priešpastatoma dabar pirmajai, kaip kad spe- 
cialusis mokslas yra priešpastatomas bendrajam bei visuotinajam filosofijos 
mokslui. 

Tas pats vyksmas eina ir estetikos mokslo srityje. Iš pradžios būta 
filosofinių estetikos tyrinėjimų. Iš jų ir net šalia jų palengvėl išsivystė visa 
eilė specialesnių tyrinėjimų, kurie ilgainiui ėmė pretenduot į mokslo vardą 
šalia filosofijos ir net tam tikrame antagonizme su pastarąja. Specialiosios 
estetikos emancipacija iš filosofijos globos yra lygiai pateisinama, kaip 
specialiųjų gamtos mokslų arba net eksperimentinės psichologijos emanci- 
pacija iš atatinkamų  tilosotijos disciplinų globos. Suprantamas net yra 
empirinės estetikos antagonizmas filosofijos atžvilgiu emancipacijos tarpsnyje, 
kai tarp to, kas emancipuojasi, ir to, nuo ko emancipuojasi, įvyksta įsikarščia- 
vimo ginčas. Bet vis delto būtų objektyviai nepateisinamas nesusipratimas 
ir net nedėkingumas manyti, kad tarp specialiosios estetikos ir filosofinės 
estetikos esama nors kiek principialaus prieštaravimo. 

Iš tikrųjų, specialiosios ir filosofinės estetikos santykiavimas tėra vie- 
nas atskiras atsitikimas „to santykiavimo, kurio yra tarp filosofijos iš vienos 
pusės ir specialiųjų mokslų iš antros. Tuo tarpu pagrindinis skirtumas, 
kurio yra tarp filosofijos ir specialiųjų mokslų, yra tas, pirma, kad filosofija, 
kaipo bendras bei visuotinas mokslas, turi neapribotą materialinį savo ob- 
jektą, t. y. ji gali tyrinėti visa, kas prieinama žmogaus protui prigimtojoje 
jo šviesoje; antra, kad ji tyrinėja savo objektus iš tolimiausiųjų, arba vi- 
suotinųjų, priežasčių; ir trečia, kad del šitos priežasties ji yra priversta da- 
ryti plačiausių apibendrinimų. Specialieji mokslai, kaip žinoma, atvirkščiai, 
turi kiekvienas apribotą pagal savo prigimtį objektą, kurį tyrinėja iš artime- 
snių priežasčių, ir todel daro ne taip plačių, kaip filosofija, apibendrinimų. 
Iš čion matyti, kad skirtumas tarp tilosotijos ir specialiųjų mokslų yra la- 
biau kiekybinis, negu kokybinis, labiau papildomasis, negu išskiriamasis. 
Todel irgi klaidinga yra manyti, kad filosofija nesiremia patyrimu, ir kad jos 
pažintys įgaunamos iš gryno proto kaž kokios niekuo nepagrįstos speku- 
liacijos priemonėmis. Jei buvo tilosotų, kurie savo neišmintingomis speku- 
liacijomis iš tikro davė progos taip manyti, tai lygiai neišmintinga yra iš čion 
daryti išvada, kad kaip tik tokia yra tifosofijos prigimtis. 

"Po šitų įvedamųjų paaiškinimų galima jau spėti, pirma, kad filosofinė 
estetika taip ar šiaip turi savo objektu visą estetinio gyvenimo plotą; antra, 
kad ji tyrinėja estetinio gyvenimo apraiškas iš tolimiausiųjų, arba visuoti- 

nųjų priežasčių; ir, trečia, kad kaip tik todel ji daro estetinių klausimų sri 
tyje plačiausių apibendrinimų.  Atatinkamai specialioji estetika turi reikalo 
su atskirais estetinio gyvenimo klausimais, atskiromis estetinių apraiškų rū- 
šimis, arba net su atskirais menais; ji tyrinėja šituos savo objektus iš arti- 
mesniųjų priežasčių ir todel nepasiekia tokio abstrakcijos bei apibendrinimo 
laipsnio, kurio kad siekia filosofinė estetika. Tas faktas, kad filosofinė este- 
tika siekia aukščiausio abstrakcijos bei apibendrinimo laipsnio estetinių ty- 
rinėjimų srityje, dar nereiškia, kad ji galutinėje sąskaitoje nuosekliai nesire- 
mia empiriniu patyrimu. Atvirkščiai, visados yra suponuojama, kad filoso- 
tinė estetika remiasi ir patikrina savo išvadžiojimus tais patirtiniais daviniais, 
kurių patiekia estetinių apraiškų psichotiziologija, meno kritika, meno isto- 
rija ir tt. Tik tokiu būdu filosofinė estetika sugeba tikrai atbaigti estetinių 
tyrinėjimų visetą tais plačiausiais apibendrinimais, kurie leidžia tarsi iš vir- 
šūnės apžvelgti bendrais žvilgiais visą estetinio gyvenimo plotą. Sitokiame 
atskirų pažiūrų suvedime į vieną sintetinę visumą ir glūdi ne tik filosofinės 
estetikos, bet ir visos filosolijos, kaipo pasaulėžiūros mokslo, pateisinimas 
akivaizdoje specialiųjų mokslų, atribotų tarp savęs nepereinamomis ribomis. 

Iš čion irgi aiškėja filosofinės estetikos svarba: ji tik viena tegali su- 
daryti tai, kuo yra vieninga estetinė pasaulėžiūra. O tai itin yra svarbu 
mūsų laikais, kai mes, kaip sako toks empirinės estetikos šaliuinkas, kaip 
E. Meumann'as, esame pavojuje nustoti orientacinės vienybės faktinos este- 
tinės medžiagos supratime ir suskirstyti estetiką į visą eilę specialių nepri- 
klausomų tyrinėjimų. Iš tikrujų, toks estetikos skirstymas nėra pavojingas 
tada, kai šalia specialiosios estetikos disciplinų yra kultivuojama bendroji, 
arba tilosofinė, estetika, kuri turi savo uždaviniu ištirti 
bendruosius grožio bei meno pagrindus. 

Kaip matome, estetikos skirstymas į bendrąją ir specialiąją ne tik yra 
pastebimas įvairiose estetinių tyrinėjimų tendencijose, bet ir gali būti raciona- 
liai pateisintas akivaizdoje bendro reikalo suskirstyti žmogaus žiniją tarp 
filosofijos, kaipo bendrojo bei visuotinojo mokslo, ir specialiųjų mokslų. 
Kitas yra dalykas, ar bendroji, arba filosofinė, estetika atlaikys savo vardą 
tolimesnėje estetikos mokslo evoliucijoje. Pagaliau tai ir neturi principialios 
reikšmės, juo labiau kad filosofija randa galimybės, ir net iš dalies yra pri- 
versta, suskirstyti bendrosios estetikos problemas, tarp atskirų savo disciplinų. 

Pasirodo, kad šituo atžvilgiu yra suinteresuotos trys filosofinės discipli- 
nos, būtent: ontologija, psichologija ir meno filosofija, kuri dažnai yra va- 
dinama estetika siaurąja šito žodžio prasme. Ontologija, kuri tyrinėja ben- 
driausias daiktų arba esybių savybes, turi tarp kitko ištirti, kiek grožis yra 
objektyvus daiktuose, kitaip tariant, kas yra grožis objektyvine šito žodžio 
prasme. Psichologija, kuri tyrinėja psichiškųjų žmogiškosios gyvatos apraiškų 
prigimtį, turi tarp kitko ištirti, kiek grožis yra patiriamas, kaipo subjektyvi- 
nis žmogiškosios psichikos stovis, arba, kitaip tariant, kas yra grožis subjekty - 
vine šito žodžio prasme. Pagaliau, meno filosofija, kuri tyrinėja bendruo- 
sius dailiosios kūrybos pagrindus, privalo ištirti, kaip objektyvinio bei 
subjektyvinio grožio sintezė turi būti realizuojama meno priemonėmis. 

Ontologiniai ir psichologiniai filosofinės estetikos tyrinėjimai sprendžia 
bendroje plotmėje grožio problemą, tuo tarpu kai meno filosofija, kaipo 
estetika siaurąja šito žodžio prasme, tyrinėja, kaip sakyta, bendrus dailio- 

sios kūrybos pagrindus, kitaip sakant, sprendžia bendroje plotmėje meno . 
problemą. Iš čion galima jau lengvai pastebėti, kokiu nuoseklumu turi eiti 
filosofinis estetikos problemų tyrinėjimas. Būtent, pirmoje vietoje turi būti 
ištirtas objektyvinis grožio pagrindas pačiuose daiktuose; antroje vietoje 
privalo būti išnagrinėtas tasai subjektyvinis estetinis pergyvenimas, kuris 
turi savo pagrindą daiktuose, ir kuris yra vadinamas smaginimusi grožiu, 
arba grožėjimusi; pagaliau, trečioje vietoje turi eiti bendrųjų dailiosios kū- 
rybos pagrindų tyrinėjimas. 

Šios dienos pasikalbėjimui imamu pirmu du klausimu, nes juodu su- 
daro iš tikrųjų tik du skirtinu vienos ir toš pačios grožio problemos 
atžvilgiu. Vadinasi, sprendžiant filosofijos šviesoje grožio problemą, tenka 
ištirti iš vienos pusės, su ontologijos pagalba, bendriausius grožio pagrin- 
dus pačiuose daiktuose, o iš antros pusės, su psichologijos pagalba, išna- 
grinėti subjektyvinius grožio momentus žmogaus psichikoje, kad išvadoje 
galimą būtų gauti pilnas grožio sąvokos supratimas. 

Šitaip pastatyta grožio problema yra labai plati ir išsemiamai tegalėtų 
būti sprendžiama vien ištisame paskaitų kurse. Siuo atveju, vienos paskai- 
tos ribose, kuo daugiausia galiu ryžtis trumpai nusakyti tą grožio proble- 
mos surendimą, kuris yra duodamas integralinio sintetizmo mokykloje, t. y. 
trunkančioje per amžius filosofijoje, turėjusioje dvasiški šavo tėvu didijį 
Aristotelį Stagirietį. Sitokis sprendimo pasirinkimas šiam reikalui man yra 
tinkamiausias del tos paprastos priežasties, kad paminėtosios mokyklos 
pakraipoje man pačiam tenka dirbti. 


I. Grožis objektyvine prasme, arba objektyvinis grozio 
pagrindas daiktuose. 


Taigi problema, kurią turime visų pirma tilosotiškai apšviesti, stato 
mums klausimus: kas yra grožis? ar jis priklauso daiktams, ar jis pareina 
nuo mūsų psichikos nusistatymo? ar, pagaliau, jis turi pagrindą daiktuose 
ir sykiu yra pergyvenamas atatinkamais mūsų psichikos aktais? — Statant 
šitaip grožio problemą, negalima nepastebėti, kad tas faktas, jog nuolat yra 
kalbama apie gamtos daiktų ir meno kūrinių gražumą, kaipo apie realią jų 
savybę, yra jau labai reikšmingas jos sprendimui. Nejaugi šitas sveiko 
mūsų proto liudymas, kad daiktai bei kuriniai esti gražūs, būtų nuolat be- 
sikartojąs mūsų apsirikimas, tepagrįstas vien kaž kokiu nelemtu nesusipra- 
timu? Juk tiek kartų, kiek mums tenka vertinti daiktus ir vadinti juos gra- 
žiais, mes turime įsitikinimą, kad šitiems daiktams iš tikro priklauso tam 
tikras tobulumas, del kurio jie yra mūsų aukščiau statomi už kitus daiktus, 
šito tobulumo neturinčius. Tokiu būdu tiesioginis mūsų sveiko proto įsitikini- 
mas mums liudija, kad daiktų gražumas yra tam tikras realus jų tobulumas. 

Šitas bendran pasakymas, aiškus dalykas, nieko dar mums nesako, kas 
yra toji daiktų tobulybė, kuri yra vadinama jų gražumu. Norėdami rasti 
į tai atsakymą, turime visų pirma pasiinformuoti ten, kur grožis buvo lai- 
komas beveik išimtinai odjektyvine daiktų savybe.  Objektyviniu grožio su- 
pratimu pasižymėjo, būtent. senovės graikai, ir net visa jų pasaulėžiūra buvo 
gerokai paspalvinta objektyvistišku estetizmu, kas matyti pradedant nuo pirmi- 
nės graikų mytologijos ir baigiant Plotino „Eneadomis“. Graikų supratimu, gro- 

žis glūdi pačiuose daiktuose ir pareiškia juos tokiu būdu, kad pačio grožio 
esmė nesikeičia nuo to, ar mes jį nuvokiame, ar ne. 

. Tačiau grožio objektyvumas nebuvo visų graikų filosofų vienodai su- 
prantamas. Platonas ir Aristotelis matė grožį išvidinėje sudėtingos esybės 
santvarkoje arba harmoningame įvairių esybių susiderinime. Tvarka, simetriją, 
harmonija, — štai veiksniai, kurie valdo, jų supratimu, estetinio pasaulio aprai- 
škas, kiek šios turi vietos sudėtinguose daiktuose. Šitokia pažiūra buvo 
viešpataujanti tarp graikų per ištisus šešis šimtmečius, t. y. iki to laiko, 
kai Plotinas byvo jai priešpastatęs naują pažiūrą. Plotino supratimu, gro- 
žis gali būti ne tik sudėtingose esybėse, kur santvarkos harmonija yra gro- 
žio veiksnys, bet ir kiekvienoje vientisoje esybėje, nes esybė, jau kaipo to- 
kia, t. y. kaipo turinti buiti, yra graži. Panašiai, kaip kiekviena esybė tam 
tikra prasme yra tiesa, gėrybė ir vienybė, taip lygiai kiekviena esybė yra 
grožybė tame laipsnyję, kuriame jinai turi savyje buities. 

Nežiūrint skirtumo, kurio buvo tarp Platono ir Aristotelio iš vienos 
pusės ir Plotino iš antros, jie visi buvo grožio problemoje objektivistai tąja 
prasme, kad laikė grožio esmę nepriklausomą nuo to, kaip grožis yra per- 
gyvenamas mūsų psichikoje. Jiems visiems grožis buvo metafizinė daiktų 
savybė, t. y. pareinanti šiems iš ontologinės buvimo tvarkos. Tai, žinoma, 
dar nereiškia, kad šitiems graikų filosofams buvo visai neįdomus klausimas, 
kaip mes patiriame grožį, ir kuo pasižymi mūsų estetinė sąmonė, Jie tik 
nepripažindavo grožyje subjektyvinio atžvilgio ir todel buvo skelbėjai estetinio 
objektyvizmo, kuris tik žymiai vėliau rado savo priešginybę estetiniame 
subjektyvizme. 

Grožio pažinimo atžvilgiu visi trys didieji graikų estetikos reiškėjai 
buvo intelektualistai tąja prasme, kad jie visi laikėsi pažiūros, jog grožis 1e- 
gali būti pažintas aukštesne intelektualine žmogaus galia, bet ne jūsliniu 
patyrimu, t. y. pojūčiais pažindami tokiu būdu grožį, mes sueiname su juo 
į kontaktą ir per protinio pažinimo aktą grožimės juoju. 

Graikų estetika rado Bažnyčios Tėvų pritarimą, o paskui, tarpi- 
ninkaujant šv. Augustinui ir Pseudo-Dionizui Areopagitai, perėjo žymia 
dalimi į viduramžių filosofiją. Scholastinė estetika Alberto Didžiojo ir Tomo 
Akviniečio asmenyse padėjo į savo pagrindą sintetinį Platono, Aristotelio ir 
Plotino pažiūrų supratimą ir sutapdė jas su savo filosofijos visuma tokiu 
būdu, kad senovės pažiūros radosi organingai surištos su pagrindinėmis 
scholastinės doktrinos sąvokomis. Sitokios evuliucijos išdavoje aristote- 
liškoji tomiškoji filosofija susidarė aiškią grožio koncepciją, kurią bus čia 
ne pro šalį kiek plačiau nusakius. 

Pagal šitą koncepciją, objektyvinis grožio veiksnys yra ne kas kita, 
kaip tvarka. Tiesa, ne bet kuri tvarka užsitarnauja grožio vardo. Kad ji 
sudarytų estetinio įspūdžio, reikalinga visa eilė sąlygų. Kiekvienoje tvar- 
koje visų pirma turi būti sudedamųjų jos elementų, arba pradų, daugybė. 
Ten, kur yra vienas, du ar trys pradai, galima greičiau kalbėti apie paprastą 
santykį, negu apie tvarką tikra šito žodžio prasme. Antra vertus, kad at- 
skirų pradų daugybė galėtų sudaryti kokią nors tvarką, reikalingas yra ku- 
ris nors vienybės pradas, nes be tokio jungiamojo prado atskiri sudeda- 
mieji pradai nebent gali sudaryti belytę krūvą. Taigi, iš vienos pusės dau- 

ginga medžiaga, o iš antros pusės vienybės pradas yr Šakos 
El kuriai Lvabkai sudaryti. yra dvi būtinos sąlygos 
Tačiau šitų dviejų sąlygų dar nepakanka, kad 4 į ; 
objektyvinį grožio pagrindą. Didelė vienodų pradų das sudaryti 
tvarką pagal labai elementarinį vienybės pradą, dar nesugeba si suvesta į 
myse tikrai estetinio įspūdžio. Tokis, pavyzdžiui, bus un p An mu- 
gynas, kur medeliai yra panašūš į vieni kitus, ir kur vienybės e e dai- 
paprastas geometrinis planas. Jei su tokiu daigynu balšeinskas u eina 
kultūros parką, tai pamatysime, kad parke yra taip pat ir sudeda = = 
daugybė ir tam tikras vienybės planas, bet šalia to rand muijų pradų 
vienos pusės sudedamųjų dalių įvairumą, o iš antros Pusės didesnį y; 
bės prado sudėtingumą. Žodžiu tariant, šalia sudedamųjų dali a vieny- 
ir vienybės prado kiekvienoje žymesnėje tvarkoje gali bi 4 Caugybės 
tikras apt 
Suvedant krūvon visas tris sąlygas, galima asakyti 
ne kas kita, kaip daugingų bei įvaičių asų a, 
nimas pagal tam tikrą vienybės pradą. Tai yra ina usi “a 
sąlygos bet kuriai estetinei tvarkai. Bet, kad šitos sąlygos sau ės 
a a reikšmės, jos dar privalo atsakyti keliems specialesniems reika. 
Nuo daugingos medžiagos, arba nuo sudedam 
reikalaujama tai, kas nuo Aristotelio laikų buvo vadi 
reikiamoji didybė, arba tinkamas matas, ir kas vėliau Ž ) 
nama integritas, t. y. pilnatvė. Nei per mažas sudedazaio |otyniškai vadi- 
mas, nei per didelis jų perteklius negali susiderint į A d L 
visumą. Sudedamųjų dalių nepriteklius, arba net Kena, L rai estetinę 
didrodis sudaro mums nykų įspūdį, tuo tarpi namas daikto 
neleidžia vienybės pradui pakankamai prasive 
mūsų psichiką Uab ai įspūdžiais. 
Sudedamosioms daikto dalims statomas dar Ė : Ė 
visumos atžvilgiu: jos, būtent, turi pasižymėti savo všuksa i, "Eika biaSS 
Didžiojo buvo vadinta commensuratio Partų pois as Albero 
grakštus dalių susiderinimas, ir kas Tomo Akviniečio buy SEAnbas 
Me 2 Riau t. ip oaios, proporcija S akS, 
roporcija laikosi tikslinga paties daikto sąran AS 8) 
sieimčiai Ši i iššis aranga, kuri turi atsakyti jo 
Trečias aa reikalavimas, statomas estetinei tvark 
sudedamųjų dalių įvairumu, suvedamu į vienyb „yra į 
Sudedamųjų dalių įvairios ypatybės, jų oŲ i kus skaidrumas. 
suvesti į vieną harmoningą visumą, kaip tik padaro, kad 
tuo, kas viduramžiais buvo vadinta splendor arba clarit Ė 
t. y. grožio skaidra, ir ką prancūzai taip gražiai išreiškia Posakiu 1. pulehri, 
ment de la beautė. — Taigi tam tikra pilnatvė, reikiamą ro B EukioBo 
skaidra yra trys estetinės tvarkos savybės. Proporcija ir ryški 
Taikant šituos reikalavimus kad ir paminėtajam saikų: 
lima pastebėti, kad pilnatvės principas reikalauja Šilių o PaVyzdžiui, £2- 
„ didelių ir dailių medžių; kad reikiamos proporcijos principas msi 
atskirų parko dalių tikslingai susiderint į vieną harmoningą Gai a 

skaidros principas reikalauja iš parko, kaipo tokio, ryškiai bei tipingai 
pasireikšti savotišku savo pobūdžiu. | 

Iš eilės gali kilti klausimas, kas yra tasai tvarkomasis pradas, kuris 
organizuoja ir vienija daugingus bei įvairius elementus į vieną tikslingą bei 
harmoningą visumą. Einant Aristotelio supratimu, tai yra forma, arba lytis, 
kuri apvaldo materiją, ir sykiu su jąja sudaro vieną materialinį daiktą. Pagal 
šitą hilėmortizmo teoriją, visi daiktai susidaro iš medžiagos ir lyties. Me- 
džiaga yra tasai materialinis substratas, kuris prisiima formą, arba lytį. Lytis 
yra daikte tasai formalinis pradas, kuris yra daiktui vienybės, tikslumo ir 
šiaip jau jo tobūlumo priežastis. Nenuostabu todel, kad ir grožis, kaipo 
tam tikras daikto tobulumas, turi savo pagrindinę priežastį daikto formoje, 
arba lytyje. Stai kodel yra sakoma, kad grožis pareina nuo iormalinės 
priežasties, arba kad grožis patinka savo forma, t. y. lytimi, bet ne materija, 
arba savo medžiaga. 

Pasirodo net, kad grožio laipsnis pareina nuo to, kiek tobulai lytis 
yra įsigalėjusi medžiagoje. Jei lytis tobulai neapvaldo medžiagos, ir jei 
todel atskiros jos dalys harmoningai bei tikslingai nesueina į vieną orga- 
ningą visumą, negalima kalbėti apie aukštą grožio laipsnį. Užtat lytis 
ryškiai bei galingai pasireiškia aikštėn tada, jei jinai yra tobulai apvaldžiusi 
tą medžiagą, sykiu su kuria jinai sudaro patį daiktą. Tuomet kaip tik įvyk- 
sta tasai lyties įsiskaidrėjimas suderintose medžiagos dalyse, kuris yra ne 
kas kita, kaip pačio grožio prasiveržimas pro išviršinę daikto išvaizdą. To- 
del Tomo Akviniečio buvo sakyta, kad grožis yra lyties žydėjimas 
pro proporcionalias bei atbaigtas medžiagos dalis (pul- 
chrum est splendor formae subtancialis vel accidentalis supra partes mate- 
riae proportionatas et terminatas. Sum. Th. 1a, g. V, art. 4). 

Nustačius, koks yra grožio santykis su forma, arba lytimi, nesunku 
yra nustatyti taip pat jo santykiavimas su ideja. Lytis yra daikte ne tik vie- 
nybės, tikslingumo ir gražumo, bet ir suvokiamumo, arba pažįstamumo, pradas. 
Vadinasi, daikto lytis, o ne kas kita padaro, kad jis yra suvokiamas, t. y. pa- 
gaunamas mūsų proto galia, kitaip tariant, kad jis pasidaro mums supran- 
tamas, pažįstamas. Tai, kas neturi jokios lyties, negali irgi būti mums 
suprantama jokia prasme. Taip, chaosas yra mums nesuprantamas savo 
turiniu, nes jis neturi jokios aiškiai pasireiškiančios lyties. Užtat ten, 
kur yra lytis, yra mums irgi pagrindo susidaryti šiokią ar tokią ideją. Kodel 
taip yra, tegali paaiškėti iš to, kad kiekviena lytis yra ne kas kitą, 
kaip realizuota, arba įdaiktinta ideja, ir kad iš kitos pusės 
kiekvienaideja yra ne kas kita, kaip derealizuota, arba 
nudaiktinta, lytis. Sioje vietoje nėra galimybės pamatuoti šitų teigimų 
bent kiek gilesniu būdu. Tenka vien trumpai konstatuoti, kad daikto lytis 
ir mūsų atatinkamos idejos santykiavimas turi labai gilų pagrindą tame 
santykiavime, kurio apskritai yra tarp buvimo ir pažinimo tvarkos. Forma, 
arba lytis, yra buvimo tvarkoje visų realiu tobulybių pradas, bet sykiu jinai 
taip pat yra ir pažinimo pradas, t. y. pradas, del kurio daiktas gali būti 
pažintas, ir kuris yra pagrindas atatinkamai mūsų idejai susidaryti. 

Jei dabar sustatysime gretimais tuodu faktu, kad lytis yra iš vienos 
pusės realizuota ideja, ir kad iš antros pusės jinai yra formalinė grožio 
priežastis, tai turėsime: pamatyti, kad tarp grožio ir realizuotos idejos yra 

organingo sąryšio. Kai sakoma, kad grožis yra lyties žydėjimas pro sude- 
rintas bei atbaigtas medžiagos dalis, tai iš tikrųjų yra sakoma, kad grožis 
yra ne kas kita, kaip realizuotos idejos žydėjimas dau- 
gingoje medžiagoje, suvestoje į organingą visumą. Štai 
kodel jau Platonas matė grožyje nematerialinės idejos pra- 
siveržimą pro materialinį daikto gaivalą. 

Dera čia pastebėti, kad tiek lyties, tiek ir idejos supratimas grožio 
problemoje turi būti pakankamai platus, idant šitos sąvokos galėtų būti pri- 
taikytos visoms grožio rūšims. Savaime juk aišku, kad grožio lytis bus 
vienokia daiktuose, ištysusiuose erdvėje, kitokia — sukcesyviniuose įvykiuose, 
einančiuose tam tikra tvarka laiko trūkmėje, dar kitokia ten, kur - vyksmas 
eina sykiu ir erdvėje, ir laike. Todel skulptūros arba tapybos lytis turės 
vienas ypatybes, muzikos lytis — kitas, plastiškos ritmikos — trečias ir tt. 
Atatinkamai ir realizuojamos. kiekvienu tokiu atveju idejos bus įvairios pri- 
gimties. Tiesa, realizuojama grožio lytyje ideja yra visados jungiamasis 
vienybės pradas, bet šitas jungiamas vienybės pradas kiekvienu atskiru atveju įvai- 
riai pasireiškia aikštėn. Todel teisingai yra sakoma, kad kiekvienas 
menas turi savas idejas. Paprastai, idejos suprantamos, kaipo min- 
ties išraiškos literatūroje. Bet, pasirodo, ir kiekviename kitame mene yra 
idejų, kad ir kitaip išreiškiamų. Muzikoje idejas sudaro melodijos, arba 
vedamieji jų motyvai, skulptūroje — tokie, pavyzdžiui, dalykai, kaip žmo- 
gaus kūno padėtis, tapyboje — piešinys ir spalvų deriniai ir tt. Žodžiu 
tariant, bet. kuri dailioji lytis šiaip ar taip visados realizuoja kokią nors 
idėją, kuri gali būti tokiu ar kitokiu būdu dešiiruota žmogaus dvasiniu 
žvilgiu. Štai kodel VI. Solovjovas sykiu su Hegeliu vadino grožį „įkūnyta 
ideja“, o Ernestas Hello laikė jį ideja, išreikšta regimuoju ženklu. Jei šitie 
posakiai ir serga tam tikru netikslumu, vis delto pasilieka neabejotina, kad, 
juo galingiau yra pareikšta dailiąja lytimi ideja, kaipo 
jungiamasis vienybės principas, juo didesnį estetinį 
įspūdį daro mums pats daiktas. 


sa aa a 


tobulumo apsireiškimas regimu būdu. Jei daiktas savo turiniu 
yra netobulas, ydingas, nykus, tai ir jo lytis atatinkamai turės pasireikšti 
netobulu būdu. Taigi, pasirodo, kad tarp daikto turinio ir jo formos, arba 
lyties, yra organingo sąryšio, kuris neleidžia atpalaiduoti pirmojo nuo antrosios. 

Pradedant nagrinėti grožį objektyvine prasme, buvo pastebėta, kad 
grožis šiaip ar taip yra daikto tobulumas. Tačiau šitas labai platus pa- 
sakymas nebuvo tuomet leidęs suvokti, kokią speciiinę tobulumo -rūšį gro- 
žis sudaro daiktuose. Dabar yra jau galimybės reikiamu būdu papildyti 
aną nepilną grožio aptartį. Būtent, dabar yra jau mums paaiškėję, kad gro- 
žis yra tasai daikto tobulumas, kuris apsireiškia pro išviršinę jo lytį. Kitaip 

tariant, grožyje pasireiškia šiaip ar taip idealinis pradas regimuoju būdu. 
Taigi, galų gale gauname objektyviniam grožiui šitokią aptartį: grožis yra 
daikto tobulumo žydėjimas pro išviršinę jo lytį. 


Il. Grožis subjektyvine prasme, arba subjektyvinis grožio 
pasireiškimas žmogaus psichikoje. 


Senovės graikų estetika, kaip jau žinome, domėjosi visų pirma ir la- 
biausiai objektyvine grožio puse, t. y. tuo grožio pagrindu, kuris glūdi pa- 
čiuose daiktuose. Naujais laikais, ypač pradedant nuo Kanto, estetikos reiškėjai 
visų pirma ir labiausiai ėmė domėtis subjektyvine grožio puse, remdamiesi 
ypatingai psichologijos ir psichofiziologijos tyrinėjimais. Aristoteliškoji to- 
miškoji mokykla, einanti, kaip sakyta, integralinio sintetizmo keliais, sten- 
giasi objektyvinį bei subjektyvinį grožio atžvilgius suderinti priežastingu 
būdu. Jos, būtent, supratimu, objektyviniai estetinės tvarkos 
pradai sudaro tas priežastis, kurios sugeba sužadinti 
kontempliatyviniame, arba veizdimajame, mūsų sugebė- 
jime estetinių įspūdžių. Tokiu būdu grožis subjektyviniu būdu yra 
ne kas kita, kaip tasai estetinis įspūdis, kuris turi objektyvinę savo priežastį dai- 
kte, sugebančiame jį sužadinti. Taigi, matome, kad grožis objektyviniu savo pa- 
grindu glūdi daiktuose, ogi subjektyviniu būdu pasireiškia mūsų psichikoje, kai- 
po atatinkamas estetinis įspūdis. Sitas įspūdis ir tenka iš eilės kiek panagrinėti. 

Jei tiesa yra tikslas mūsų protui, o gėris — valiai, tai grožis yra tik- 
slas veizdimajam mūsų sugebėjimui. Pagal tai, kad grožis patenkina šitą 
mūsų reikalą smagintis veizdėjimu, jis ir yra kartais aptariamas, kaipo tai, 
kas patiuka veizdimosioms mūsų galioms: pulchrum est id guod visum 
placet. Su šituo faktu, galima sakyti, sutinka didžiausia psichologų dau- 
guma: jie, būtent, konstatuoja, kad grožis tiek gamtoje, tiek mene tuo ir 
pasižymi, kad patinka mums tiesioginiu būdu, del vieno tik veizdėjimo akto. 
Tokiu būdu estetinis yra tas įspūdis, kuris suteikia mums pasismaginimo tik 
tuo vienu, kad mes nuvokiame daiktą tiesioginiu veizdėjimu. Ogi žinodami, 
kad objektyvinis grožis yra ne kas kita, kaip daikto tobulumo žydėjimas pro 
išviršinę jo lytį, mes irgi lengvai galime įspėti, kad estetiniu pergyvenimu 
mes nuvokiame daikto tobulumą tuo pačiu laiku, kai jo lytis, žydinti savo 
išvaizda, tarnauja tiesioginiu objektu mūsų veizdėjimui. 

Iš to, kas pasakyta, aiškėja tikras priežastingas sąryšis tarp objekty-“ 
vinės ir subjektyvinės grožio pusės, arba, kitaip tariant, tarp objektyvinio 
jo pagrindo daiktuose ir atatinkamo estetinio pergyvenimo mūsų psichikoje. 
Jei šito pastarojo pergyvenimo nebūtų niekados įvykę, pilnutinė grožio ap- 
raiška taip ir būtų likusi niekados neįvykusi, objektyviai grožio pagrindas 
pačiuose daiktuose nuo to dar nebūtų nukentėjęs. Nebūtų tik, kas galėtų 
jį konstatuoti estetiniu pasismaginimu, arba, trumpiau tariant, pasigrožėjimu. 
Vis delto objektyvinis grožio pagrindas pačiuose daiktuose nėra dar gro- 
žis pilna to žodžio prasme, ir todel, nesant estetinio pergyvenimo, nega- 
lima dar kalbėti apie grožį su visu griežtumu bei tikslumu. 

Taigi, estetinė emocija atliepia objektyviniam grožio pagrindui pačiuose 
daiktuose. Šita emocija ir yra pasismaginimas daikto tobulumu, prasiver- 
žančiu pro išviršinę jo lytį. Pati šita lytis yra veizdėjimo objektas, ir todel 

daikto tobulumas yra nuvokiamas tiesioginio veizdėjimo aktais. Kai kalbama 
apie veizdėjimą, arba apie kontempliatyvinį mūsų dvasios nusistatymą, reik 
jis suprasti ne vien regėjimo, bet apskritai jūslinės intuicijos prasme. Taip 
plačiai suprastas veizdėjimas apima kuo mažiausia tuodu pagrindiniu jūslinio 
pažinimo būdu, kuriais yra regėjimas ir girdėjimas, ir kurie grožėjimesi vai- 
dina paprastai svarbiausią rolę. Žodžiu tariant, veizdėjimas yra ta tiesioginė 
intuicija, kuria bet kuri mūsų jūslė pagauna savo objektą. Objektyvinis 
grožio pagrindas daiktuose ir pagaunamas visų pirma tokios tiesioginės 
intuicijos, arba veizdėjimo, aktais, atkreiptais į išviršines šitų daiktų lytis. 
Taip kyla estetinė impresija, arba estetinis jausmas, kuris tačiau nėra vie- 
nintelis estetinio pergyvenimo pradas. 

Estetiniai įspūdžiai, susidarę išviršinėse mūsų jūslėse, paprastai ap- 
dirbami bei sųstiprinami išvidinių mūsų jauslių pagalba, ir, žinoma, 1a- 
biausiai aigaminamosios bei kuriamosios vaizduotės veiksmais. Pavyzdžiui, 
be vaizduotės pagalbos, atskiri garsai, sukcesyviai einą po vieni kitų laiko 
trūkmėje, negalėtų susiderint į vieną melodiją, estetiniu būdu pergyvenamą. 
Taip pat meno dailenybėse mūsų vaizduotė papildo visa tai, ką menininkas 
tik sugestionuoja kai kuriomis priemonėmis. 

Bet pojūčių ir vaizduotės dar nepakanka, kad galima būtų estetiniu 
būdu išgyventi grožio apraiška. Žmogus gali patirti savo jūslėmis dailiąją 
lytį ir paskui atvaizduoti ją savo psichikoje, o vis delto jam, kaip ir gyvu- 
liams, gali likti svetima estetinė emocija tikra to žodžio prasme, jei jis ne- 
sugeba visai tiesioginiu būdu įžvelgti dailioje lytyje grožio idejos, t. y. jei 
estetiniame pergyvenime nedalyvauja reikiamu būdu jo proto galia. Tiesa, 
grožėjimesi protas dalyvauja visai kitokiu būdu, kaip kad tai turi vietos moksli- 
škame tiesos pažinime. Tiesos pažinimas įvyksta abstrakcijos bei apibendri- 
nimo keliu, tuo tarpu grožio idejos įžvelgimas dailiojoje lytyje įvyksta tie- 
sioginės intuicijos būdu, kuris yra griežtai skirtinas nuo moksliško pažinimo. 

Dailioji lytis, kaip jau sakyta, yra tam tikra prasme realizuota ideja, 
todel ji yra dešifruojama jau vieno tik tiesioginio veizdėjimo aktu. Kai šitokia 
ideja nėra dešifruojama, arba įžvelgiama, jokiame laipsnyje negalima kalbėti apie 
grožio apraiškos supratimą ir todel irgi — apie pilną estetinį pergyvenimą. 
Tik idejos įžvelgimas dailiojoje lytyje duoda galimybės suvokti daikto tobu- 
lumą ir atbaigti estetinį pergyvenimą tąja prasme, kad jame dalyvautų tiek 
jūslinis, tiek ir protinis veizdėjimas. Būtų juk mažinamas estetinės emocijos 
vertingumas, manant, kad joje žmogus dalyvauja viena tik žemesne, būtent, 
jūsline savo prigimties dalimi. Iš tikrųjų, kai, pavyzdžiui, meno kurinyje 
yra suvokiamas idealas, kurį menininkas yra realizavęs dailiojoje lytyje, šioje 
pastaroje mūsų protas įžvelgia ideją, kuri liudija apie pačio kurinio tobulumą. 

Tokiu būdu estetinis pergyvenimas kyla iš mūsų jūslių pojūčių, kurie 
paskui yra papildomi bei sustiprinami mūsų vaizduotės pagalba. Pagaliau 
šituose konkretiniuose daviniuose, arba lytyse, mūsų protas tiesioginės intui- 
cijos būdu įžvelgia ideją arba idejas, kurios taip ar šiaip yra realizuotos 
gamtos daiktuose arba meno kuriniuose. Tik visi šitie trys momentai sykiu 
sudaro pilnai atbaigtą estetinį pergyvenimą ir suteikia maksimumą estetinio 
pasismaginimo, arba pasigrožėjimo. 

Kaip matėme, grožis turi objektyvinį savo pagrindą daiktuose ir kaip 
tik todel jis yra estetiniu būdu pergyvenamas žmogaus psichikoje. Nei 

objektyvinis daikto pagrindas, nei subjektyvinė jo apraiška nesudaro viso 
daikto kaipo tokio. Tai tarp kitko reiškia, kad integralinis grožis jungia 
savyje objektyvinį bei subjektyvini momentą. Jungiant tuodu momentu vie- 
noje grožio aptartyje galima, pasakyti, kad grožis yra daikto tobu- 
lumas, žydįs pro išviršinę jo lytį ir todel smagiai pergy- 
venamas tiesioginės intuicijos aktais. 


Pabaiga. — Perėjimas nuo grožio prie dailiosios kūrybos. 


Taigi, iš pradžios buvo nušviestas objektyvinis, paskui subjektyvinis 
grožio atžvilgis, t. y. grožio pagrindas daiktuose ir jo pergyvenimas mūsų 
psichikoje. Pirmuoju atžvilgiu grožis yra daikto tobulumo žydėjimas pro 
išviršinę jo lytį. Antruoju atžvilgiu grožis, arba tikriau sakant, grožėjimasis, 
yra susižavėjimas daikto tobulumu, išeinančiu aikštėn išviršinėje jo išvai- 
zdoje. Grožis objektyvine šito žodžio prasme yra tam tikras materialinio 
mūsų pasaulio tobulumas, arba net normalinis jo stovis, tuo tarpu kad 
grožis subjektyvine šito žodžio prasme yra vienas iš svarbiausių mūsų 
gyvenimo džiaugsmingumo šaltinių. Objektyviame grožio pagrinde apsi- 
reiškia regimuoju būdu aukštesnis idealinis pradas; subjektyviniame grožio 
pergyvenime įvyksta mūsų džiaugsmas del šito idealinio prado įsigalėjimo 
mūsų pasaulyje. Iš čion jau galima numatyti didžioji reikšmė dailiosios 
kūrybos, kuri privalo realizuoti aukštesnį grožio laipsnį meno priemonėmis. 
Jinai, būtent, padaro mūsų pasaulį tobulesnį ir mūsų gyvenimą džiaugsmin- 
gesnį. Taip bent tenka spręsti, vadovaujantis tuo grožio supratimu, kuris 
buvo ką tik trumpai nusakytas. Tačiau tai kiek plačiau pamatuoti tegalima 
jau kalbant specialiai apie meno problemą. 


Psichinis subjektas. 
Par. Prof. Dr. M. Reinys, Vilkaviškis. 


Pasižvalgę pasaulyje, kuriame gyvename, kuris mūsų kasdieniam ir 
moksliškajam pažinimui yra prieinamas, ką aiškiai įrodo žmonijos kultūra, 
pastebėsime, kad žmogus yra gyvenamojo gyvenimo galingiausias ir reikšmin- 
giausias faktorius iš šio pasaulio jėgų: berods, visa nukreipta į žmogų, jam 
tetarnaują ir iš jo laukiama kūrybinių veiksmų. Žmogaus kūrybos svarba 
glūdi ne žmogaus fizinėse pajėgose, bet jo psichikoje, kuri yra žmogui cha- 
rakteringa ir nuo kurios pareina visa žmogaus kūrybinė galia ir svarba. 

Pastarųjų laikų psichologiniai tyrimai nepaprastu tempu eina daugyn, 
psichologijos literatūra smarkiai auga, visa tai kelia aikštėn psichologijos 
reikalą ir svarbą įvairiems mokslams, ne vien artimesniems, kaip, pav., pe- 
dagogikai, bet ir tolimesniems, kaip, antai, medicinai, teologijai, politikai, 
istorijai. ir t.t. 

Nukreipus akį į psichinio gyvenimo sritį, į psichologijos klausimus, 
tuojau galima pastebėti, kad psichiniai reiškiniai ir visas psichinis gyveni- 
mas nėra vien tik atskirų, nepareinamų faktų suregistravimas ar jų mecha- 
niškas subūrimas į krūvą, bet jie visi atrodo vieno subjekto įvairiarūšiai 
pasireiškimai,  Subjekto klausimas, kaipo tam tikro psichinių reiškinių pa- 
grindo, iškyla visu būtinumu: psichinis gyvenimas be subjekto būtų to- 
lygus veiksmams be veikėjo. 

Nors besvarstant psichinį gyvenimą sielos klausimas ir kyla, tačiau iš 
pradžių dar neaišku, kaip tas pagrindas, siela, subjektas yra suprantamas: ar 
kaip subjektas, sudarąs tik aktualią psichinio gyvenimo vienybę, ar gal kaip 
subjektas, kuriam pastoviu būdu priskiriami visi psichiniai pergyvenimai, 
apimami vienos sąmonės, nors jos turinys ir keičiasi nuolatos; kitais žodžiais 
tariant, kyla klausimas, ar subjektas yra tik aktualybė, ar gal substancija. 
Ar vienaip, ar kitaip bus svarstomas psichinis gyvenimas, vis viena turės 
kilti sielos klausimas, sprendžiamas ne psichinių reiškinių pastebėjimo bei 
registravimo metodais, bet panaudojant, be patiriamosios medžiagos, ir pro- 
tavimo metodus, be kurių, kaip gerai žinoma, neapsieina nė vienas mokslas, 
nors ir jisai būtų vienas ryškiausių eksperimentinių mokslų. 

Šitais sielos problemos klausimais yra įdomus šiemet išleistas veika- 
las D-ro Oskaro Hergeto „Was ist die Seele“!. Laikau būsiant nau- 
dinga kiek plačiau supažindinti „Logo“ skaitytojus su sakytojo veikalo tu- 
riniu ir būdais, kuriais sprendžiamas vienas svarbiausiųjų problemos 
klausimų. 

Autorius įvade supažindina skaitytoją, kaip bendrai atsirado idejinė 
kova del sielos, ir paskiau trijuose skyriuose kalba apie gnoseologinį 
subjektą, transcendentinį subjektą ir substancialinį subjektą. 

Norint išspręsti susidariusią problemą, žinoma, yra reikalinga gerai 
prisiminti, kaip susidarė ta problema, kas ir kaip iškėlė klausimus, abejones, 
kad sprendžiant problemą būtų į tai atsižvelgiama. 


! Im Kampielde der Substanzialitūts- und Aktualitatstheorie. Wien, Mayer, 208 p. 

Kaip kad visas žmogaus pažinimas prasideda nuo pojūčių, taip ir sie- 
los klausimais abejonės prasidėjo nuo pojūčių srities. Jau XVII-tame šimtme- 
tyje anglų filosofas J. Locke'as dėjo didelių pastangų įrodyti, kad antrinės 
pojūtinės kokybės, kaip, pav., spalva, garsas, kvapsnis, skonis, esančios sub- 
jektyvios, nes visai pareinančios nuo subjekto. Pirminėms kokybėms, kaip, 
pav., judesiui, dydžiui, tąsumui, Locke'as pripažino objektyvią reikšmę. Kitas 
filosofas Berkeley's neigia ir pirminių kokybių objektyvumą, nes jos esančios 
pareinamos nuo mūsų kūno struktūros ir būklės. H u m e'as eina toliau ir sako, 
kad psichinio gyvenimo pagrindo, sielos, visai nėsą, nes priežastingumas, 
kuriuo remiamasi įrodinėjant sielos buvimą, turįs reikšmės tik patiriamoje 
srityje ir tik tai esą tikra, kas randama sąmonėje ir pojūčiais patiriama. 
Kantas dar buvo, nors sau prieštaraudamas, palikęs savo filosofinėje siste- 
moje vieią „daiktui iš savęs“, sielos substancijai, nors jos ir negalima esą 
pažinti, tačiau transcendentinis .Fichtė's ir Hegelio idealizmas, eidamas 
Hume'o ir Kanto nustatytąją kryptimi, visai paneigė bet kurį substanci- 
jos supratimą ir paneigė skirtumą tarp išorinio ir išvidinio pasaulio. (Galų 
gale, šiaja kryptimi einant, prieita prie solipsizmo, kaipo galutinos subjekty- 
vaus idealizmo išvados. Besilaikant šių pažiūrų, žinoma, tegalima buvo kal- 
bėti psichologijoje apie „grynąjį patyrimą“ ir nei kalbos negalėjo būti apie 
sielą; ir čia eina psichologija be sielos. 

Akivaizdoje tokio neigimo tiek psichinio gyvenimo įvairių savybių, tiek 
psichinio subjekto negalėjo nesukrusti tie, kuriems psichinis gyvenimas, o 
ypač psichinis subjektas turi tvirtų mokslinių pagrindų ir didelės svarbos; 
iš čia ir eina idejinė kova del sielos. 

Pirmajame skyriuje autorius kalba apie gnoseologinį subjektą, vadinas, 
čia išdėsto, kad pažinimo vyksmai žmoguje yra reikalingi subjekto, kaipo jų 
centro, veikėjo, nešėjo. Psichinio gyvenimo subjektas čia reikia imti ne 
kaipo kažkoks tik logiškasai santykis, ne kaipo psichinių reiškinių momento 
susijungimas, bet kaipo ir už sąmonės ribų tikrai egzistuojąs subjektas. 
Pažinimo subjekto klausimu nagrinėjimas tenka pradėti nuo sąmonės iaktų. 

Turime galvoje sąmonę, kai vartojame tokius išsireiškimus: ką nors 
žinau, ką nors atsimenu. Vadinas, sąmonei priskiriame paprastą, netiesio- 
ginį ko nors žinojimą. Arčiau pažinę sąmonę, joje rasime turinį, vyksmus, 
būklę; ne tik ką nors žinosime, bet ir turėsime sąmonėje, kad žinome. Cia 
aišku, susidaro santykis žinomojo su žinančiuoju. Santykis, žinoma, reika- 
lauja dviejų terminų: yra žinomasai, kas yra žinantysis? tai „aš , kuris žinau, 
turiu sąmonėje. Jei „mano mintis“, „mano noras“ būtų nepriklausomas 
nuo manęs, tai jisai nebūtų „mano“. Kaip judesys negali būti be judomojo, 
taip negali būti sąmonės turinys ar vyksmas be subjekto, kuris turi sąmo- 
nėje, kuris konkrečiai yra išreiškiamas žodžiu „aš“. 

Yra mėginimų pašalinti gnoseologinį subjektą. E. Mach'as sako, kad 
subjektas esąs idejinis vienetas, bet ne realus, esąs sudarytas tik mąstymo 
ekonomijos sumetimais. E. Mach'o pažiūra remiasi dviem principais, būtent, 
imanencijos principu ir mąstymo ekonomijos principu. Pirmasai principas 
reikalauja, kad būtų pripažinta tik tai, kas yra mums jutimų duodama, kas 
mumyse yra, mums imanentu, bet jokio transcendento negalima priimti. 
Deja, toksai Mach'o manymas yra nepamatuotas, kadangi Mach'as per vien 
laiko visai skirtingus dalykus, kaip jutimų aktas ir jutimų objektas, kadangi, 

imanencijos principą priėmus, nebėr galimas joks mokslas. Antrasai Mach'o 
principas — mąstymo ekonomija — iš esmės supuola sų R. Avenariaus ma- 
žiausio jėgų aikvojimo principu, tai drauge su juo ir bus vertinamas. 

Enipiriokriticizmo tėvas R. Avenarius irgi panoro padaryti galą 
skirtumui tarp subjekto ir objekto. Jisai sako, kad objektas esąš sudarytas 
introjekcijos keliu, t. y., žmogus savo atvaizdus ir išvidinį gyvenimą priski- 
ria ir kitiems žmonėms, tuo būdu ir susidarąs skirtumas tarp išvidinio ir 
išorinio pasaulio. Šitas suskilimas reikalingas esą pašalinti, prisilaikant 
empiriokritiškosios principinės koordinacijos. sakančios, kad „aš“ ir aplinku- 
ma esą tolygu, ir siekiant naturalinės pasaulio sąvokos be jokių priemaišų. 

Negalima sutikti su empiriokritiškuoju aiškinimu. Pirma. Empiriokri- 
tiškoji principinė koordinacija aplinkumos ir „aš“ jau prileidžia bent kai 
kurį dvilypumą. Be to, argi koordinacija yra mums tiesioginėje patirtyje 
duota? jos ten nerandame. Antra. Introjekcija atmetama vardan principo, 
kad visa atmestina, kas nėra randama patirtyje. Cia įdomu būtų išgirsti, ar 
toksai principas yra tiesioginėje patirtyje duotas, ar ne? (Gausime išgirsti, 
kad toksai principas nerandamas tiesioginėje patirtyje. Iš to eina, kad 
Avenariaus supratimas apie dalykus nėra paremtas gryna patirtimi ir jo 
vadinamoji naturalinė pasaulio sąvoka nė kiek ne mažiau metafiziška, kaip 
ir kitų filosofų, nevengiančių metafizikos. Trečia. Avenariaus mažiausio 
jėgų aikvojimo principas ir Mach'o mąstymo ekonominis principas reika- 
lauja didžiausio tikslingumo ir taupumo pažinime ir psichiškame gyvenime, 
Vertinant šituos principus tenka paklausti, iš kur žinoma apie tokius prin- 
cipus? Grynoje patirtyje jų nerandame; vadinas, jie yra metafiziniai, prota- 
vimo būdu sudaryti, kaip ir kiti Avenariaus ir Mach'o peikiamieji dalykai. 
Be to, Avenarius mėgina pamatuoti tapatybės ir prieštaravimo dėsnius sa- 
kytaisiais taupumo principais. Visai bergždžias dalykas toksai mėginimas, 
kadangi sudarant taupumo principus jau buvo pasinaudota tapatybės ir 
prieštaravimo principais. 

Mėginimai pašalinti skirtumą tarp subjekto ir objekto, visai pašalinti 
gnoseologinį subjektą reikia laikyti visai nepavykusiais. 

Antrajame skyriuje Dr. Oskaras Herget'as kalba apie transcenden- 
tinio subjekto buvimą, kita'p sakant, įrodo, kad subjektas, kuris aukščiau buvo 
vadinamas gnoseologinis, realiai egzistuoja ne vien tik kaipo psichinis rei- 
škinių susibūrimas į vienetą, bet kaipo jų realus pagrindas, nepriklausomas 
nuo jų. Ši klausimą besvarstant, susiduria žymiausios tilosofinės kryptys: 
fenomenalizmas — realizmas, antimetafizika—metatizika ir t. t. 

Įrodinėjant transcendentinio subjekto buvimą tenka susidurti su priekaištu, 
jog daryti išvadą iš sąmonės turinio, kad yra“ transcendentinis subjektas, 
esąs beveik visų smerkiamas ontologizmas. Šitas priekaištas nėra pamatuo- 
tas, nes įrodymas išvengia ontologizmo. Stai kaip dalykas yra: sąmonės 
esmėje yra išreikšta turinio priklausomybė subjektui; kaip sąmonės turinys 
tikrai egzistuoja, taip ir sąmonės subjektas taip pat fikrai egzistuoja, nes nėra 
nė mažiausio pagrindo mažiau buvimo priskirti subjektui negu  turi- 
niu; todėl čia nėra ontologizmo, kuris vien iš grynų sąvokų, be jokios 
patiriamosios medžiagos, išveda daiktų buvima. Iš tikrųjų, jeigu Kantui 
neprikaišiojamas ontologizmas, kad jisai laikė „daiktą iš savęs“ reiškinių 
priežastimi, kodėl tat čia, kalbant apie transcendentinį subjektą, būtų 

ontologizmas; juk santykiai čia ir ten yra visai tolygūs. Be to, Kanto pa- 
žiūra, kuri panaudojama prieš transcendentinio subjekto buvimą, neturi nė 
mažiausios įtikinančios jėgos. lr štai kodėl. Kantas sako, kad erdvės bei 
laiko formos ir, be to, kategorijos gali būti taikomos tik patiriamajai sričiai. 
Kodėl tik patiriamajai sričiai? Kuo paremtas šitas susiaurinimas? Juk spren- 
džiant apie transcendentinį subjektą, remiamasi ir patiriamąja medžiaga — 
psichiniais reiškiniais — ir priežastingumo bei kitomis kategorijomis, lygiai 
kaip Kantas, sudarydamas pažinimą, rėmėsi aposteriorine reiškinių medžiaga 
ir apriorinėmis kategorijomis. 

Štai vėl iškyla kitas priekaištas. Teigti transcendentinį subjektą rei- 
škią sau prieštarauti ir, pripažįstant jam buvimą be mūsų mąstymo, ne- 
mąstyti. 
Šis priekaištas laiko pervien du visai atskiru dalyku: egzistuoti ir bu- 
vimas konstatuoti, arba sąmonėje turėti; pav., turiu šviesos jutimą; paskiau, 
šviesos jutimas dingo; ar jau nieko manyje, mano sąmonėje, nebėr? yra 
mano sąmonėje atsiminimas apie turėtąjį jutimą. Iš čia aišku, kitas yra da- 
lykas sąmonėje turėti jutimas, o vėl kitas yra sąmonėje turėti jo tik atsimi- 
nimas, nes atsiminimas nesudaro jutimo realios egzistencijos, o kai sąmo- 
nėje turima jutimas, tai jis tik konstatuojama, bet jo nesukuriama. Visai 
panašiai yra su transcendentiniu subjektu: jisai gali būti mąstomas, nusta- 
tomas, bet ne juntamas ar gyvenamas, kitaip sakant, subjektas egzistuoja 
ne mūsų mąstymu, o savarankiškai. Mūsų mąstymas gali būti nukreiptas į 
subjektą, subjektas gali sudaryti mūsų mąstymo turinį, bet eo ipso nepra- 
randa savarankaus buvimo. 

Kalbama vėl prieš transcendentinio subjekto buvimą keliant abejones 
kai del jo prigimties nustatymo, kas jisai yra; pav., kai kurios fenomenali- 
zmo rūšys, visa suvesdamos į reiškinius, neneigia transcendentinių realy- 
bių, bet sako, kad nei jų prigimties, nei turinio esą negalima pažinti. 

Transcendentinio subiekto klausimais išsitarė ir empirizmas su racio- 
nalizmu.  Pirmasai, ' nuosekliai eidamas, priėjo skepticizmą, antrasai, galų 
gale, priėjo grynąjį idealizmą ir pradėjo visa iš savęs kurti be atodairos į 
patirtį, Kantas mėgino empirizmo ir racionalizmo vienašalumus pašalinti 
ir sugalvojo sintetinius sprendimus a priori, bet be mažiausio pagrindo 
susiaurino jų reikšmę, leisdamas juos taikyti tik patiriamajai sričiai; tuo tar- 
pu kai tie sprendimai lygiai gerai gali būti taikomi ir už patiriamosios srities 
ribų. Cia tenka kiek daugiau susipažinti su Kanto sugalvotomis kliūtimis 
transcendentiniam subjektui pripažinti. 

Kantas sako, kad mes grynai formalines kiekybės, kokybės, santykių 
modalumo kategorijas nepateisinamu būdu perkelią nepatiriamajam tran- 
scendentiniam subjektui, jam priskirią substancialumą, asmeniškumą ir iš to 
darą išvadą apie sielos dvasiškumą, nemarumą. Kodėl Kantas sako „nepa- 
teisinamu būdu?“ Kadangi sprendime esą keturi terminai, būtent, premisose 
„aš“ esąs loginis, o išvadoje esąs „aš“ transcendentinis. Šitoks Kanto 
įrodymas neatatinka tikrenybę, nes kai sprendžiama apie realaus subjekto 
buvimą, remiamasi ne logiškuoju „aš“, bet psichologiniu, sąmonės faktuose 
pasireiškiančiu, empiriniu „aš“, todėl ir nėra jokio nusikaltimo silogizmo 
reikalavimui, kad būtų tik trys terminai. 


Ja. MPP 

Bendrai reikia pasakyti, kad Kanto kritika, kiek ji yra pateisinta, pa- 
lietė tik kai kuriuos metatizikos nevykusius metodus, 0 ne pačią metalizik 
nes patsai Kantas savo sistemoje labai daug turi metalizikos ir tai Heks 
kusios metafizikos, prieš kurią kelia balsą ištisa eilė dabartinių laikų filosof Ž 
kaip, antai, Meinong, Stumpt, Spranger, Scheler, Eucken Ba 
gson, James, Nik. Hartmann, Vaihinger ir k, 4 

Mės ne tik pažįstame transcendentinio subjekto buvimą, bet ir galim 
nusakyti jo kai kurias savybės, pav. vienumą, tapatybę. Be subjekto vi £ 
numo ir tapatybės būtų neįmanomas sąmonės vienumas, būtų visai nea 
nomas kiekvienas sprendimas, nes čia reikia sumegzti labai skirtingi dalyiai 
Jogikos būdu suartinti labai nutolę nuo vienas kito įvairūs laiko momentai 
Ypatingu būdu pasireiškia subjekto vienumas ir tapatybė atsiminime ir at S 
žinime, nes, aišku, atpažinti gali tiktai tas pat subjektas, kuris pirmiau pat e 

Prieš subjekto vienumą ir tapatybę yra smarkiai išsitares H 2 Šš 
jisai subjektą pavadino „percepcijų ryšuliu“; bet kai reikėjo išaiškinti, kas 2 
įgauna percepcijas, kas jas suveda į vienybę, klausimas liko neišapra ii 
Be to, nenuostabu, kad Hume'as neranda subjekto savo suvokimų eilėse, “4 
dangi subjektas yra patsai ieškantysis, todėl negalima daryti išvados L 
subjekto nėr, kadangi jo nerasia suvokimų tarpe. — - 

Trečiajame skyriuje Herget'as kalba apie substancinį subjektą; jisai iš- 
dėsto, kad nei asociacionistinė pažiūra, nei aktualistinė pažiūra neišaiškin. 
tinkamu būdu psichinių iaktų ir kad pripažinimas subjektui šibsinėias 
charakterio patenkina visus mokslinio tyrimo reikalavimus, E + 

Kas yra psichinis subjektas, — substancija ar akcidensas? štai opi 
sias klausimas. d PRG“ 

Asociacionizmas sako, kad mūsų sąmonė esanti sudaryta iš paprast 
psichinių vyksmų; jie esą susipynę tarp savęs dėliai esančio jųjų Anis i 
sisiekimo ar panašumo; vieno vyksmo atsiradimas sužadinąs ir kitą vyksmą; 
čion prisijungiąs prisiminimas, jog šitie pergyvenimai jau esą buvę; E da 
sirandanti vieningos sielos sąmonė. — Sitame asociacionizmo | aiškininjs 
didžiausios spragos. Viena. Asociacionizmas remiasi vien patyrimu bet 
grynajame patyrime niekur nerandame nurodymų apie asociacijas dadiais: 
jos yra surastos protavimo būdu. Antra. Pažinime, pav. mąstyme aRda 
me nepažvalginių davinių, kurie, aišku, visai skiriasi nuo jutimų ar abivai?) 1 
Asociacionizmas neįstengia jų išaiškinti. Trečia. Asociacijų tarpe pasireiškia 
tik pasyvumas, o tuo tarpu mąstyme ir noruose randame daug spontaniški > 
ir aktyvumo, vadinas, visai ko kito, negu atavaizdai ir jų Danaujinimas 

Asociacionizmo silpnumas ypatingu būdu pasireiškia, kai norima iš 
aiškinti proto ir valios reiškiniai. į Š7 

Mąstymas turi VISAI kitokius turinius, negu asociacijos. Asociacijose 
randame tik jų buvimą gretimai arba po viena kitos, 0 mąstyme, pav., spre 
dime randame tarp asociacijų esamųjų santykių konstatavimą Šojiaa > Iš 
esamuosius santykius. Šitas žinojimas yra visai naujas dalykas, kurio A 
kur nerandame asociacijose. Be to, erdvės ir laiko santykiai pastebimi Ž 
pritaikomi visame patiriamajame gyvenime, kur kalbama apie spalvas liks 
bet šitų santykių negalima taikyti, kai kalbama apie panašumą, lygum “ skitų 
mą; šitie pastarieji dalykai yra nepojūtiniai, nepatiriami. Kartais net KT aisi: 


- tikimų, kur į santykius yra suvedami dalykai, kurie visai nėra tarp savęs 

buvę susipynę.  Tat suvokti išvidinius sąmonės objektų santykius yra visai 
ypatingas psichinio veikimo pasireiškimas, skirtingas nuo pojūtinio gyvenimo. 

Valios veiksmams išaiškinti asociacionistai dažniausiai vartoja jutimus, 
atavaizdus, jausmus. Kiti psichologai, ne asociacionistai, nurodo į prieža- 
stingumą, einantį iš „aš“, į ryžimosi momentą, dar kiti pagaliau nurodo, 
kad be valios veiksmo nebūtų galimas ir asociacijų susidarymas. Iš tikrųjų. 
Mąstymu pažįstame tikslą, bet siekti tikslo, panaudojant žmogaus jėgas, 
nukreipiant ten veiksmus, sužadinant energiją, yra valios dalykas, kurio jo- | 
kiu būdu asociacijos nepajėgia išaiškinti. Valios procesuose yra ypatinga, 
einanti iš subjekto, jėga, viršijanti visas asociacijų galimybes. 

Galų gale, reikia pažymėti, kad asociacionizme taip pat yra nemaža metafi- 
zikos, nors jisai ir ginasi jos. 

Asociacionizmas su savo pasyvumu psichiniame gyvenime nebėtinka 
naujiems laikams; jo vaidmenį ima vaidinti aktualybės hipotezė, kurioje va- 
lia su savo aktyvumu išeina aikštėn. Ryškiausiu būdu aktualybės hipotezė 
pasireiškė W. Wundto voluntarizme, kur aktualybė yra vadinama sielos 
esme, tiesiogine pačių vyksmų tikruma. 

Wundt'as neigia sielos substancialumą, kadangi bendrai substancijoje 
jisai įmato kažkokį sustingimą ir nesikeitimą, be to, kažkokį materialumą. 
Nėr nė mažiausio reikalo Wundt'ui suprasti substancija tąja prasme, kaip ją 
suprato Herbart'as, — kaip kokį suakmenėjusį daiktą; tomistai substancija va- 
dina būtybę, kuri pati, savarankiškai, pastoviu būdu (in se) egzistuoja, bet 
tai nereiškia jokio sustingimo ar absolutaus nesikeitimo. Be to, substan- 
cijos esmėje nėra jokio materialumo: ji gali būti materiali, gali būti nema- 
teriali, esmėje jokios būtinybės nėr nei vienai, nei kitai rūšiai. Tomistiška 
prasme imant substanciją, pačią sielą vadinant substancija, psichiniai reiški- 
niai nebus tik kažkokie simboliai, bet sielos tikri veiksmai ir plėtotė. Tat 
Wundt'ui nėr pagrindo sielos substancijai daryti suakmenėjimo priekaištų. 

Kita vertus, aktualybės hipotezė neišaiškina psichinio gyvenimo, nes 
veikimo jausmas jokiu būdu nesudaro sąmonės vienybės be tam tikro sub- 
jekto ir neišaiškina veiksmo buvimo, nes veiksmas būtinai reikalauja veikėjo, 
kaip visai teisingai sako Ed. v. Hartmann'as: „Negalime jokio veikimo gal- 
vot be veikėjo, kuris veikime reiškiasi, tat veikimą sukelia, palaiko ir išlaiko“ 
(192 p.). Todel nenuostabu, kad yra aktualybės hipotezės šalininkų, kurie 
tačiau reikalauja kuriuo norint būdu papildyti aktualybės trūkumus, nors ir tam 
tikra prasme įvedant substancijos sąvokos; tai daro, pav., Fr. Paulsen'as. 

Sielos substancialistai aiškiai pasisako, kad psichiniai reiškiniai yra 
neįmanomi be pagrindo, iš kurio jie kyla, be substancijos. Substancija 
reiškia buvimą iš savęs (in se, subsistentiam', priešingai akcidensui, kuris 
yra kitame (in alio ut subiecto inhaeret). Substancijos esmė nereikalauja, 
kad substancija egzistuotų iš savęs (a se); šis pastarasis požymis tegali 
priklausyti Dievui.  Substancijos supratimas, pritaikytas žmogaus sielai, 
reiškia, kad siela yra esmėje pastovi, sąmonės vienybės pagrindas, išvidiniu 
būdu susijuugusi su savo reiškiniais, kurie nuolatos keičiasi, sudaranti rea- 
lią reiškinių vienybę, o ne tik paprastą sąmonės vyksmų sumą. Todėl 
tomistiškas sielos, kaipo substancijos, supratimas yra visai laisvas nuo prie- 
kaištų, kuriuos Kantas yra padaręs netikusiam sielos substancijos supratimui. 

Tomistiškas sielos supratimas, pabrėždamas subjekto vienumą, yra iš 
esmės skirtingas nuo monistiško sielos supratimo, nes visuomet kelia aikštėn 
tik individualinę sąmonę, o ne kokią bendrą, pasaulio sąmonę, nes nurodo 
galimybės vienam asmeniui sueit į psichinį bendravimą su kitais asmeni 
mis, turinčiais taip pat savaimingą sąmonės bei subjekto vienybę. 

Priskirti sielai substancialumą nėr vien tomistiškos krypties protavimas. 
Naujesniais laikais daugiau girdėti balsų net ir iš filosofų bei psichologų 
netomistų šono, kurie vėl pradeda įvesdinėti substancijos sąvoką į psicho- 
logijos mokslą. Toki, antai, yra: O. Kūlpe, K. Groos, J. H. Witte, 
L. Busse, Ed. Stein, K. Būhler ir k. 

Taip tat atrodo Dr. Oskaro Herget'o veikalo turinys, stambiausiais bruo - 
žais svarstomas. Cia, kaip matome, yra nagrinėjamas sielos probiemos pats. 
svarbiausias dalykas, būtent, subjektas, kuris svarstomas įvairiais atžvilgiais: 
pažinimo, transcendentumo, substancialumo. Žinoma, sielos problemoje 
yra dar ir kitų svarbių klausimų, bet, išsprendus subjekto klausimą, visi 
kiti Žymiai palengvėja. Geras dalykas, kad autorius ėmė domėn visas stam- 
besnes filosofines pažiūras psichinio subjekto klausimais, jas įvertino ir jau 
turėdamas galvoje kritikos daviniųs dėstė savo pažiūras, tuo būdu plačiau 
supažindino su visu klausimo pastatymu, pasireiškusiomis nuomonėmis ir 
dabartiniu jų sprendimu. 

Psichinio subjekto klausimas ir šio klausimo kai kurie istoriniai davi- 
niai pirštu prikišamai rodo, kad tik keletas yra kapitalinių dalykų, kurie 
klausimo istorijoje sudaro naujus aspektus, o visa kita yra pakartojimas 
tų pačių pažiūrų, tik kitais žodžiais bei, geriausiu atveju, padarymas kai kurių 
išvadų. Trumpai tariant, psichinio subjekto klausimas tai yra aristoteliškas 
tomistiškas substancializmas, susidūręs su Hume'o skepticizmu ir Kanto. 
kriticizmu. 

arba kaip jis patsai aprašo savo filosofinę plėtotę ir darbus. 
Išvertė ir pastabų tekste bei prie teksto pridėliejo 
Prof. Pr. Dovydaitis, Kaunas. 


Kontantinas Gutberlet'as išsiskyrė iš šios žemės gyvųjų tarpo dar tik 
1928 m. balandžio m. 27 d. Eilinėj spaudoj jo mirtis praėjo beveik nepa- 
stebėta. Mat, jis, tartum, buvo pasivėlinęs atiduot mirčiai duoklę, sulaukda- 
mas, kaip reta, ilgo amžiaus: mirė pradėjęs eiti 92-sius savo amžiaus metus. 

Jo išviršinio gyvenimo eiga negausinga įvairumais. Stai svarbiausios 
jo biografinės datos. Gutberletas gimė 1837. I. 10 Geismar'e paliai Geisą, 
1856—1862 m. studijavo Gregoriaus Universitete Romoj, 1862—1875 m. 
docentavo kunigų seminarijoj Fuldoj, 1875—1886 m. buvo „Fuldaneum'o“ 
regensu Viurcburge. 1886 m. paskirtas kunigų seminarijos protesorium Fuldoj, 
1900 m. pakeltas kapitulos nariu ir Leono XIII pažymėtas savo rūmų 
prelatu, 1907 m. Pijaus X paskirtas apaštališkuoju protonotaru. 

Bet koks milžiniškas darbo turinys sudėtas į šiuos, pažiūrėti, labai 
kuklius išviršinius jo gyvenimo rėmus! Tas turinys toks. milžiniškas, jog 
neišdrįstame jo imtis vertint paprastu nekrologiniu, trumpesniu ar ilgesniu, 
straipsneliu, o bevelijame pirmoj eilėj leisti pačiam nabašninkui pakalbėti 
apie savo filosofinio darbo plėtotę tais atžvilgiais, kuriais jis yra apie save 
pasipasakojęs prieš penketą metų, būdamas pakviestas parašyt apie save 
vienoms filosofų knygoms! Šią nabašninko autoergograiiją čia versdami, 
pridedame ir kai kurių paaiškinamų pastabų. 


: 
+ 


Jei tikru filosofu laikyt tik toki galvotoją, kuris tilosofavimą yra pasiė- 
męs savo išimtinu moksliniu užsiėmimu, savo gyvenimo tikslu, tai aš negaliu 
pretenduot šio garbingo vardo. Išviršiniai gyvenimo santykiai, asmeninis 
domėjimasis ir individualiniai reikalai vertė mane dairytis beveik po visas 
žmogaus žinijos sritis. Būta ir tokių veiksnių, kurie man tik vėlai leido ti- 
losofiją padaryt mano svarbiausiu užsiėmimu, šalia kurio tačiau nebuvo 
galima visai užmesti ir kitų; ypač mane kuo didžiausiu laipsniu visą gyve- 
nimą domino filosofijai gretimosios sritys, itin del jų artimo susijimo su 
filosofija. . 

Taip pat ir tūlu kitu atžvilgiu aš neužpildau iilosoio sąvokos papra- 
stai imamąja šio žodžio prasme. Filosolų esti trejopos rūšies: vieni Tilo- 
sofuoja, kad filosofuotų; jie turi pasimėgimo (pačia filosofine) spekulacija 
ir (pačiais filosofiniais) galvosukiais (Grūbeln). Kiti stengiasi kelt aikštėn bet 
kurios (jau esamos) mokyklos sistemą. Tretieji siekia savarankiškai susi- 
galvot sistemą, susikurt savo paties pasaulėžiūrą. 

Pirmosios rūšies darbas man visuomet yra buvęs svetimas; iš visa, 
tai tik studentavimo laikais mes kai kuomet užsiimdavome disputomis apie 


! Die Philosophie der Gegenwart in Selbstdarstellungen. Herausg. von Dr. Ra y- 
mund Schmidt. Band IV. 1923, 47—74 (Leipzig, Meiner). 

filosofijos dalykus; tai buvo veikiau žaidimas, pasismaginimas, negu filoso- 
favimas. Filosofijos klausimais užsiimt man buvo visuomet šventai rimtas 
dalykas. Man čia visuomet rūpėdavo „vienas būtinas dalykas“ (unum ne- 
cessarium), pasaulėžiūra, turinti didžiausios reikšmės gyvenimui ir mirčiai, 
ir netgi protingai gyvenančiojo žmogaus darbe turinti stovėt pirmoj vietoj. 
Ją (tą pasaulėžiūrą) aš norėjau paremt tvirtu pamatu ir padaryt nepasiekiamą 
moderniems puolimams, o drauge taip pat išmėgint ir mano paties abejo- 
jimus, ir bandyt juos pašalint. Tai buvo man auklėjimo suteiktoji teistinė 
pasaulėžiūra. 

Bet aš veikiai girdžiu (prikišant): Tatai yra nemoksliška. Mokslas turi 
būt be apriorizmo (nešališkas, voraussetzungslos). Religinis paveikimas kliudo 
laisvai galvot, verčia maširuot prievarta. 

Tačiau to suvaržymo aš nieko nepajutau. Aš galėjau rimtai išmėgint 
visas teistinės pasaulėžiūros pozicijas ir kritiškai ištyrinėt visus už ją kę- 
liamus įrodymus. Kai aš užsidurdavau sunkenybes, tai pirmiausia aš kukliai 
pasitenkindavau mintimi, jog sprendimas didžiausios dvasios žmonių, kurie 
krikščionių religijoj rasdavo sau pasitenkinimo, savo didžiausios laimės, turi 
aukštesnės verčios, negu mano silpnas įžvelgimas. Toliau studijuodamas, 
paskui ir aš pats galėdavau išsklaidyt pirmiau kilusius abejojimus. 

Vis delto ne visi tie įrodymai už krikščionių religiją, kaip jie paprastai 
dėstomi, turi lygios verčios, ir aš tūlą kartą juos taip persitvarkiau, jog: jie 
mane labiau įtikindavo. Aš manau savarankiškiau tyrinėjęs (ir galvojęs) 
atžvilgiu į religiją, negu daugelis filosofų atžvilgiu į jų mėgiamą ideją, kurią 
jie nori pareikšti per savo sistemą. Si (tokia mėgiamoji ideja) juos valdo 
taip stipriai, jog jie neįžvelgia jos pagrindų silpnybių. Frazė apie mokslo 
neaprioriškumą yra skaudus apsigavimas. Faktinai, jo (to neaprioriškumo) 
nesilaiko joks filosofas, jis yra negalimas daiktas. Kas nori elgtis visiškai 
neaprioriškai !, turi pat pradžioj visa kuo suabejot. Bet iš šiokio nieko ne- 
turėjimo (iš šiokios tuštumos) tegalima išejt tik bet kuriuo pozitivių paži- 
nimu.  Abejotojas negali nė prasižiot, nepadarydamas visos eibės prielaidų. 
Jis turi prileist žodžius turint reikšmę, prileist, kad jie (žodžiai) kiltų yra su- 
prantami ir tt. Pirmąjį sakinį, kurį jis ištars, jis turi laikyt esant teisingą; 
bet iš vieno sakinio jis dar negali nieko išvesti, taigi, turi laikyt esant tei- 
singą ir kitą sakinį; toliau, jis turi prileist, kad, darydami išvedimus, galime 
kurt tiesą ir tt — Ir bet specialios žinijos srity neaprioriškumas (neprie- 
laidingumas) nėra galimas. Pirmąją pradžią turėsi daryt be įrodymų, taigi 
neaprioriškai, jei jos negalėsi pagrįst kuria kita sritimi. Siuo atveju sve- 
timoji sritis yra prielaida. 

Dar daug mažiau kaip religija galėjo man atimt minties savarankiškumą 
scholastinė filosofija, kurios požvilgį esmėj aš palaikau. Man visuomet buvo 
koktu jurare in verba magistri arba c0t0; ž4g. Daugelis taip guldo galvą 
už savo sistemą (kaip sistemą), jog jie ją kelia aukštyn, nori ją kitiems 
įbrukt. Taip daro ne tik kantistai, bet ir tomistai. (O man tiesa visuomet 
stovėdavo aukščiau, negu sistema. Prie scholastinės filosofijos aš dėjausi 
pirmiausia del to, kad mano pirmieji mokytojai man ją dėstė; 0 paskui ir 


1 Jaučiu, kad „Voraussetzungslosigkeit, voraussetzungslos“ nėra tiksliai išverčiami žo- 
džiais „neaprioriškumas, neaprioriškas“, bet šiuo tarpu tinkamesnis žodis galvon neateina. Pr, D, 

patsai tikrai suradau, ką apie ją sako James: „Ji yra akademiškai išmokslin- 
tas sveikas žmogaus protas“. Bet man tatai nekliudo tūlame punkte ki- 
taip manyt. 

Taip, antai, Tomo Akviniečio mokslą apie individuacijos principą aš 
laikau esant perdėm nevykusį. Jis tvirtina, kad materia signata visuotinąjį esmin- 
gumą padaranti individualų. Tai vadinasi priteigti buvimą tam, kas visuotina. 
Bet juk tam tikros individuacijos koks principas nėra reikalingas. Tuomi, kad 
galimasis esmingumas pasireiškia buvimu, jis yra jau taip patir individualus, nes 
būti gali tik kas individualu. Taip pat aš nepalaikau ir tomistų daromojo 
realaus skirtumo tarp esmingumo ir buvimo; bent jis man nėra reikalingas: 
esmingumo realioji potencija negali būt galvojama (vaizdinamasi) be į jos bu- 
vimo (egzistencijos). Taip pat ir del tūlo kito klausimo scholastikoj aš esu 
skeptikas. Siaip ar taip, aš nesu modernosios tomistų mokyklos šalininkas, 
bet didumoj laikausi šv. Tomo mokslo tuo požvilgiu, kuriuo jį modifikavo 
Suarezas. 

Po šių bendrų pradedamųjų pastabų dabar einu prie mano filosofinės 
plėtotės, kuri turi būt tikrasis šio rašto uždavinys. 

Fuldos gimnazijoj nebuvo dėstoma jokios filosofinės propedeutikos, 
o religijos mokytojai maža turėjo spekulativių polinkių. Todel čia aš nega- 
lėjau gaut to filosofinio pažadinimo, kurio kitos gimnazijos teikia saviesiems 
aukštųjų klasių auklėtiniams.  Ontologiniam Dievo įrodymui kuris buvo 
mums dėstomas, aš neturėjau ko prikišti, ir neprivalėjau tatai daryti, kadangi 
jo autorium yra buvęs didis šv. Anzelmas. „Dievas, kaip tobuliausia Esybė, 
turi taip pat ir būt (egzistuot); nes egzistuojanti Esybė yra tobulesnė, negu 
tik galvojamoji“. Tatai man atrodė visiškai savaime suprantama. Man dar 
nebuvo atėję sąmonėn, kad bet kurios esybės buvimas nieko neprideda jos 
galimojo buvimo tobulumui, nedaro ją tobulesnę, o tik įgyvendina, kiek joje 
jau pirmiau būta tobulumo. 

Bet aš dideliu stropumu užsiimdinėjau matematika, kuri įvedė mane į 
griežtai logišką galvojimą ir pakreipė savąja kryptimi mano vėlesnį filoso- 
fišką galvojimą. Tiktai kai bet kuriam įrodymui aš galėdavau suteikt mate- 
matišką išraišką, aš pilnai pasitenkindavau. Mano pirmasis filosofinis raštas 
buvo „Das Unendliche mathematisch und methaphysisch 
betrachtet“ (1878), kuriame aš ėmiausi išdėstyt aktualiai begalinės eibės 
galimumą. Jau prieš tai laikrašty „Natur und Offenbarung“ buvo 
atspausdintas ilgesnis straipsnis, kuriame aš tikimybių skaičiuotės pagalba 
išdėsčiau visišką negalimumą pasaulio tvarkai kilt netyčiomis (atsitikimu); 
šis raštas turėjo parodyt „Dievo teleologinio įrodymo matematinius 
pagrindus“. 

Juk kiekvienam galvojančiam žmogui aišku, kad vienoms su kitomis 
susibūrus tiekai (medžiagos) dalelyčių, iš kurių susidėjęs milžiniškasis 
Kosmas, be aukštesnio proto negali kilt patvari tvarka su tieka nesuskai- 
tomų tikslingumų. Sis spontaniškas sprendimas remiasi tikimybių skaičiuotės 
principais, pagal kuriuos bet ko buvimas yra juo mažiau įtikimas, juo yra 
didesnis negalimųjų atvejų skaičius ir juo mažesnis palankių atvejų skai- 
čius. Kosmo atomų skaičius, kaip tikimybės trupmenos vardiklis, gautas 
toks milžiniškas, vargiai įsivaizdinamas, beveik begalinis galimų kombinacijų 
skaičius, jog skaitiklio rodomas palankių atvejų skaičius, su juo palygintas, 

tiesiog išnyksta, ir trupmena, matematiškai kalbant, turi būt prilyginta nu- 
liui (= 0), kas reiškia tą įvykį negalint įvykt, Jei delto prikišama, kad atomų 
junginiai nevyksta be dėsnių visomis galimomis kryptimis, tai reikia atsakyt, 
kad svamkaničių. „dėsnių, Buvimas: be Suskaičiuojančio proto yra lygiai tiek 
pab nie) Gar Uaacėn HejUKIMAS, Kaip tvarka, kūri būtų atsiradus netyčio- 
mis (atsitikimu) sutapus elementams, Astronomas Eieis, to melo 
Užt OHenbaring“: redaitorius, Pagirdamas Išsitarė apie šį bandymą. NSE 
niui aš dar patiekiau šiam laikraščiui daugel matematinio ir naturbilosotiis 
Užiuio SiraiBseių, Kal: KNOMEL AS" blivau jo svarbiausias ramstis, taip kad 
kai šį laikraštį ištiko krizis, buvau prašomas palaikyt jo. gyvavimą“ -Padia ai 
aš Davau tus „nuoRšos: PuoBinS Ls en krabų L rs daikeaštio) 127) 
nebegalėjo laikytis. Ba , 

Da a matematiškai traktuodavau filosofines proble- 
mas, paminėsiu dar vieną pavyzdį iš to laikraščio. Teistinei pasaulėžiūrai 
svarbus yra klausimas, ar pasibaigianti (su galu) jėga gali kurti, t. y. bet 
ką išže ims Ik Eko, AS Šia EE Ųų Papildyt šv. Tomo įrodymą, kad ne- 
Eat.“ „Jis Sako: Jėža: iur būt JOO didesnę juo jos pradinis punktas stovi 
toliau nuo galinio punkto. Nebuvimas Nuo buvimo. yra be galo nutėlės, 
Baigė t 14 wiotojį rurhuGioji nUERIČĖ IeBa Iuti bai bę galo. Bet čia tuoj išgirsi 
priekaištą: Nuo nuliaus iki dydžio sų galu if nuotolis. juk yra 50 40, 
taigi, jis yra dydis su galu. Sis priekaištas atkrintą nuotolį imant ne sta- 
tiškai, bet dinamiškai, kaip to reikalauja išgaminimas, Jėga turi būt juo 
didesnė, juo hetinkamėsnė Ali medžiagą, et šitai neturi būt suprantama, 
kad jėgos turi būt pavartota tiek ir tiek džiugiau bei Liek ir Li6k 
kartų daugiau. Proporcija neturi būt aritmetinė, bet geometrinė. Pava- 
dinkime medžiagą m ir jėgą e, tai (Sgamintinas veiksmas išreiškiamas kaip 
m. t, bet ne m-L-v; jei būtų antraip, tai 4 L galčkį tani 4 bė mp B 
nės m. 0—0. Medžiaga, kai ji sudedamą (krūvon), nevirsta jėga, bet jiedvi 
(jėga ir medžiaga) komplikuojasi sandaugon „ nę 

Sis mano pamėgimas matematiškai traktuot filosofinius klausimus 
labai patiko matematikos bičiuliams; bet Savo veikalų išsiplatinimui, dėliai 
matematikos baimės, e būdu veikiau Pakenkiau: galima budavo nugirst: 
„Bet juk čia matematika“. Gimnazijos Prolesoriui Isenk rahe'i!, pasiėmusiam 
sukurt naują apologetiką ir todel norėjusiam nugriaut visus Dievo įrodymus, 
mano išvedžiojimai kaip tik duodavo Progos savo puolimus. kreipt „tiesiai 
į mane. 

! Puikaus filosofinio išsimokslinimo man davė Collegiūni ' Germanidim 
Romoj, kame Gregoriaus Universitete buvo studijuojama filosofija per ištisus 
trejetą metų, ir iširntinai „greta matematikos ei gamto mokslų. Tenai ne tik 
buvo skaitomos universitetinės paskaitos įr kas šeštadienį bei-kas mėnesį 
dalomos šnuvės At Gar -Siada AU Aclas publicus iš visos filosofijos, 
Net iaip pa a Aaanų repetitoriumąi Mažesniuose rateliuose ir kas 5a- 
vaitė disputacijos namuose. Filosofija įr disputacijos taip pat sudarydavo 
svarbiausiąjį užsiėmimo „dalyką rekreacijose bei pasivaikščiojant. Kai tik pir- 
mą kart išėjau pasivaikščiot 1851 m. Spalių mėn., tuoj prie mane pristojo 
disputuoti komilitonas Krzan'as. Su visų kroatišku smarkumu jis gynė 


1 Šiek tiek apie Isenkrahę žiūr, „Logos“ 1927 m. 58 busli pastšboj. 

savo pozicijas: jau šiaip aistringas disputatorius, jis pasidarė dar aistringe- 
snis, kai mudu per paskaitas arčiau susipažinova su filosofijos klausimais. 
Tuo būdu filosofija tapo mudviejų artimos draugystės ryšys; nes disputa- 
cijos turėdavo visuomet draugingą pobūdį. Siais laikais Romoj užsiimdavo 
dar Lamennais'o ir prancūzų tradicionalistų  egzorbitantiškais pergrie- 
bimais; vieno prancūzų jėzuito veikalas „La valeur de la raison humaine“ 
čia man suteikė geros orientacijos. 

Į mano filosofijos studijų Jaiką atitenka neotomizmo pradžia. Jėzuitas 
Liberatore pareiškė reikiant laikytis Tomo - Akviniečio. Jis nebuvo mūsų 
protesorius, bet, kaip „Civilta cattolica“ redaktorius, jis turėjo didelio po- 
veikio. Mūsų vyriausias profesorius Tongiorgį laikėsi scholastinio po- 
žvilgio, bet svarbiausiuos punktuos nuo Tomo skyrėsi, daugiau laikydamasis 
Suarez'o, kuris buvo mėginęs sušvelnint tomistinės sistemos šiurkštumus. 
Ir Tongiorgi'o papėdininkai- laikėsi tokio požvilgio. Šis priešingumas per- 
skyrė taip pat ir mus, uolius filosofus, ir davė progos gyvoms diskusijoms. 
Ypačiai šv. Tomo gamtos filosofija suskaldė klausytojus į dvi partijas. Pagal 
griežtą tomizmą, kūnai esmingai yra susidėję iš dviejų sandų: iš pirminės 
medžiagos ir substancinės formos. Pirminė medžiaga visų substancijų yra 
lygi ir dar nėra jokia tam tikra substancija; substancija ją padaro substan- 
cinė forma, kuri ją determinuoja, specifikuoja, aktivuoja į auksą, sidabrą, 
deguonį ir ttt Tuo būdu ji (medžiaga) gali tapti visu kuo, jei vieną sųb- 
stanciuę formą išvaryti kitos pagalba, kuri stoja jos vieton. Alchimistai juk 
taip ir tikėjo, kad jie galį padaryt auksą, jei tik jie surastų (tikėtąjį) išminčių 
akmenį, kuris galėtų padaryt tą (substancialinės formos) pakeitimą. 

Kas nuo gimnazijos yra pripratęs prie atomistiškos kinų sudėties, tam 
visa tai atrodo visiškai nesuprantama; nes juk tik pakeičiant atomų santvarką 
ir jų skaičių viena substancija galima perkeist į kitą, k. a, cukrus į alkoholį, 

- krakmolas į alkoholį, Tūlas mano draugas su scholastine teorija labai 
aiškiai kovojo, kiti ją stipriai palaikė. Aš šiais klausimais laikiausi gana 
neutraliai, kadangi tikėjausi galėsiąs suderint abu požvilgiu. Kad atomus 
pakeičiant galima gaut nauja substancija, tai juk nešalina, kad čia dalyvauja 
ir substancinė forma, reikalaujanti substancinio principo, jei ji tikrai turi 
būt substancija: alkoholis, krakmolas, cukrus, einant griežta atomistika, yra 
tik akcidentaliai, o ne esencialiai įvairios substancijos. 

Organinėj srity, man rodosi, substancinė forma geriausiai išaiškinanti 
gyvybę. Juk tai siela yra tas principas, kuris organizmą specifikuoja, akti- 
vuoja, daro tuo, kuo jis yra kaip gyvas organizmas. Artimas, slaptingas 
kūno ir sielos susijungimas daro filosofijai didžiausią sunkenybę. Nesunku 
sugriaut daugelį mėgintų aiškinimų, bet yra sunku duot pozitivų, patenkinantį 
išaiškinimą. Pagaliau sudesperuota dėliai išsprendimo ir sustota prie psichotizi- 
nio paralelizmo, kuris, aišku, yra identiškas su vienybės neigimu. Nes jei sielos 
ir kūno veiksmai eina šalia vieni kitų nepriklausomai nuo vieni kitų, tai jie 
taip pat gali eit ir būdami vieni Amerikoj, kiti Europoj. Bet kaip jie, vienas 
kito nepaveikdami, gali taip susiderint su vieni kitais? Cia tenka gelbėtis 
arba Leibnico prestabilizuota harmonija, arba Spinozos substancija, arba 
šauktis abiejų (veiksmų) identiškumo. Bet priežastinis ryšys čia taip aiškus, 
jog niekur kitur jo taip nepriekaištingai neįrodysi. Kiekvieną akimirkį galime 
konstatuoti, jog, sielai panorėjus, įvyksta atatinkamas kūno narių pajudėjimas, 

ir, atvirkščiai, kūno sužeidimas sukelia sielai skausmo, kad; juo silpnesnė ar 
stipresnė bus antecendencija viename šone, lygiu matu eis konsekvencija 
. kitame. Visa šita išaiškinama tik kūno ir sielos ftizišku vienumu, ir šitai 
veikiausiai suprasi imdamas sielą kaip substancinę formą, kuri potencinę 
neaprėžtą pirminę medžiagą apsprendžia ir aktivuoja į žmogaus kūną. Tuomi 
atkrinta ir paralelistų priekaištas, kad kūninis pradas negalįs veikt dvasinio; 
mūsiškiu supratimu, siela, judindama narius, veikia ne svetimą daiktą, bet 
save pačią savo nariuose; ir kūnas neveikia sielos, bet dėliai (jų dviejų) arti- 
mos vienybės, apsieiintas kūnas pajunta skausmingą poveikį, taigi pajunta 
abu drauge — ir siela, ir kūnas. 

Pripažįstant substancines formas organizmuose rodosi, kad turima 
sutikti jas esant taip pat ir neorganinėj gamtoj. Nes gi organizmai savo 
maistą ima iš neorganinės medžiagos ir perkeičia ją į gyvąją substanciją. 
Taigi, siela, kad ji pareikštų savo forminantį veikimą, turi pašalint substan- 
cines maisto formas ir jų vietoj pastatyt savąsias. Modernoji fizika sutampa 
su scholastine filosofija tuo atžvilgiu, kad ji radioaktiviose medžiagose įro- 
do vykstant substancinių pakitimų, ir kad ji atomuose ima esant dar sandų, 
būtent, ionų ir elektronų. Tuo būdu vaizdinimasis, kad paskutiniųjų ele- 
mentų specifiškas skirtumas eina nuo specifizuojančios substancinės formos, 
yra mažiau svetimas (modernam galvojimui). Betgi priėmus substancinę 
formą organizmuose, dar su būtinumu neseka reikiant ją imti ir anorgani- 
niuose elementuose. Nes pigu vaizdintis, jog toks vientisas principas, kaip 
siela, gali taip vidujingai įsibraut į maisto medžiagą ir ją paveikti, kad ši 
nėra reikalinga suskaidyti (pirmiau turėtąją substancinę formą pakeičiant 
kita), kai ji patenka sielos valdžion įeidama į kūną. Elektronus juk vargu 
begalima bus vaizduotis esant dar ir toliau sudėtingus !. Sitai, naturalu, galioja 
tik tuomet, jei esmės formą imti ne griežtąja tomistų prasme, pagal kurią, 
siela kūną statydina visiškai iš neapibrėžtos pirminės medžiagos; šie (griež- 
tieji tomistai) turi imti ir atomus -esant susidėjusius iš substancinės formos 
bei pirminės medžiagos; bet jie atmeta visokią atomistiką. 

Išėjęs filosofijos kursą, aš įstojau į ketverių metų teologijos kursą, 
kuriame filosofija teikė svarbių patarnavimų  spekulativinei  dogmatikai. 
P. Franzelin'as, gilus galvotojas, stengėsi tikėjimo tiesas padaryt kiek 
galima prieinamas ir protui. Jis mane sudomino klausimu apie begalinės 
eibės galimumą. Priešais tradicinę nuomonę, kad esąs tik pontenciškai bega- 
linis skaičius, jis, pasirėmęs didžiuoju šv. Augustinu, pareiškė, kad Dievas 
apžvelgiąs aktualią, uždarai begalinę eibę, būtent, galimųjų daiktų eibę. Mes. 
ją (tą eibę) įžvelgiame (pažįstame) (tik) kaipo potencialiai begalinę: nors mes 
sugalvotume kažkokio didumo skaičių, vis dar galima galvot kitas, už jį 
- didesnis skaičius, ir taip be galo. Bet begalinė dvasia taip nežiūri (kitaip 
įžvelgia, pažįsta): ji susyk apžvelgia visą eibę. Taip pat nebebūtų galima vis 
daugiau galvot, jei ji (ta eibė) savy nebūtų begalinė; tuomet prieitum tokį 
punktą, toliau kurio negalėtum galvot nieko didesnio. Motivuotą įrodymą 
aš paskui stengiausi patiekt rašte „Das Unendliche mathematisch 
und methaphysisch betrachtet“. Del to man teko pakelt daug 


! Yra fizikų (Ehrenhaitt, J.J. Thomson) manančių, kad galima. Plačiau apie šitai 
žiūr. Dr. A. Puodžiukyno „Ginčas dėl elektrono“, „Kosmos“ 1929, 4—10 p. 

daug prikaišiojimų ir net pajuokos; nes, mat, nuo didžio matematiko Gaus s'o 
potenciali begalybė (potencialus begalinis skaičius) buvo patapęs dogma. 

Tuomet G. Cantor'is išėjo viešumon su savuoju eibių mokslu ir transti- 
nitiniais skaičiais, kuriais jis skaičiavo kaip su galuotais skaičiais. Ir jis patiko 
smarkaus pasipriešinimo. Todel jis kreipėsi į mane, kaip į kentėjimo draugą 
ir sąjungininką. „Pirmiausia jis teiravosi iš manęs apie vidurinių amžių gal- 
votojų nusistatymą šiuo klausimu. Tomas Akvinietis neigia aktualiai bega- 
linę eibę; (jo manymu) kiekvienas skaičius esąs apibrėžtas. Bet galima 
pasakyt: begalinė eibė nėra skaičius paprasta prasme, o labai aprėžtas savo 
uždara begalybė. Todel jį geriau vadina begaline eibe. Tačiau Tomas 
turi ją faktinai priimti, kai jis gina amžinosios kūrybos galimumą. Cia jis 
atsiduria dideliame konfūze;: jis pasiduoda priekaištui: jei gaminimai (gimdy- 
mai) būtų patvėrę nuo amžių, tai dabar turėjęs būt egzistuot begalinis esy- 
bių skaičius, ko iš tikrųjų nėra. Sį priekaištą jis pašalina sakydamas: del 
ypatingos apystovos amžinybė esanti negalima. Sios apystovos jis nenu- 
rodo. Ji yra tokia: jei amžinasis pasaulis būtų kintamas; tiktai nekintamam 
pasauliui amžinybė gali būt teigiama. Pasaulis su kitimais, kaip dabartinis, 
negali būt nuo amžių. Priimdami pasaulio amžinybę, vaizduokimės toj amži- 
nybėj esant uždegtą milžinišką degamosios medžiagos krūvą, sakysime, 
anglių: per tam tikrą laiką ta medžiaga bus sudegusi. Jos gali būt tiek 
daug, kad ji degs daugel metų. Sie metai tiek pat metų atkerpa nuo am- 
žinybės. Taigi, degimui pasibaigus, amžinybės ilgis jau nėra begalinis. 
Ex parte ante dar mažiau, ji ir pas mus turi taip pat galą. taigi ir čia yra 
aprėžta. Taigi, abiejuose šonuose čia yra riba, todel (šis dydis) nėra be- 
galinis, taigi ne amžinas. Išsisukimas, kad del metatiziško negalimumo 
anglys negalėtų degti, nereikalingas griaut. Taigi, toks egzistuojantis kin- 
tamas pasaulis, kaip mūsiškis, negali būt amžinas. 

Bet iš to aš gaunu vykusį Dievo įrodymą. Jei pasaulis prasidėjo laike, 
tai jis nėra būtinas, savo būties pagrindo jis netur savy; nes jei kitaip, tai 
jis būtų turėjęs visuomet būti. Taigi, jo buvimą iškėlė išorinė priežastis. 
Bet kadangi prieš jo buvimą nuo pradžių nieko nebūta, tai jis turėjo būt 
išgamintas iš nieko, taigi, jis reikalingas Kūrėjo. Sukūrimas reikalauja be- 
galinės jėgos. Taigi, pasaulio Kūrėjas yra be galo tobula Esybė: Dievas. 
Pirm visa jis turi turėt aukščiausias, tyriausias tobulybės, kurias mes žinome: 
galvojimą ir valią; jis yra asmeninis Dievas. Jis juk išgamino galvojančias 
ir valią turinčias esybes: priežastis negali būt mažiau tobula, kaip jos padariniai, 

Baigus mano studijas, mane jau laukė filosofijos profesoriaus vieta 
Fuldos (kunigų) seminarijoj; bent šitai buvo svarbiausia mano specialybė 
šalia matematikos ir kitų gimnazinių dalykų. Dabar aš stengiausi daugiau 
kaip ligi šiol susipažint ir su vokiškąja filosofija; mane ypač patraukė H. 
Ulriciir H. Lotzė. Iš Leibnico aš išmokau įvertinti pakankamojo 
pagrindo dėsnį, kuris iš tikrųjų turi fundamentinės reikšmės. Paprastai, 
suminimi trejetas pagrindinių dėsnių, kuriuos turi prileist visokia žinija, ka- 
dangi jie yra toki aiškūs (akivizdnūs), jog jie yra teigiami net tada, kada juos 
neigia: prieštaravimo dėsnis, paties savęs esimas ir proto sugebėjimas tiesą 
pažintį; maname logikos ir gnoseologijos vadovėly aš pridėjau kaip ketvirtą 
pagrindinį dėsnį pakankamojo pagrindo principą. 

Šis principas man labai daug padėjo manose filosofinėse studijose. 
Taip, antai, aršioj kovoj del priežastingumo principo galiojimo, šis (prieža- 
stingumo) principas logikos būtinumu, kaip visuotinas galvojimo principas, 
eina iš pakankamojo pagrindo dėsnio. Jei dabar kas pradeda egzistuot, 
ko pirmiau nebuvo, tai turi būt kokia priežastis, kad jis susyk pasirodo. 
Pagrindas gali būt rastas tik tas, kad (tas dalykas) buvo galimas. Bet ga- 
limas jis buvo visuomet, taigi turėjo jau visuomet ir egzistuot. Galimi yra 
taip pat ir kitų dalykų begalė, taigi ir jie taip pat turėjo egzistuot. Arba 
to dalyko pasirodymo pagrindas turi būt rastas jame pačiame: jo esmė rei- 
kalauja jo buvimo. Bet taip pat ir tuomet jis turėtų būt buvęs nuo amžių, 
kaip jo esmė, ir daugel kitų dalykų, kurie neegzistuoja, turi tą patį būtinumą. 
Taigi, veiksnys tagens) iš šalies turi nuspręst jo pasirodymą; tas veiksnys 
vadinamas priežastiniu. Aš nekartą turėsiu progos dar grįžt į pakankamo 
pagrindo dėsnį. 

Paskui aš daug užsiimdinėjau filosofijos šali mais mokslais, žmo- 
gaus ir augalų liziologija, uoliai skaičiau Schleiden'o ir Sachs'o veikalus, 
Tyndall'io įdomias paskaitas iš fizikos ir gamtos filosofijos, Makso 
Mūller'io kalbų ir religijų lyginamuosius veikalus; buvau tiesiog sužavėtas 
Helmholtz'o „Mokslu apie tonų jutimus“ ir ttt Tam tyčia atsidėjau 
studijuot matematiką, algebrinį analizį ir Sechlomilch'o diferencinę bei 
integrinę skaičiuotę, kuri suteikė man reikalingos orientacijos raštui „Das 
Unendliche mathematisch und methaphysisch betrachtet“. Pradžioj kilęs 
maniškam supratimui prieštaravimas pamaži aptilo ir pagaliau buvo priversti 
pripažint man raciją, kadangi G. Cantoris vis grieščiau stojo viešumon 
su savo transtinitiniais skaičiais. Aš jam nurodžiau į kardinolą Franzelin'ą, 
sų kuriuo jis paskui korespondavo, bet ypač guviai mudu keitėvos mintimis. 
Aš galėjau jį pasveikint net čia Fuldoj, kame iš jo apturėjau svarbių nuro- 
dymų apie matematiškus punktus. Jis mane prašė jo teoriją išdėstyt laikrašty 
„Zeitsci rift fūr Philosophie und philosophische Kritik“; tai aš padariau juo 
mielesniu noru, kadangi prieš tai vienas senas kunigas buvo čia parašęs 
ilgą straipsnį apie mano raštą su juo kovodamas. Cantojr'is savo genia- 
laus veikalo negalėjo privaryt iki galo; jo papėdininkai dar pašalino keletą 
prieš jį iškeltų abejojimų, taip kad transtinitinjai skaičiai, aktualiai begalinė 
eibė šiandien yra tapę visų matematikų bendru lobiu, bent Vokietijoj. Poin- 
carė kovoja su kantoristais; šis išsiskyrimas tiek pat maža rodo prieš be- 
galinę eibę, kaip ir jo tvirtinimas, būsią gamtos dėsniai tesą vien tik defi- 
nicijos priešais gamtinės tvarkos realiąją reikšmę. 

Šiuo metu Vokietijoj pasirodė spiritizmas. Amerikietis Slade 
produkavo savo „kunstštiukus“ Leipcige profesorių Zėllner'io ir Fechne- 
rio akivaizdoj. Šiuodu išgarsėjusiu vyru manė negalį nepripažinti jam racijos. 
Profesorius Scheeben'aš ragino mane pareikšt savo nuomonę del to 
„Spektaklio“. Todel aš ir atspausdindinau brošiūrą „Der Spiritismus“ 
(Vereinsgabe der Gėrres-Gesellschait, 1884). Aš priėjau išvadą, jog, jei (di- 
skutuojamieji) faktai yra paremti tiesa, tai naturaliniai veiksniai negali jų su- 
kelt. Vėliau Slade buvo demaskuotas kaip apgaudinėtojas, ir paskui me- 
dijų demaskavimas būdavo toks dažnas, jog aš visai palioviau domėjęsis 
šiuo dalyku, ir net nenorėjau rengt nė savojo rašto antrojo leidimo, kurio 
buvo tuo tarpu prireikę Betgi paskiausiu laiku okultizmas reiškiasi taip 

(savimi) pasitikėdamas, jog įr filosofas nebegali jo tiktai ignoruot. Oster- 
reich'as jo reikalauja kaip sando pasaulėvaizdy. Todel viename straipsny 
žurnalo „Philosophisches Jahrbuch“ su antrašte „Parapsychologie“ ir 
aš pareiškiau savo pažiūrą.  Faktų nebepaneigsi; specialistai juos rupestin- 
gai permėgino ir paskiausiu laiku jie priėmė tokį pavidalą, taip ypač ma- 
terializacijose, jog rodosi negalima jų išaiškint grynai fizikiškai arba psicho- 
'ogiškai. Pripažinimas dvasių, įsikišančių taip pat ir į žmogaus gyvatą, ne- 
gali būt ir filosofijos paneigtas, netgi, kaip aš parodžiau, turi būt pripažin- 
tas kaip įtikimas; numirėlių vėles, kurias spiritistai pretenduoja (pašaukt iš 
kito pasaulio), kritika šalina. Ė 

Mano filosofiniam mokymo darbui Fuldoje padarė staigų galą 1874 m. 
Prūsų „kulturkampio“ įstatymai. Aš su savaisiais teologais nusikėliau į 
universitetinį miestą Viurcburgą, kame laikiau konviktą, kurin buvo priimami 
teologai iš visų Vokietijos vyskupijų. Pradžioj dar kurį laiką aš mokiau 
juos filosolijos, o vėliau jie galėjo klausyt filosotijos paskaitų ir universitete. 
Todėl man radosi daug laiko filosofiniam darbui, taip pat ir daugiau paža- 
dinimo bei pagalbos iš universiteto profesorių šono. Aš ėmiausi rašyt fi- 
losofijos vadovėlį. Kadangi aš buvau daug užsiėmęs Dievo įrodinėjimais, 
tai pirmasis tomas buvo pavestas teodicejai (1878) 1. Aš priėmiau tradici- 
nius Dievo įrodinėjimus, bet juos modifikavau, papildžiau, mėginau geriau 
pagrįsti, taip pat pridėjau ir naujų. Man ypačiai rūpėjo išdėstyt be galo 
iobulos Esybės buvimą. Tuo yra įrodytas asmeninis, nuo pasaulio skirtin- 
gas Dievas. Prie to aš priėjau šiokiu minčių keliu. 

Medžiaga negali būt iš savęs. Ji yra abejinga ir rimčiai, ir judesiui 
ir pati per save negali nusilemt vienokiam ar kitokiam stoviui, o tačiau ji 
turi viename kairame egzistuot. Jei ji turėtų egzistenciją iš savęs, tai toji 
egzistencija būtų arba rimty, arba judesy. Jei tai būtų rimtis, tai jos esmė rei- 
kalautų rimties ir jos nebūtų galima niekuomet pajudint; bent gi tatai būtų prieš 
jos esmingą indiferenciją (abejingumą) rimčiai ir judėjimui. Jei medžiaga 
iš savęs egzistuotų judėjime, tai šitai taip pat būtų prieš jos indiferenciją. 
Taip lygiai ji yra abejinga kiekvienam greitumui, kiekvienai judėjimo krypčiai 
bei formai, kiekvienam agregacijos stoviui: o tačiau ji turi, jei ji egzistuoja, 
pasireikšt viename kuriame pirm visų kitų; egzistencijos būtinumo atžvilgiu 
nė vienas (stovis) neturi kokios pirmenos prieš kitą. Kiekvienas (stovis), 
kuriame ji (medžiaga) turi egzistuot pirmiau kitų, yra prieš jos esminę indi- 
ferenciją visiems (stoviams). Taigi, turi būt iš šalies nuspr,stas vienas kyris 
(stovis), kuriame ji turi egzistuot. Si išorinė priežastis, teikdama medžiagai 
egzistenciją, turi jai suteikt taip pat ir tam tikrą egzistencijos stovį. Si 
priežastis negali būt jokia kita medžiaga; nes ir jai galioja tas pat, kas ir 
išgaminamajai medžiagai. Taigi, tik dvasia gali pašaukt į būtį inercinę tin- 
gią) medžiagą. To ji (dvasia) negali padaryt iš savo substancijos, kuri yra 
nematerialinė, to ji negali padaryt iš kitos medžiagos, nes jos dar nėra; šiaip 
ar taip, jai galioja tas pat, kas ir išgaminamajai medžiagai. Taigi, dvasia 
turėjo išgamint medžiagą iš nieko, ją sukurt, todel toji dvasia yra Kūrėjas. 
O būti Kūrėju tai yra turėti begalinę jėgą; taigi, egzistuoja begalinė kuria- 
moji Dvasia: Dievas. 


! Gutberleto teodicejos vadovėlio išėjo 4 leidimai; paskutinis 1909 m. 

Taip pat ir del kitos priežasties medžiaga negali būt pati iš savęs. 
Esmė (Wesen), turinti savy savo egzistencijos pagrindą, yra absolučiai ne- 
kintama. Nes jos esmingumas (Wesenheit) reikalauja egzistencijos: esmin- 
gumas yra realizuotas. Ogi daiktų esmingumas yra būtinas, arnžinas, ne- 
kintamas. Taip, antai, žmogaus esmė, išreiškiama sąvoka, definicija „jūslin- 
gumas — dvasingumas“, yra amžina, nekintama. Taigi, niekas, kas yra 
kintamas, negali egzistuot savo esmės jėga, negali egzistuot iš savęs. O jau 
matėme, kad jis negali būt nuo amžių ir del savo kintamumo. Vadinasi, 
jis yra patapęs laike. Betgi jis galėjo prasidėt be galo daugely laiko punktų. 
Todel jam pradžią turėjo nulemt kitas išorinis principas, kuris parinko laiko 
punktą, taigi, elgėsi svarstydamas, laisvai: tai dvasia. Sitai galioja ne tik 
medžiagai, bet ir visam kam pasauly, taip pat ir dvasioms, nes ir jos palenktos 
kitimui. Bet ši aukštesnioji dvasia turi būt nekintama; nes ji šiaip nustatė 
arba iš savo šono nepakisdama, arba pakisdama. Jei antraip, tai tuomet ir 
ji reikalinga priežasties; jei pirmaip, tai ji turi būti be galo. Nes tiktai bega- 
linė galybė įstengia viską nuveikt aktu; naujam veikimui begalinis agens 
turi išplėtot naują jėgą; begalinės jėgos pakanka visam kam ir visiems lai- 
kams. Jei dvasia reikalinga priežasties, tai tuomet šioji (priežastis) ją (dva- 
sią) išgamina arba pakisdama, arba nepakisdama (su pakitimu, ar be pakiti- 
mo); antruoju atveju ji yra begalinė, o pirmuoju atveju taip pat ir ji reika- 
linga priežasties ir t. t. in intinitum. Betgi turi kartą sustot prie to, kas 
nekintama, nes kitaip tas nusprendimas, kuris turi tai išreikšti, visuomet 
paliktų sąlygotas ir sąlyga neišsipildytų, taigi neįvyktų joks nuosprendis 
egzistuot ir iš visa neįvyktų jokios egzistencijos. 

Taip pat ir materialinio pasaulio galuotumas įrodo, kad jis nėra iš 
savęs. O kad jis nėra beribis, aš šiaip įrodau. Begaliniame pasauly galėtų 
iš čia begalybėj egzistuot begalinė esybių daugybė. Jei tai būtų gyvos 
esybės, gyvuliai ir žmonės, galintieji judėt, tai čia pas mus galėtų iš jų eilės išeit 
kai kuris skaičius, sakysim 1000, ir likusieji stotų jų vieton. Visi šioj eilėj 
juda mūsų linkme. !uomet jau toj prileistoj begalybėj trūktų 1000. Taigi, 
eilė tenai jau yra ne be galo; taip pat ir čia ne. Taigi, eilė dviejose vietose 
yra aprėžta; vadinasi, ji tikrai yra ne be ribos, taip pat ir pirmiau nebuvo 
tokia; nes, pridedant 1000 narių, eilė su galu dar nepataps eile be galo. 
Taigi, pasaulio išsiplėtimas nėra be ribos; vadinasi, jis nėra iš savęs. 

Taip pat būtų gryniausias metaliziškas atsitikimas, jei egzistuotų kaip 
tik šis tobulybės laipsnis, kadangi juk lygiai yra galimi be galo daugelis kitų, 
ir šis tikrasis, egzistencijos būtinumo atžvilgiu, neturi jokios pirmenos prieš kitus. 
Kiekvienai esybei su galu jos tobulumo laipsnį nustato toji priežastis, kuri 
jį išgamina; iš savęs ji to laipsnio negali nustatyt. Iš tikrųjų, su galuotu 
pasauliu mes negalime nurimt; kas jį ima nesukurtą, turi jį galvot esant bega- 
linį; tik tuo būdu bus išvengta atsitikimo, kuris yra mokslo mirtis. Tiktai 
prileidžiant, kad pasaulis yra be galo, negalima pasakyt, kad iš tos pačios 
priežasties galėtų egzistuot nesuskaitoma daugybė kitų pasaulių. Nes kas 
neturi galo, gali tik vieną kartą egzistuot. O jei egzistuotų bent dvejetas, 
tai jų suma būtų didesnė kaip vieno, taigi nė vienas nebūtų be galo; nes 
begalybės sąvokoje glūdi tai, jog nesti ko kito didesnio, kaip jis pats. Taigi, 
kas yra iš savęs, turi būt be galo. Ogi niūsiškis pasaulis nėra be galo, 
kas jau ir be mūsų įrodinėjimo prieinama betarpišku stebėjimu. Juk jis, 

dalimi, yra labai netobulas, ir netgi tenka pasakyt, kad trūkumai ir ydos 
jame yra toki dideli ir tiek jų daug, jog pesimizmas gali tai panaudot savo 
teorijoms. Taigi, turi egzistuot begalinė Esybė, ens a se; kas kitas negali 
visa išgamint; kartą turėsi sustot prie to, kas savo buvimo pagrindą turi 
savy. Taigi, šalia pasaulio egzistuoja be galo tobula Esybė, kuri todel turi 
būt taip pat ir protinga, begalinė dvasia: Dievas. 

Šiaip ar taip, musų pasauly egzistuoja ne visa, kas gali egzistuot. 
Greta 1500 milionių žmonių 1, miliardų gyvulių ir augalų, gali dar egzistuoti 
nesuskaitomos daugybės kitokių tos pačios rūšies. Kodel tik šie? Bus at- 
sakoma: Todel, kad tik šiųjų egzistencijai buvo išgaminančios priežastys. 
Bet kodel šitaip? Ir šis klausimas vis grįžta atgal, kad ir pereitum begalę 
prieš tai buvusių išgaminimų. Kito pagrindo nesurasi, kaip tik kad jie (tie 
išgaminimai) buvo parinkti iš begalinės galimos eibės. Taigi, jiems egzi- 
stenciją suteikė laisva, vadinasi, protinga priežastis. 

Pasaulio principo protingumas betarpiškai gaunamas iš Kosmo nuosta- 
bios tvarkos ir tikslingumo. Aš šitai mėginau išdėstyt matematiškai tikimy- 
bių skaičiuotės pagalba ne tam, kad šitai aš būčiau laikęs esant reikalinga, bet 
daugiau kaip argumentum ad hominem prieš mechanistus. Šios skaičiuo- 
tės pagrinde esti tos pačios taisyklės, kaip naturalinio žmogaus proto be- 
tarpiškame sprendime, kada, jam sprendžiant, tenka pasirinkt tarp atsitikimo. 
ir tvarkančiojo proto. Ir tuomet net netenka stebėt to bendrojo visatos 
dėsningumo, prieš kurį visa žmogaus išmintis atrodo tik juokai, bet pakanka 
vienų vienos gyvos esybės, vienintėlio (jos) organo, tokio kaip akis, ausis, idant 
būtinumo vietoj įžvelgtum tikslą turintį protą. Bent man šitai yra taip evi- 
dentiška, jog aš nesuprantu, kaip tieka daugelis teleologijos priešų deda tiek 
daug pastangų gamtos tvarką padaryt suprantamą be Kūrėjo. 

Taip pat ir teistų tarpe pasireiškia stipri srovė, pareiškianti Dievo įrody- 
mus esant nepakankamus ir tvirtinanti betarpišką Dievo veizdėjirmą bei per- 
gyvenimą. Paskiausiais laikais šiokią galvoseną pažadino Bergson'as ir 
Husser!'is, kuriuodu savosios pažinimo teorijos pagrindu padaro intuicio-- 
nizmą ir fenomenalizmą. Husserlio didelis nuopelnas tas, kad jis prieš 
kantizmą vėl atstato objėktivaus, būtino principų galiojimo teisę. Priešais 
paviršutiniškai suprastą scholastinę -abstrakcijos teoriją jis pabrėžia betar- 
pišką esmės suvokimą.  Abstrakciją suvokiant tuo būdu, kad esmė pažįsta- ' 
ma atitraukus atsitiktinąsias daikto savybes, paleidžiama iš akių tai, jog čia 
dar yra būtinas viršjūslinis esmės suvokimas (ūbersinnliche Erfassung des 
Wesens), ir jog tai yra atsiekiama ne atitraukiant jūslines savybes, bet jo-- 
mis. pasigelbstint.. Cia remiamasi principu: Kuriuo būdu kas pasireiškia 
išorėj, taip. jis turi būt sutaisytas ir savo viduj; dvasinę sąvoką mes susi 
formuojame pasirėmę daikto jūsliniu (pojūtiniu) apčiuopimu arba įsivaizda- 
vimu (Wie etwas sich Aussert, so muss er auch innerlich beschaifen sein, 
bilden wir uns den geistigen Begriff aut Grund der sinnlichen Wahrneh:+ 
mung oder Vorstellung des Gegenstandes). Formuodami mokslines sį- 
vokas, mės rods užkliudomė (gehen durch) pavienes daikto savybes, ta- 
čiau paskui paliekame šalia visas tas, kurias galime parodyt esant neesmin-- 
gas, iki vienos, kuri pridera esmei. Negalima priimti, kad esmingumą ga- 
lima: veizdėt betarpiškai, kaip tvirtina Husserl'is. Pati. 


'* Žmonių skaičius Žemėje šiandien priskaitomas jau arti 2000 milionų. Red. 

Tarojant apie Dievo esmingumo veizdėjimą, atsišaukiama į šv. Ą u- 
gustiną, kuris mano veizdįs Dievą viršum mūsų savo sostą turinčioj būtinoj 
tiesoj. Tatai ne visai sutinka su tikrenybe; nes jis pripažįsta esybę viršum 
tiesos. Tiktai kai jam priteigiamos visiškai platoniškos mintys, sąvokų 
realybė, —- tik tuomet galima tvirtint, kad jis skelbęs betarpišką Dievo ste- 
bėjima, nesišaukdamas pagalbon priežastingumo principo. Bet be šio prin- 
cipo jo Dievo įrodymas nesilaiko. Todel aš mėginau parodyt, kad ir au- 
gustiniškame (Dievo) įrodyme išvedimas daromas laikantis priežastingumo 
principo. Tiesa stovi viršum mūsų kaip kokia aukštesnė galybė, ji visa- 
galingai valdo visas dvasias. Bet tokia gryna galimybė kaip tiesa negali 
parodyt prievartos (ein rein Mėgliches wie die Wahrheit kann eine solche 
Gewalt nicht ausūben); taigi, šį valdymą turi vykdyt per tiesą (pasinaudo- 
dama tiesa kaip įrankiu) aukštesnė egzistuojanti galia (Gewalt. Bet tiesa 
yra bėgalinė, būtina, amžina. Taigi, taip pat ir toji aukštesnė egzistuojanti 
galybė (Macht) turi būt būtina, amžina, begalinė — Dievas. 

Del to kai kas' prikiš: Prievarta, kurią mes patiriame iš tiesos, eina 
iš prigimties dvasios, kurios objektas yra tiesa.. Bet ši prievarta (Nėtigung) 
nėra grynai subjektivi; tiesa stoja prieš mus objektiviai su visa galybe. 
Tatai ypač pasirodo etiniuose principuose, kurie verčia, deda pareigų ne 
tik protui, bet taip pat ir valiai. Šiame įpareigojime gėris stoja prieš mus 
su tokia absolučia galia, jog mes jokiomis apystovomis negalime jo nepai- 
syti, negalime daryt bloga, kad ir mums būtų siūlomos visos gėrybės ir 
grąsinama visomis galimomis blogybėmis. Taigi, dorovingas elgesys turi 
begalinės verčios. Bet ši verčia yra ne jame, taip pat ir ne žmogaus laimėj, 
ne kulturos pažangoj, kurią ji remia, ne proto paliepime, ne susiderinime 
su žmogaus prigimtimi. Visa tai tetur aprėžtos, galuotos verčios. Taigi, 
dorovinis gėris turi būt susirišęs su begaliniu gėriu, mums įsakinėt turi 
visagalinti valia. 

Taip pat Dievo įrodymas išvedamas ir iš pasaulio eigos entropi- 
jos, kurią įžymūs gamtininkai remia termodinamikos antruoju dėsniu. 
Pagal šį dėsnį, šilima, sukelta visuose gamtos procesuose, negali vėl būt 
visa atgal apkeista. Todel galų gale visos gamtos jėgos turi persikeist į 
šilimą, nuo ko sustotų visi gamtos procesai !. Paskiausiais metais šis įro- 
dymas laikomas esant nepakankamas; bet gamtos procesų sustojimas gali- 
mas ir be termodinamikos išvest iš bendrų gamtos filosofijos pagrindų. 
Visi fizikiniai procesai siekia pusiausviros, visi cheminiai procesai — neutra- 
lizacijos. Jei todel nėra be galo daug jėgų ir be galo didelių pusiausviros 
diferencijų, tai galop turi įvykt visuotina pusiausvira, visuotina neutralizacija, 
taigi, visiška rimtis. Toliau: nesti jokių tobulai elastiškų, jokių tobulai lygių 
kūnų.  Deliai pirmųjų trukumo uegali įvykt visiško suvartotos jėgos atsta- 
tymo, elastingumą teikianti jėga išsisemia. Deliai nelygiųjų kūnų trynimosi 
išgaminama šiluma, bet drauge ir išsklaidoma; ji nebesusirenka tikslingam 
darbui. Taip pat begalinę daugybę šilimos ir šviesos pasiunčia ir išsklaido 
saulės. Šį nuostolį kurį laiką atpildo įkrintą į jas meteorai, masių susi- 


! Entropijos reiškinys čia nusakytas jau per daug sumariškai. Plačiau apie entropiją 
gamtos i ok atžvilgiu galima rasti Stelclės straipsny „Logos“ 1927, 97 pusl. ir 
toliau. Red. š 

traukimas ir k., bet kaitą vis vien ateis sustingimo ir aptemimo laikas. Kaip šis 
procesas vyksta, stebima iš vad. nejudamųjų žvaigždžių įvairių spektrų, nuo 
geltonų iki raudonų ir tt. O jei kartą mūsų Saulė bus užgesus, tai Žemėj 
pasiliaus visa gyvybė; tas pat atsitiks ir su kitomis saulėmis bei saulių 
sistemomis. 

Aš ilgiau stabtelėjau prie Dievo įrodinėjimų, kadangi jie sudaro mano- 
sios teistinės pasaulėžvalgos pagrindines mintis ir išreiškia manojo tiloso- 
favimo ypatumą. Be „Teodicėjos“, aš juos dar plačiau dėsčiau ir pagrindau 
didesniuose veikaluose. Taip, antai, „Mechaniškame monizme“ ! aš ėmiau 
kritikon daugiau ar mažiau materialistiškai nudažytą gamtos filosofiją, kuri 
įsigalėjo pašokėjus gamtos mokslams. Prieš bet kokį monizmą, taip pat ir 
jo naujausiais pavidalais, yra nukreiptas manasis „Kosmos“ *. Atskirus gam- 
tos filosofijos klausimus taip pat nagrinėja ir teologinės linkmės veikalas | 
„Dievas ir kūryba“ *. k 

Manieji raštai ėjo tąja eile, kuria pasireikšdavo teizmui neprietelingos 
filosofinės kryptys. Aš daug užsiėmiau savo laiku buvusiu mados filosofu 
Ed. v. Hartmann'u. Jo „Unbewusstes“ (nesąmonybės pradmuo) teisin- 
gai pabrėžia (kitų) taip labai nenorimą pripažint teleologiją, bet jo pesimi- 
zmas, pagal kurį Absolutas kūrybą sau užsidėjo kaip plasterį, idant vidaus 
skausmą ištrauktų į viršų, yra tikrai nederąs tokiam, šiaip labai stipriam, 
galvotojui. Paulsen'as, su kuriuo aš taip pat turėjau daug užsiimdinėti, 
nėra toks stiprus galvotojas, bet jis patraukia savęsp savo maloniu dėstymo 
būdu. Nietzschė's aš rimtai nepaisiau. Jis tikrai sirgo didybės manija. 
Jo paskutinis galas bepročių namuose ir jo bjauri liga duoda pagrindo 
spėti, kad jo jau ir pirmiau nebūta normalaus. 

Formalią revoluciją tyrinėjime ir galvojime kaip tik pasaulėžiūros atžvil- 
giu padarė Darvino descendencijos mokslas; nes gi juk buvo tvirtinama, 
kad Kūrėjas (dabar) išmestas už durų. Tačiau tą aistringą piktanaudžiojimą, 
kokį su nauja teorija varė Haeckelis, nusmerkė taip pat ir antiteizmo 
autoritetai. Paulsen'ą (Haeckel'io) „Pasaulio mįslės“ („Weltratsel“) privertė 
raudonuot del gėdos, kokią jie padarė vokiečių tautai. Virchow'as vadina 
jį Jenos pranašu. Darvino gamtinę auginamąją atranką (selekciją) mokslas 
atmetė, kilmės (Abstammungslehre) mokslas išsilaikė, ir jis daug ką turi ųž 
save. Teistiniu atžvilgiu mes nieko neturime jai prikišti; atvirkščiai, ji susti- 
prina mūsiškį teleologinį Dievo įrodymą. Aišku, kad reikalinga didesnė 
galybė ir išmintis iš paprasčiausių pradžių konsekventiškai išplėtodinti visą 
organizmų įvairiopumą iki žmogaus, nekaip juos iš karto pagaminti. Tam 
"(=kad plėtotė vyktų) turėjo būt į žemiausias gyvybes įdėtas vidujinis dė- 
snis, kuris vidujiniu būtinumu vis stūmė į aukštesnes formas, panašiai kaip 
organinėj celėj turi būt sudėta visa subrendusio individo komplikuota 
struktura. Žinoma, daugiau kaip hipotezė, kilmės mokslas negali galiot. 
Jis dar neišsprendė labai svarių sunkenybių. Kodel tieka daug esybių 1a- 
liko žemiausiuose laipsniuose? Iš kur milžiniškos spragos ir šuoliai aukštyn 


1! Per mechanische Monismus. Eine Kritik der modernen Weltanschaung. 1893. Rev. 

2 Der Kosmos. Sein Ursprung und seine Entwicklung. 1908. Red. 

5 Gott und die Schėpiung. Begrūndung und Apologie der christlichen Welt aufias- 
sung. 1910. Red. 

kylančiose eilėse? Kad dar ne visos Žemės dalys ištyrinėtos, dabar tatai 
ieko nebesako. Ir kastinėj medžiagoj turėjo būt surasta nesuskaitomą dau- 
gybė rūšių tarpinių formų, kadangi kitimai, kaip teisingai pastebi darvinistąs 
Weismann'as, turėjo vykt tik labai pamažu, idant jos (naujos formos) 


1 t ) isitaikiusios. Berods, paskiausiai ikai 
visuomet galėtų būt buvusios prisitaikiusios. utacijų“. Be; < 2iKais 
įrodyta gyvuose organizmuose vykstant šuolių, „mutacijų“. Bet šiosios 
pasireiškia tik pavieniui ir todel negali. prisidėt pagreitint Plėtojimąsi tolyn, 


frijuose punktuose po viena kitos einančioj plėtotej mechanistai negali pra: 
eit pro Kūrėją, t. y. pro Kūrėjo gyvybėse įspaustąji vidujinį principą. Pirmiausia 
tai yra gyvybės kilmė iš neorganinių medžiagų; nes savaimini (gyvybės) 
pasigaminimą (Urzeugug) mokslas atmetė. „Antras punktas — tai augalinės 
gyvybės perėjimas į gyvulinę. Kad žemiausių augalų Ir žemiausių gyyvųjį 
dažnai neatskiriame, tai rodo tik mūsų nežinojimą, o ne tapatybę: nes alia 
jie turi jūsles, ir tuomet jie yra gyvuliai, arba jie jų netur, ir tuomet jie yra 
augalai. Trečias punktas — iš jūslinės gyvulių gyvatos negali kilt žmogaus 
dvasinio pažinimo galia, L Kai a 2 
Tam perėjimui (iš gyvulio jūslinio pažinimo į Žmogaus dvasinį paži- 
nimą) įrodyt dėta labai daug triūso, ieškota ir gyvuliuose „Žmogiškų, netgi 
didesnių kaip žmogaus pažinimo sugebėjimų. Tačiau visa tai išeidavo aikštėn 
arba kaip „švindelis“, arba pasirodydavo, kad čia buvo neteisingai aiškinami 
tie gyvulių tariamieji aukšti sugebėjimai Atrodė, lyg kad skaičiuojantieji 
Krallio arkliai turi tokį protą, kuris daug didesnis, kaip didumos žmonių 
ir kad tik įpratę maternatikai gali tiek pajėgt „ Wundtas, tasai eksperi- 
mentinės psichologijos Nestorius, turėjo progos ilgą laiką moksliškai išmė: 
gint savo gudrų pūdelį (šunį) ir surado jį teturint jūslinio Pažinimo; jp 
(Wundt'as) pasijuto esąs priverstas pakeist savo pirmiau turėtąsias nuomo- 
nes apie gyvulių protą. Taigi, mėginimas užgrįst neišmatuojamą bedugn 
tarp gyvulių ir žmogaus proto yra galutinai nepavykęs. Iš ŠIOjo skirtumo 
(tarp gyvulio ir žmogaus) daugelis teistų išveda gyvulio sielą žūvanį Ši 
mirtimi. Bet šioks išvedimas man atrodo nėra būtinas. Atvirkščiai, tai 
yra visuotinas kosmiškas (visatos) dėsnis, kad gamtoj nežūva jokia Substan- 
cija, jokia jėga, ir net joks krustelėjimas, bet vis persikeičia į kitą: medžiagos 
pasilaikymas, energijos pasilaikymas. Dabar, gyvulio siela yra vientisą esybė, 
nės jūslinis veiksmas reikalauja vientiso principo. Ogi vientisa esybė nėgalį 
būt perkeista į kitą esybę. Taigi, gyvulio siela turi pasilikti. Bet prieš tai 
pasakoma: Ji (gyvulio siela) savo veiksmais, taigi taip pat ir savo būtimi 
priklauso kūno medžiagos; taigi, kūnui suįrant, turi ir ji sunyktį, Šis 
išvedimas neišrodo būtinas. Nes ir neorganinės jėgos taip pat Priklauso 
nuo jų turėtojų struktūros, 0 tačiau jos nesunyksta, kai ši Strukturą Rai 
doma. Taip pat man rodosi šitai lemtai nesiderina ir su Kūrėjo begaliniu 
gerumu, to Kūrėjo, kuris, kaip pasakyta Išminties Knygose, niekam nerodo 
neapykantos, ką jis yra sukūręs; nesuderinama manyt, kad jis leidžia būti 
tokioms esybėms, kurių visas gyvenimas tūlą kartą tėra skausmai, įr dažnai 
žiauriausi skausmai. Visai derintųsi su meile savo kūriniams, kad ūrėjas 
jiems už tai teiktų atstatą (Erzatz), jei ne apdovanojimą. Kaip šiokią būklė 


! Apie Krall'io arklius ir kilus „protingus“ gyvulius plačiau žiūr, „Vilties riedas“ 
1914, 214242 pusl. (Li.pos ir Rugpj. NN) ir „Kosmos“ 19 4, 216 ir ti., 232 įr "a Reg 

galėtų būt įvykdyta, mes negalime žinot; nesgi ir apie žmogaus likimą po 
mirties protas spėliot tegali. Dievo begalinei galybei ir išminčiai yra pigu 
padaryt sielas laimingas ir be kūnų. Iš krikščionių (tikimo)Apreiškimo mes 
laukiame „naujo Dangaus ir naujos Žemės“, kurioj neprivalėtų stigti (ne- 
būti) ir dabartinės gamtos svarbiausios sudėtinės dalies — organinio pasaulio. 
Descendencijos teorijos detalų vertinimą ir kritiką teikia mano platus 
veikalas „Zmogus, jo kilmė ir jo plėtotė“ I, kuriame nagrinėjama ne tiktai 
organinio pasaulio, bet taip pat ir žmonių kultūros, kalbos, dorovės, religijos 
ir meno kilimas bei išsiplėtojimas. 
Modernoji etnologija suponuoja (prileidžia) descendenciją kaip įrodytą 
ir žmogaus kultūrą išvesdina iš gyvulinių pradžių. Su tuo galima sutikt 
deliai grynai pasaulioniškos kultūros, amatų, meno, visuomeninės santvarkos; 


pi T 


! Der Mensch. Sein Ursprung und seine Entwicklung 1896, 21910. Ited. 
* Die Einheit des sittlichen Bewusstseins der Menschheit 1914. Red. 
* Gutberleto apologetikos išėjo trys tomai, pirmuoju leidimu 1888-1894 m. Red. 

bijo, bet taip pat mano turį iš jo ir gerų dalykų, pav, lietaus. Primitivusis 
taip pat turi ir tiekos gamtos pažinimo, kieka nuveda jį pripažint aukšte- 
sniąją Esybę. Jis negali užmerkt akis prieš didingą tvarką ir tikslingumą 
gamtoj; tatai skverbiasi kiekvienam proto turinčiam žmogui. Tai yra natu- 
ralus proto reikalas teirautis nuostabiųjų reiškinių priežasties. Jis (primiti- 
vusis) taip pat žino, kad be tvarkdario nesiranda jokios tvarkos, kad tikslas 
neatsiekiamas be apsvarstymo. Iš čia ir daromas šis silogizmas: Sutvarkytas 
kurinys reikalauja tvarkytojo; pasauly viešpatauja didingiausia tvarka ir tikslin- 
gumas; taigi, egzistuoja aukštesnis, labai protingas Tvarkytojas... Abi prie- 
laidas (premisas) žmogus turi surišti su viena kita; tai padaryt jį verčia prie- 
žastingumo reikalas, kurį jau vaikas pareiškia nuolatiniais klausimais „Kodel“ 
ir „Kam?“; taigi, be jo (reikalo priežastingai galvot) neapsieis ir dar vaikiškas 
pirminis žmogus. Jis rods šio silogizmo nesustato logikos pavidalu, bet jo 
mintys galimos šin silogizman suvesti. 

Tokis tat yra Dievo pažinimo procesas, daromas proto, o ne vedamas 
neprotingų (priešprotinių) poveikių. Kai toki poveikiai pašalinti, tuomet 
protas sprendžia patsai iš savęs; visuotinas žmonijos sprendimas eina iš 
bendros prigimties, iš tyros proto versmės. Jei toksai sprendimas būtų klai- 
dingas, tuomet reiktų imti žmogaus protą turint vidujinės tendencijos klysti, 
bet toks manymas skelbtų visuotiną skepticizmą. 

į tokį paprastą, protingai galvojančiam žmogui tokį naturalų išvedimą 
turėjo padaryt ir dar nesugadintas, betarpiškai iš Kūrėjo rankos išėjęs pir- 
minis žmogus. Teistiniu supratimų, žmogų, bent jo sielos atžvilgiu, galėjo 
pašaukti būtin tiktai Dievas. Betarpiški, kurinių dar nepaveikti, Dievo darbai 
yra tobuli. Taigi, kaip jis (Dievas) neturėjo išgamint savo kurinio kūno atžvilgiu 
tokio bejėgio kaip kūdikis, taip dar mažiau dvasiniu atžvilgiu. Jo (žmogaus) 
dvasinės pajėgos turėjo būt tiek išplėstos, kad jis galėtų gyvent žmogaus vertą 
gyvenimą, pirmiausia doriniu-religiniu atžvilgiu, kuriam dalykui jis ir buvo 
pašauktas būti. Jis (pirminis žmogus) neturėjo auklėjimo, kuris toks būti- 
nas jaunam žmogui; auklėjimą jam turėjo atstot jo mokytojas Dievas. Jis 
(tas pirminis žmogus) buvo paskirtas būti ir kūninių žmonių giminės tėvu, 
ir savo ainių mokytojų; todel jis buvo reikalingas turėt net nemenko išmanymo. 

Tačiau ankstybesnę, geresnę dorinę-religinę būklę mums nebetenka tiktai 
išvedimais surasti; naujoji etnologija ir religijos istorija ją konstatavo kaip 
faktinai esančią ir net surado žemyn nupuolimo pavienius etapus. W. 
Schmidt'as, „Anthropo“ leidėjas, daug patarnavo šiai indomiai ir svarbiai 
problemai išspręsti |. Naujaisiais laikais geriau pažintos Australijos pigmejų 
tautos pasižymi grynesniais Dievo įsivaizdavimais. Kad šie įvaizdai eina iš 
geresnių senovės laikų, rodo jų šalies flora su fauna. Jos eina iš anksty- 
basnio geologinio periodo. Krepšeliniai gyvuliai, toki kaip kenguru, kurie 
būdingi Australijai, rodo į tai, kad šis kraštas jau labai senais laikais buvo 
atskirtas nuo Azijos žemyno, ir nuo to laiko Australijos organizmai savo 
plėtotėj nebežengė drauge su Azijos organizmų srove. Taigi ir žmonės 
buvo čia izoluoti tokiais laikais, kuomet Azijoj dar turėta grynesnių Dievo 
įsivaizdavimų. Schmidt'as * nustato kulturos ciklius, kurie būdinami kiekvie- 


! Plačiau apie šitai galima rasti įvairiuose „Sotero“ straipsniuose (nuo 1924 mi.). Ied. 
* Ir visa kultūros istorinė mokykla šių dienu etnologijoj. Red. os 

nam cikliui būdingais ginklais, indais ir p. Siems progresuojant, reiškiasi 
atgaleiga moralėj ir religijoj. Tai visai suprantama. Žmonijai progresuojant 
pasaulioniškuose dalykuose, dorovinė-religinė pažanga lygiomis neina priekyn. 
Menas, mokslas, technika skatina žmogaus gerovę, ogi ano pasaulio ver- 
tybės supasaulėjusiam žmogui yra svetimos, nes jos reikalauja aukos ir išsi- 
žadėjimo; jas kiekvienas turi įgyt vis iš naujo ir jose lavintis. 

Gamtos filosofijai buvo epochingas Darvino descendencijos mokslas, 
o psichologijai tokia buvo Fechner'io psichofizika. Su nedvejojamu 
pasitenkinimu, net su kai kuriuo užsidegimu aš sveikinau „Psichofizikos 
elementus“. Po to, kai Herbart'o matematiškas psichinių fenomenų nagri- 
nėjimas buvo pasirodęs neturįs pagrindo, man buvo džiaugsmas gavus 
tiksliais eksperimentais paremtą matematišką formulę jaudinimo ir jutimo 
santykiui išreikšti. Juo stipresnis įaudinimas, tuo stipresnis ir jutimas, bet 
ne vienodu tempu; jutimas auga lėčiau. O dabar Fechner'is, nuolatos 
kilnodamas svorius, rado jaudinimą turint augti geometiiniu santykiu, jei 
norima jutimą stiprint aritmetiniu santykiu; trumpiau tariant: jutimo intensi- 
vumas yra lygus jaudinimo stiprumo logaritmui. Dideliu susidomėjimu ir 
uolumu aš užsiėmiau nauju mokslu, sustačiau taip pat logaritminių formulių 
išvedimą algebriniu keliu, tuo tarpu kai Fechner'is tą išvedimą buvo padaręs 
pasigaudamas diferencialinės skaičiuotės, kuri ne visiems buvo prieinama. 
Fechner'is veikiai pradėjo eksperimentuot ir su psichiniais veiksmais, ir tuo 
būdu psichotiziką padarė „eksperimentine psichologija“. Iš psichologų šono 
jam nestigo prieštaravimų, nuo kurių aš jį gyniau.  Fechner'is įvaliojo juos 
bendrai atremti nurodydamas į Babelio bokšto statymą: jo priešininkai patys 
savo tarpe nesusikalbėjo. . Tatai dalimi tinka ir dabarčiai: rezultatai ir aiški- 
nimai dar dažnai skiriasi nuo vieni kitų. 

1905 metais aš apie iki tol padarytuosius eksperimentinius tyrimus bei 
gautuosius rezultatus painformavau didesniu veikalu „Psichotizika“ !. ' Jame 
daug vietos užleista Fechner'io pasaulėžiūros kritikai. Mat, jis kūno ir sielos 
santykį perkelia visatai ir tuo būdu turi dieviškąją Esybę suvokti panteistiškai. 
Atsakydamas (į šią kritiką) jis sutiko su matematikinėmis ir fizikinėmis mano 
žiniomis, bet atmetė manąją „sistemą“ ir mano teigtuosius nesąmoningus 
sielos veiksmus, kurie esą galėtų derintis manon sistemon. Aš juos for- 
mulavau ne sistemos deliai, bet kadangi aš juos randu savy kaip iaktą. 
Kalbėdamas ar giedodamas aš pajudinu veikt raumenis, reikalingus įvairiems 
tonams sukelti, (ir tai darau) neturėdamas apie juos nė mažiausio supratimo 
Tono skambėjimo atspalvis priklauso obertonų. Per tūkstančius metų žmo- 
nės girdėdavo skambėjimo atspalvį, o tuom ir obertonus, neturėdami apie 
juos jokios žinios. Nuo to laiko „nesąmonybė“ („Unbewusstes“) patapo 
bendras psichologų lobis; šis nesąmoningasis pradmuo turįs laikytis „pa- 
sąmony“, kad būtų galima išaiškint nepaprastieji televizijos, telepatijos ir 
kitoki fenomenai. 

Tikrasis eksperimentinės psichologijos pagrindėjas yra W. W un dt'as, 
daugelio eksperimentininkų mokytojas, tėvas judraus gyvenimo, kuris nuo 
to laiko išsiplėtojo šioj srity. Jo „Philosophische Studien“ yra visos pa- 
švęstos naujam mokslui; aš jas uoliai studijavau ir ekscerpavau į „Philoso- 


! Psychophysik. Historisch-kritische Studien iiber experimentelle Psychologie 1905. Red. 

phisches Jahrbuch“, kad su jų rezultatais supažindinčiau platesnius skaitytojų 
sluoksnius. Taip aš elgiausi ir su paskiau išėjusiais ekaperimentinės psicho- 
logijos laikraščiais. Dideliu dėmesiu aš sekiau eksperimentinės psichologijos 
pažangą, prašomas pranešinėjau apie tai ir pedagogikos laikraščiuose. Tuo 
būdu aš galėjau 1915 m. sulig to mokslo būkle išleisti darbą apie eksperi- 
mentinę psichologiją ypačiai atsižiūrint į pedagogiką !/. Naujasis mokslas 
nebepaliko tik teoriškas moks:as, bet mėginta jis padaryt naudingas ir gy- 
venimui. Pirmiausia siūlėsi mintis pritaikint jį mokymui; atsiminkime,  pav., 
tik atminties eksperimentus, kurie galėtų būt naudingi mokantis atmintinai. 
Daryta proto bandymų, kad pažintų, kuris kuriam pašaukimui yra tikęs. 
Rods, iki šiol šioj srity prieita tik kuklių rezultatų; mat, šis mokslas dar jaunas. 
Turės būt atsiekta dar daugiau patikrintų visuotinai pripažintų rezultatų. 

Daug ir per daug žada sau S. Freud'as iš savosios tiksliosios, 
eksperimentinės psichologijos, vad. psichoanalizės. Jis tikisi tuomi 
galįs spręst apie psichopatinius reiškinius. Sioki reiškiniai, pasak jo, kylą 
iš to, kad, kartą buvę nustelbti, įvaizdai vėliau vėl išnyrą aikštėn ir įsivie- 
špataują. Savo teorijai įrodyt jis, tarp kita ko, atsišaukia į sapno reiškinius, 
kurie kiekvienam galį betarpiškai patvirtint tą tiesą. Betgi man manieji sapnai 
ryškiai ir aiškiai rodo kaip tik priešingai: visi mano sapnai man yra priklūs, 
įkyrūs, dalimi, alberniški ir netekę skonio; aš manau jų priežastį galint rasti 
kūno sutrikimuose, kurie psichėje sukelia nemalonumų. 

Eksperimentinė psichologija maža iki šiol pridėjo sielos esmei arčiau 
pažinti, ko aš pirmoj eilėj iš jos norėčiau tikėtis. Kad ji įrodė grynai dva- 
sinių aktų buvimą, tatai galėjo parodyt sielos nematerialumą prieš materia- 
lizmą, bei net ir šį rezultatą Wundt'as ginčijo. Tikrai, šis dvasiškumas 
neprivalo būti suprastas taip, kad iš tokių aktų jau visai pašalintas jūslių 
bendradarbiavimas, nes jis yra esminė sąlyga veikti su kūnu susijusiai sie- 
lai. Naujasis mokslas ne tik nenori nieko pasakyt apie sielos esmę, bet 
nuo to išsisukinėja ir paiso tik sielos apraiškų; daugelis netgi neigia atskirą 
sielos substanciją. Ir kaip tik šio mokslo tėvas, W un d t'as, atstovauja šiai 
aktualistinei sielos teorijai. Jis mano, kad sielos substanciją pagamino kūno 
santykių perkėlimas sielos gyvataj; kūno. substancija suponuojama judėjimui. 
Tokia pat racija galima tvirtint ir atvirkščiai: kadangi aš manąjį Aš randu 
many kaip manojo galvojimo priežastį ir turėtoją, tai ir judėjimui imu esant 
turėtoją (judintoją). Tiesa čia tikriau bus šiaip galvoti: Aš aiškiai įžvelgiu, 
jog kaip judėjimas nėra galimas be judintojo, taip ir galvojimas be galvo- 
jančiojo. Todel dvasiniam veiksmui turi būt suponuojama dvasia, sielos 
substancija. Iš sielos paneigimo neišvengiamai eina arba materializmas, arba 
spinoziškas panteizmas. 

Sielos substancijai įrodyti aš paskyriau didesnį veikalą „Kova del 
sielos“ *. Aš labai aukštai vertinu psichologą Wundt'ą, aš daug iš jo išmokau, 
bet aš energingai kovojau su jo metafizika: be jo aktualistinės teorijos, visuo- 
tinos valios (Allwille), kuri su pasauliu turinti būt tokiame santyky, kaip 
mūsų valia su mūsų asmeniu, (taip pat kovojau) su jo voluntarizmu, su 
anorganinės gamtos kaip psichybės mechanizacijos supratimu. 


! Experimentelle Psychologie mit besonderer Berūcksichtigung der Pidagogik. 1915. R. 
* Der Kampf um die Seele. 1809, 2 Aufl. 1903, 2 tomu. „Red. 

Svarbi psichologijos problema yra valios laisvė, kurią vokiečių ti- 
losofija yra beveik bendrai atmetusi. Bet ji taip artimai yra susijusi su do“ 
rove ir visa pasaulėžiūra, kad aš ją nagrinėjau atskirame darbe „Valios laisvė 
ir jos priešininkai“ 1. Toks visuotinas valios laisvės neigimas savo pagrindą 
turi monistinėse teudencijose, nes monizme valios laisvei nėra vietos. Atme- 
timo motivai yra nepaprastai silpni, paremti atvirais nesusipratimais. Laisvas 
nusilėmimas nėra be priežasčių, kaip nuduodama; jis (nųsilėmimas) savo 
pagrindą turi motivuose ir valios įėgoj, laisvai '£nusilemt už kiekvieną galuotą 
gėrį. Si jėga duota sų pažinojimo universalumu. Protas nėra, kaip gyvulio 
jūslingumas, determinuotas tam tikru gėriu, bet prieš kiekvieną gėrį, kuris 
jį patraukia, jis gali priešais pastatyti kitą. Begalinį valios talpumą (capacitas) 
gali priverst tik visų gėrių visuma, arba begalinis gėris, bet ir šis tik tuomet, 
kai jis aiškiai įveizdėtas. Laisvės sąmonė taip pat yra tokia aiški ir verčianti, 
jog visi determinizmo bandymai ją įtarti yra veltui. Žmogaus išdidumas 
save laikyt laisvu ir savo elgesio viešpačiu negalėjo būti šiokios apgaulės 
priežastis: mes daugiau pagrindo turime daugelį mūsiškių ydų pateisinti ne- 
laisve. Moralinė statistika, kurią labai plačiai paliečiau, rods, rodo dėsnin- 
gumų; bet valios laisvė nesako, kad ji esanti netvarkingumas; ji stovi su 
bendra tendencija į gėrį, į savąją gerovę, per kurią laisvame norėjime įvyk- 
domas dėsningumas: mes regulariai norime to, kas yra maloniau. Mūsų 
sąmonė aiškiai ir nedviprasmiai mums pasako skirtumą tarp mūsiškio laisvo 
ir mūsiškio nelaisvo norėjimo ir apie laisvajį pasako taip pat įsakmiai, kiek ir 
neišvengiamai. Jei pirmasis atvejis yra apgaulingas, tai tuomet taip pat ir 
antrasis; tuomet gali būti apgaulė (ir tai), kad prieštaravimo dėsnį mes turime 
galvot su būtinumu. Bet tuomet mes tenkame visuotinam skepsiui. 

Be laisvės nėra galimas taip pat nė tikras dorovinis norėjimas; tuomet 
jis yra būtinas gamtos vyksmas, kadangi dar jis (tuo būdu) yra atskiriamas 
ir nuo begalinio gėrio. Atskiru veikalu „Etika ir religija“ ? aš plačiai kriti- 
kavau dorovę be Dievo po to, kai jau manojo penketo tomų filosofijos 
vadovelio paskutiniame tome „Etika ir naturinė teisė“ tą patį dalyką buvau 
trumpiau išnagrinėjęs *. 

1868 metais Gėrres'o Draugija pavedė man redaguoti „Philosophisches 
Jahrbuch der Gėrres-Gesellschaft“, kurį aš vedžiau ir iki šioi. 

Baigdamas dėstyti manąjį filosofavimą, aš turiu dar keletą žodžių tarti 
apie mano santykius su Kantu. Plėtotė, kurią kantizmas padarė paskiausiais 
laikais ir kurią turėjo padaryt su logikos konsekvencija, visiškai pateisina 
mano neigiamą poziciją, kurion aš buvau atsistojęs atžvilgiu į išaukštintą 
„Karaliaučiaus išminčių“. Man nebuvo sunkus darbas atidengti jo „antino- 


! Die Willensfreiheit und ihre Gegner. 1893, 2 Auil. 1907. Šios autoergografijos čia 
lietuvintojui jo studentavimo metais Maksvos universitete buvo malonus siurprizas aptikti 
šį Gutberleto veikalą esant išverstą ir rusiškai. rodos, tokia antrašte: „Svoboda voli i jeja 
protivniki“. Ar tas vertimas buvo nesudarkytas, su orisinalu nelyginau. Apie: tai buvau 
tik pranešęs veikalo autoriui (Gutberletui) ir gavau iš jo atviruku atrašymą. Pr. D. 

2 Ethik und Religion 1892. Red. ; 

5 Gutberleto „Lehrbuch der Philosophie“ sudaryta iš šių dalių: 1) Die Theodizee 
1878, 4 leid. 190); 2) Allgemeine Methaphysik 1880, 4 leid. 1906; 3) Die Psychologie 
1881, 4 leid. 1904; 4) Logik und Erkenntnistheorie +882, 4 leid. 1909; 5) Ethik und Na- 
turphilosophie 1883, 3 leid. 1901; 6) Nat rphilosophie 1885, 4 leid. 1915. Tokį sąrašą 
paduoda „Philosophisches Jahrbuch“ 41 (1928) 265. Red. 

mijose“ aiškias išvedimų paklaidas: E. Rolfes jose įrodė 20 logikos pa- 
klaidų, jau net neimant domėn jo nevykusios pažinimo teorijos. Kantišką 
erdvės (ir laiko) povaizdį (Anschauung) pagrindingai nugriovė naujoji mate- 
matika, kuri, pasiremdama neuklidine erdve, susiatė konsekventišką geome- 
trijų. Edvė su daugiau kaip trijų matavimų arba sukumpusi erdvė juo- 
kiasi iš visokio povaizdžio. Kas tenka manyt apie šią grynai sąvokišką 
erdvę, aš išdėsčiau mažame rašte apie naują erdvės teoriją!. Iš visa nėra 
nei vienų vieno Kanto posakio, kuris nebūtų pačių kantininkų nugriautas, 
net patsai „daiktas savy“ („Ding an sich“). Stipriausią visos sistemos nu- 
griovimą sudaro tos logiškos konsekvencijos, kurias padarė patys Kanto 
šalininkai. (Cia pirmiausia pasirodo Vaihinger'io, žurnalo „Kantstudien“ 
leidėjo ir grynojo proto kritikos legitimaus paveldėtojo, mokslas apie Als-Ob 
(Als-Ob-Lehre). Cia Kanto sistemos relativumas ir subjektivumas pasirodo 
ranka apčiuopiamai. Marburgo kantininkai rodosi vėl atstatydina protą į jo 
teises, jie netgi perdeda jo jėgą, bet jie palieka prie subjektivistinio idealizmo, 
kai būtį jie daro galvojimo produktu, žinoma, tąja pat teise, kuria Kantas 
neigė objektivią gamtos tvarką, padarė ją nepriklausomą nuo galvojimo. Sios 
baisingos kiaurimės išsigandę blaivesnieji kantininkai vėl bando įsigriebt 
į objektivumą, kaip kad daro verčių teorijos atstovai Rickert, Windel- 
band, Joėl. Tuo jie paliauja buvę kantininkai, bet to nenori prisipažinti. 
Recenzuodamas Joelio veikalą „Krisis der Philosophie der Gegenwart“, aš 
atidengiau priešingumą tarp jo ir Kanto, kurį jis stengėsi uždengti. Nuo 
subjektivizmo palaisvint tegali principingas nuo Kanto nusigręžimas. Tatai 
bandė daryt Eucken'as, kiek jis kėlė aikštėn daugiau klasikinį, jo moditi- 
kuotą idealizmą. Reikia pripažinti jo nuoširdžias pastangas prieit „gyve- 
nimo substanciją“, bet jo spekulacijos nueina per daug viršum mirtingųjų 
galvų, kad jos galėtų turėt pasisekimo. 

Taip tat jau kalbama apie kantizmo mirties patalą, to kantizmo, prieš 
kurį pirmiau filosofų pasaulis klūpojo ant kelių parpuolęs. — Tiktai teizmo 
pasaulėžiūra gali pasidžiaugti savąja philosophia perennis. 


L * 
* 


Tiek ir taip už penketo metų prieš iškeliaudamas amžinybėn pasipa- 
sakojo apie savo filosofinius darbus Konstantinas Gutberletas, būdamas 
pakviestas į šių dienų filosofų puotą. Šis kuklus jo pasipasakojimas dar 
neduoda pakankamai ryškaus jo tilosotiškos figūros vaizdo; todel randame 
esant būtina padaryti dar kai kurių papildomųjų apie jį pastabų ir ekscer- 
puoti keletą būdingų ištraukų iš jo raštų. 

Katalikų filosofija ir krikščionių pasaulėžiūra apskritai Outberleto asmeny 
turėjo vieną didžiausių savo kovotojų, kurio vardas neatskiriamai palieka 
susijęs su tos filosofijos istorija per paskutinįjį šimtmetį. Kaip kovotojas 
už idejas jis yra pavyzdingas visiems laikams ypač tuo atžvilgiu, kad 
savo ginklus tai kovai jis kaldinosi iš tos pat modernos medžiagos, ir tokios 
pat technikos, kokiais ginklais buvo puolama krikščionių pasaulėžiūra. Tie 
ginklai — tai jo nepaprastas apsityrimas modername moksle, ypačiai mate- 
matikos ir gamtos moksluose. 


! Die neue Raumtheorie 1882. Red, 

1884 m. pradėdamas redaguot jo įkurtąjį filosofijos žurnalą „Philoso- 
phisches Jahrbuch“ (kurį jis nenuilsdamas ir vedė net per 37 metus), jis, 
antai, tarp kita ko rašė: „Mūsų laikais stovi žutbūtinoj kovoj prieš viena 
kitą krikščioniškoji ir antikrikščioniškoji pasaulėžiūra. Priešingumai tarp 
krikščioniškos ir monistiškos filosolijos tiek paaštrėjo ir tiek pasireiškė visose 
žmogaus pažinimo srityse, jog jokiais kitais žmonijos kultūros laikais dva- 
sios kova nebuvo daugeliui patapusi tokia neišvengiama, tokia žudanti, tokia 
pragaištinga“. — Pramatydamas reiksiant kovot, jis ir ginklavosi šiai kovai 
patsai, ginklavo taip pat ir kitus; 0 pirmiausiai jis ginklavosi toj srity, kame 
matė įvyksiant svarbiausias kautynes — filosolijoj. Jis stojo atviron 
kovon, nesislaptydamas ir nesidangstydamas — teologui juk labai patogiomis — 
priemonėmis, kad sau tą kovą palengvintų. — „Šios kovos jis nenorėjo 
sau lengvint tuo būdu, kad būtų tiesiog pasišalinęs į sunkiai puolama virš- 
gamtinio tikėjimo sritį ir savo sistemą statęs už netikinčiam pasauliui ne- 
prieinamo dogmatikos portalo ir ten ją būtų laikęs apsaugotą nuo lauke 
kaukiančios audros“ (Schlund). Štai kokiais įsidėmėtinais žodžiais Gutber- 
letas būdina tą poziciją, kurioj jis atsistojo: „Mes nesame tokioj patogioj 
būklėj, kad turėtume tiktai tiesiog pasiimt mums iš praeitųjų laikų suteiktąjį 
lobį, jį toliau plėtot ir tuo būdu, jį perteikiant ainiams, verpti toliau tradicijos 
siūlą. Tai būtų girtinas uždavinys taikos laikais.. Mes su geru tikėjimu 
tiesiog nepriimsime pagrindų tvirtumo — toks nerūpestingumas jau pražudė 
daugelį karo vadų, pasitikėjusių savo laimėjimu — , bet mūsų ginamosios 
tilosotijos pagrindų puolimai duos mums progos išmėgint jų tvirtumą ir, 
jei bus reikalo, jiems teikti pagalbos.. Šiaip ar taip mes neprivalome apsi- 
leisti būti susilyginę su mūsų priešininkais del metodo dalykų, del kritikos 
aštrumo, del kovojimo medžiagos gausumo, kurios yra modernojo mokslo svar- 
biausios pirmenos. Nes, elgiantis kitaip, nebūtų visai be pagrindo tas prie- 
kaištas, kad mes lyg norėtume su kilpine ir strėlėmis kovot prieš pastatytas 
patrankas ir dinamito bombas“. 

Rods, dar ir šiandien toli gražu ne visiems yra aišku, jog tik lygiais 
ginklais kovojant galima kova laimėti, dar ir šiandien visur pilna tokių, „ku- 
riems kiekviena kova su modernąja pasaulėžiūra rodėsi nenaudinga ir (ne- 
reikalingas) jėgų aikvojimas, ir kiekvienas, taip pat ir kritikuojantis, užsiim- 
dinėjimas jąja rodėsi pavojingas tikėjimui“ (Schlund). Tokiems Gutberletas 
turi kitą principą: „Kas savimi pasitenkindamas taip savy užsidaro, jog net 
visai nenori pažint priešininko, šiaip ar taip elgiasi ne kaip išmintingas; daug 
supratingesnis yra tas, kuris savo priešininką taip ištyrinėja jo pozicijų ir 
ginklų atžvilgiu, jog jis jį eventualiai gali net sau užkariaut“. Gutberletas 
nori būt atviras naujiems aptikimams, kadangi jis taip pat ir čia mato pa- 
žangos Dievą pažinti, kurią Dievas davė žmonėms iš malonės. Bet jis visur 
nori rasti tik tiesą ir ją atbrėžti nuo to, kas yra tik nuomonė. 

Taip tat Gutberletas buvo plačių užsimojimų ir plačių pažiūrų galvo- 
tojas, kuris savo darbo sritį užsibrėžė kuo plačiausiai, ir dažnai ištardavo 
tokių minčių, kurios buvo nepriimtinos ir kurios netgi kiršindavo aukščiau 
minėtus siauragalvius. Aure, reikėjo turėti gerokai drąsos, kad jau 1896 m. 
galėt ištart šiokias mintis apie evoluciją: „Mes norime įsakmiai pareikšti, jog 
mes atmetame ne kiekvieną plėtotės mokslą, bet tik mechanišką-monistišką, 
kuris, atmesdamas vidujinį dėsningumą, planą ir protą, žmonijos kilmę ir 

pažangą nori išaiškint aklų gamtos jėgų atsitiktinu siautėjimu. Plėtotę pagal 
vidujinį principą aprėžtos srities ribose mes pripažįstame su įžymiais de- 
scendencijos atstovais: mes iš visa nenorime duoti žodžio pertemptam supra- 
naturalizmui, bet gamtos įėgų ir gamtos dėsnių veikimui mes reikalaujame 
plačiausios veikimo erdvės; šitaip ypačiai tada, kai kalbama apie grynai pa- 
saulionišką kulturą, meną, mokslą, techniką, dorovę. Cia antpasaulinio proto 
poveikis miažiau įrodomas“. Gutberletas norėjo, kaip sakyta, pasinaudot 
mokslų pažanga; nes „šitai mes galime visuotinai teigti: kiekviena tikroji 
gamtos, kaip ir kitų mokslų, pažanga, tus naudinga ir filosofijai, jei jis 
(mokslas) bus dirbamas ne vienašališkai, ne ekskluzivistiškai“. 

Antikrikščioniškos, netikinčiosios pasaulėžiūros branduolį, o tuo ir di- 
deli pavojų krikščionių tikėjimui, Gutberletas laiko esant monistiškąjį 
mechanizmą. „(Modernojo tyrinėjimo) idealas yra visus reiškinius, taip 
pat organinio ir net psichinio bei dvasiniu atžvilgiu laisvo gyvenimo iš- 
aiškint mechanistiškai. Tokiu platumu šitai jam niekuomet nepavyks; krikščio- 
nių filosofija šių reiškinių didelę dalį senai yra priskyrusi spiritualizmui ir 
evidentiškai parodo ne viską galint būt esant mechaniką. Bet taip pat reikia 
pripažinti ir tai, jog tūlas dalykas buvo priskirtas sielos sričiai arba buvo 
surištas su būtinu aukštesnio proto poveikiu, ką mokslas įrodo esant kaip 
naturinių jėgų ir būvių rezultatą. Tikrajai filosofijai kaip tik ir įdomu atsi- 
žvelgt į šiokias pastangas ir atskirt tai, kas gamtiška, nuo to, kas antgam- 
tiška, kas kūniška, nuo to, kas dvasiška. Mechaninio pradmens atskyrimas 
nuo dvasinio kaip tik dar aiškesnėj šviesoj parodo šiojo antrojo būtinumą. 
Jei gamtos mokslui pavyktų faktais nustatyt grynai mechanišką pasaulėvaizdį, 
jei jis visas materijos jėgas įstengtų išvest iš judėjimo ir judėjimo buvių, 
tuomet mums iš čia eitų absolučiai būtinas ir visai tiesioginis sekmuo, kad 
pasaulio Iškėlėjas yra nejudąs judintojas. Tuomet galvojimui ir laisvei, kurie 
juk negali būt joks judėjimas, turi būt priimtas nemedžiaginis principas“.— 
Šie, 1888 m. parašyti, Gutberleto žodžiai dar ir šiandien nenustojo savos 
vertės nei reikšmės. 

Geriausią, netgi vienintėlį galimumą ginti krikščionių tikėjimo lobį 
nuo šios gadynės netikėjimo Gutberletas laikė esant filosofiją, krikščio- 
nišką, bet visokiam pasaulioniškam mokslui atvirą filosotišką darbą. „Kur 
rasti regimą atramą? Kaip pastatyt tvenkinį prieš aiškiai .destruktivias ten- 
dencijas?“ — klausia jis, ir atsako: „Aišku, kad tik filosofija gali suteikt 
ieškomos pagalbos“. Krikščioniškąja filosofija tat jis remia savo galvojimą, 
savo tikėjimą ir savo teologiją. O pačios krikščioniškos filosofijos sąvoką 
jis taip apibrėžia: „Taip (krikščioniškąja filosofija) mes vadiname tą filosofiją, 
kuri atstovauja krikščioniškai pasaulėžiūrai, tiksliau sakant, tai spekulacijai, 
kuri savo turiniu sutampa su krikščionybės pagrindinėmis tiesomis, kiek 
jos gali būt protu pažįstamos, kuri, taigi, kaip savų tyrinėjimų rezultatą 
pripažįsta abu krikščionybės didžiuoju atramu: Dievo transcendenciją ir sielos 
dvasingumą bei nemarumą. Konkrečiau tariant, krikščioniškąją filosofiją ga- 
lima pažymėt esant tąją spekulaciją, kuri krikščionybės poveikiu ir jos va- 
daujamoj direktivoj yra sudaryta (Bažnyčios) Tėvų ir schoiastikų, padėjus 
pagrindan sokratiškąją, ypačiai peripatetiškąją Tilosotiją. Norėdami dar kon- 
'krečiau šią filosofiją apibūdint, galime pasakyt, kad ji yra tas spekulativinis 
tyrinėjimas, kuris Tomo Akviniečio filosofijoj yra pasiekęs savo 

aukščiausio klestėjimo. Tuo būdu kaipo krikščioniškos filosofijos uždavinys 
šiais laikais yra grįžimas arba prisilaikymas Tomo Akviniečio, kaip tatai yra 
ir Vyriausias Bažnyčios galva popiežius Leonas XIII nurodęs krikščionių 
mokykloms“. 

Gutberletas aiškiai mato ir tuos priekaištus, kurie daromi neoscholasti- 
kai iš šalies, ir tas sunkenybes, kurios joj pačioj iškyla. Jis daug nesisieioja del 
tokių priekaištų, kaip, antai: Mes esą atimame filosofiškam tyrinėjimui jo 
laisvę ir savarankumą; mes esą mėginame tyrinėjimo paskatą ir dvasinę 
plėtotę suvaržyt pažiūromis vieno amžiaus (laikotarpio) ir dar tokio, kurio 
akiratis buvęs labai siauras. Mūsų programoj netgi esą randama petitio principii, 
kadangi mes filosofijos pagalba esą norime paremt tikėjimą, o tikrąją filosotiją 
laukiame parodant vėl iš to tikėjimo“. Problema, sunkumas (Gutberletui 
čia „daugiau yra šioks: ar krikščioniškoji filosofija gali būt plėtojama toliau 
viršum Tomo, ar tik privaloma statydint ant Tomo pažiūrų? Ir jis visai 
aiškiai nusistatęs tiek del Tomo pozicijos aprėžimo, tiek del neoscholastikos 
uždavinių. 

Kad jis ne visame kame šu Tomu sutinka, yra pasisakęs ir autoergo- 
grafijoj. „Sv. Tomas nėrą mums autoritetas filosofijos tyrinėjime, kokiu jį 
padarė Bažnyčios ats. Apaštalų Sosto autoritetas“... „Kiekvienos jo tezių 
tiesa turi būt pirmiausia proto išmėginta grynai naturiniais principais“. 
Gutberletas nustato, kad principuose galima nuo Tomo ir nukrypti, kad 
neoscholastika ir krikščioniškoji filosotija neturi reikšt neotomizmo siau- 
riausia prasme. „Jei mes šv. Tomą pažymime kaip krikščioniškos filosoti- 
jos klestėjimo laikų atstovą, tai tuo nepasakoma, kad ši filosofija: jame rado 
savo galutiną atbaigimą, toliau kurio nebegalėtų nueit joks tyrinėjimas. Sv. Tomo 
filosotija nėra absolutus mokslas, bet tik įžymi grandis, gal būt įžymiausia 
visų plėtotės stadijų, kokių galima atsiekt. Bet ir po Tomo spekulacijai 
dar likę daug, labai daug nudirbt. Pirmiausia mes turime susirūpinti pa- 
gelbėt kai kuriems scholastikos trūkumams. Jos didžiausias stiprumas tai 
spekulacijoj; bet kovos ir istorijos medžiaga, kokios ji turėjo, yra palyginamai 
skurdi. Jei Tomas betgi, pasiremdamas ir menkesnėmis istorijos bei gamios 
mokslo žiniomis, savo dvasios stiprumu galėjo nudirbt nepalyginamai dau- 
giau, kaip silpnos dvasios (individai) su faktinos medžiagos gausybe, tai 
mus teisingai galima būtų kaltint vienašališkumu, jei mes per Tomo studijas 
neatsižvelgtume į tai, ką didinga yra nudirbę naujųjų laikų gamtos ir isto- 
rijos mokslas... Mes neturime sudesperuot taip pat ir toliau mėgint plėtot 
+tomišką spekulaciją. Mes turime tatai daryt deliai tos krypties, kuria yra 
„nuėjusi krikščioniškai filosolijai neprietelingoji spekulacija... Mes už savęs 
turime ilgą filosofišką praeitį. Mes galime apžvelgt visą dvasinį kovos lauką. 
"Mes galime spręst apie palankią ar nepalankią kovojančių partijų poziciją, 
matyt jų ginklų aštrumą ar bukumą jau iš to pasisekimo, kurio jos turėjo. 
Vienu žodžiu: po to, kai tomiškos pažiūros per šimtmečius buvo ginamos 
ir puolamos, dabar mes galime geriau, negu pirmesniais laikais, nulemt, kas 
(jose) tvirtai stovi, o kas nesilaiko“. 

Gutberleto gyvenimo darbas gyvu pavyzdžių parodė, kad nė vienas, 
kurs savo protą scholastiškai išdisciplinuoja, neturi turėt baimės, kad delto 
turės atsilikt nuo modernojo mokslo pažangos. „Kuris taip dirbs, kaip jis 
dirbo, tas ne kiekvieną dienos madą, tilosofijos ar pasaulėžiūros rinkoj pa- 

širodžiusią, džiūgaudamas sveikins kaip pasaulį performuojančią naują tiesą. 
Bet tikrą pažangą jis pažins kaip pažangą, kadangi jis žino kelią, kuriuo iki 
šiol judėjo žmogaus galvojimas ir kadangi jis žino dėsnius, kuriais jis iki 
šiol judėjo šiuoju keliu, ir kadangi jis žino tikslą, į kurį šis kelias veda. 
. Tuomet jis nuoširdžiai džiaugsis naujais vaizdais, kuriuos jis pamato savo 
kelionėj ir didesnėmis aukštumomis, kurias jis aukštyn kildamas užkopia“ 
(Schlund). 

Filosofijos judėjimui katalikiškoj Vokietijoj Gutberletas ypačiai užsi- 
pelnė, kaip jau minėta, įkurdamas ir daugel metų (1888— 1924) redaguoda- 
mas „Filosofijos Metraštį“ (pavadinimas netikslus, kadangi šis žurnalas per 
metus išeina keturis kartus) Kuria mintimi ir kokiu pasisekimu jis vedė 
šį žurnalą per 37 metus labai daugel ir patsai įvairių įvairiausiais klausimais 
jame prirašydamas, apie tai pasako toji padėka, kurią jam 1924 m. išreiškė 
žurnalą leidusi Gėrres'o Draugija per savo pirmininką. Sioj padėkoj pabrė- 
žiama vidujinis Gutberleto šuaugimas su žurnalu, kurį jis įkūrė, sutvarkė 
jo išvidinę bei išorinę organizaciją ir apturtino daugeliu vertingų straipsnių!. 
Toliau padėkoj iškeliamas tas subtilumas, kuriuo jis jautė filosofinio judėji- 
mo pulso plakimą, ir tas žvilgio platumas, kuriuo jis apžvelgdavęs filosofijos 
mokslo platųjį lauką ir sugebėdavęs kiekvieną kartą susirast tinkamų ben- 
dradarbių. Tas padėkos raštas baigiamas žodžiais: „Taip tat žurnalas turi 
Jūsų dvasios ir Jūsų darbo pajėgos atspaudą, tos pajėgos, iš kurios tilo- 
sofija turi ir šiaip puikių vaisių“. 

Reikia dar paminėt, kad Gutberletas, kaip filosofinių raštų rašytojas, 
ne visuomet galėjo sėdėt tik prie rašomojo stalo, nes Bažnyčia reikalavo 
iš profesoriaus Gutberleto taip pat ir uolaus darbo mokant jaunus tilosofus 
bei teologus, o iš prelato Gutberleto reikalavo darbo valdant Fuldos die- 
ceziją ir už vaisingą šioj srity darbą jam padėkojo pakeldama jį į apašta- 
liškus protonatarus. O be to, ir Gutberletas teologas nepaliko be plunksnos 
darbų, šį kartą Šventųjų Raštų egzegezės ir šiaip specialiosios teologijos 
srity. Antai, jau. savo mokytojavimo darbo pradžioj iš po jo plunksnos 
išėjo Išminties (1874) ir Tobijo (1877) knygų vertimai su išaiškinimais, 
o jo gyvenimo pabaigoj toki pat Makabejų knygų apdirbimai (1-sioš 
1922, 2-sios 1927)*. O grupėj knygų apie krikščionišką pasaulio ir žmo- 
gaus supratimą randame jo stambų veikalą ir apie krikščionišką Dievo su- 
pratimą. Apie tai jis dėsto savo veikale pavadintame: „Vienas ir Triasme- 
nis Dievas“ 3, 

Nestigo Gutberletui ir šiaip pagerbimų. Taip, antai, Louvain'o katali- 
kiškasis universitetas jau 18890 m. buvo rūpinęsis jį parsikviest į savąjį. 
Institut Supėrieur de Philosophie, o 20 metų vėliau jį išrinko filosofijos 
garbės daktaru „už didelius nuopelnus, kurių pelnė ir savo mokytojavimu, 
ir savo plunksnos darbais“. Ypačiai žilas mokslininkas Gutberletas buvo 
pagerbtas savo 90 metų gimimo sukaktuvių dieną (1927. I. 10). Siąja proga 


! Gutberleto straipsnių, kaip buvo aišku ir iš autoergogratijos pradžio:, nemaža dar 
buvo įdėta laikrašty „Natur und Offenbarung“, paskui „Katholik“ ir dar kituose laikra- 
ščiuose. Red, 

* Serijoj „Alttestamentliche Abhandlungen“ VIII 3/4 ir X 3/4 (Mūnster. Aschendorti). 

3 Gott der Einige und Dreialuge. 1907. 

jam išreiškė nuoširdžių linkėjimų ne tik Gėrres'o Draugija ir Prūsų švietimo 
ministeris, bet taip pat ir popiežius Pijus XI. i 

Didžiausią Gutberleto pasisekimą reikia laikyt esant tą, kad jo darbo 
būdas jungti nauja su sena tapo pavyzdys, kuriuo pasekė ir šių dienų nau- 
josios kartos krikščioniškosios filosofijos atstovai, ir tai jie daro dalimi 
aiškiai nusižiūrėdami į Gutberleto pavyzdį. Antai, įžymus šių dienų kata- 
likų filosofas ir psichologas prof. Geyser'is savo bendrosios psichologijos 
vadovėlio (Lehrbuch der allgemeinen Psychologie) prakalboje rašo: „Šios kny- 
gos tikslas -— tai sistemiškoj tvarkoj išdėstyt visą žmogaus sielos gyvatą, 
visus patikrintus psichologiškus faktus organiškai sulydinant su aristoteliškoj 
tilosofijoj gyvuojančiais principais bei sąvokomis, kiek jie yra savy pagrįsti 
ir pasirodo vaisingi faktams išaiškint... Šiose pastangose aš einu išvien su 
tuo užsipelniusiu vyru (C. Gutberletu), kuriam šią knygą aš esu dedikavęs, 
kaip susiderinimo ženklą del mudviejų darbo tikslų ir kaip mano pagarbos 
išreiškimą“ (1912, VII). 

„Taip tat Gutberletas sukūrė tokį gyvenimo turinį, kuris stovi prieš 
mus didingai iškilęs ir kelia mumyse pagerbimo jausmus. Tai atlikti jį įga- 
lino, šalia jo aukštų dvasios dovanų, jo tvirtas tikėjimas į egzistenciją vir- 
šum mūsų esančios dieviškos tiesos ir jo uoli valia jai tarnaut visomis savo 
pajėgomis“ 1E. Hartmann, Phil. Jahrb. 1928, 265.). O šių eilučių autorius 
baigia tais pačiais žodžiais, kuriais baigė savo jau pirmiau kitoj vietoj (Zi- 
dinys 1928, I, 425—426) nabašninko trumputį paminėjimą: Daug didelio 
darbo nudirbęs ir ilgą gyvenimo kelią nukeliavęs, pavargai, didis kovotojau, 
ir todel ilsėkis dabar amžinoj prieglobsty Aukščiausiojo Viešpaties, kurio 
apreiškimui bei gerumui ir Sventuose Raštuose ir Gamtos Knygose įrodyti 
bei ginti tu buvai paaukojęs visą savo gyvenimą.  Reguiescas in pace! 


P. S. Kaipo papildas prie šio paminėjimo, dar nurodytinas K. A. 
Leimbach'o veikalėlis: „Constantin Gutberlet. Eine Lebensskizze, zu sei- 
nem goldenen Priesterjubilium entworfen“, (Fulda 1911). — Pabaigoj mano 
cituotas E. Schlund'o raštas apie Gutberletą su antrašte „Alte Schulphi- 
losophie und neues Modedenken“ yra įdėtas savaitrašty „Allgemeine 
Rundschau“ 19028, 313—315 (Heft 20, 19. Mai). Pr.“ D, 

Organizmoir gyvybės sąvoka H. Driesch'o biofilosofijoj. 
(H. Driesc'o 60 metų amžiaus sukaktuvių proga). 
Par. Prof. Pr. Dovydaitis, Kaunas. 


I Kaip H. Driesch'as kėlė ir rėmė organybės sąvoką. 


1. H. Driesch'o nuopelnas organybės sąvokai iškelti. 
(Prof. F. J. J. Buytendijk'o įvedamų minčių pluoštas). 


Praeitą kartą! pasipažinome su keleto šių dienų įžymių biologų nuomonė- 
mis apie gyvybės reiškinius. Paskiausiai buvome žvilgterėję į olandų fizio- 
logo F. J. J. Buytendijk'o mintis, pareikštas jo įžengiamojoj paskaitoj 
pradedant darbą naujoj jo pakvietimo vietoj — Groningeno universitete. 

Aną straipsnį jau pabaigus, paštas atnešė naują sąsiuvirį vieno nese- 
nai užsieniuose pradėjusio eit filosofijos žurnalo, kuriame tarytum specialiai 
mūsų reikalui radome prof. Buytendijk'o naują gilių minčių pluoštą iš 
biofilosofijos srities, būtent, apie pavaizdžiuosius organybės pažymius *. 
Įvedamosios šio straipsnio mintys mums dabar bus drauge taip pat ir pri- 
siartinimas prie paties H. Driesch'o biofilosofijos. Prof Buytendijk'as 
čia rašo: 

„Ne tik biologijoj, bet ir visur mokslininkas užsiduria kupiną mįšlių 
dalyką, kurį mes vadiname organybės (des Organischen) vardu. Organiškas 
ar mechaniškas gali būt, antai, svarstymas, teorija, pasaulėžiūra — tilosofi- 
nės sistemos organišką ar mechanišką strukturą, antai, sakoma, tyrinėja 
filosofas profesionalas —, bet taip pat ir socialinio vieneto, valstybės, Ba- 
žnyčios, meno kurinio struktura savo sąryšio atžvilgiu gali rodyt organybės 
esmės. Kalbama apie celės, pajutimo organizaciją, apie šeimynos, kalbos 
organinę vienybę ir diskutuojama, ar visa gamta yra organiška, ar ji pasi- 
skirstanti į organišką ir neorganišką“. 

„Kad biologo atsakymas į klausimą, kas yra organybės esmė, nėra 
nesvarbus, pamokė mus istorija nuo Darvino laikų. Jo pažiūra, kad visas 
organiškas tikslingumas yra kilęs ne iš Dievo minčių pasaulio (nicht einer 
gėottlicher Gedankenwelt entsprang), bet yra išsidirbęs gyvenimo varge (Not), 
taigi yra būtinas, kaip ir kiekvienas kitas gamtos dėsnis, — šiokia Darvino 
pažiūrą ne tik gyvybės pasaulį išrėdė iš jo mysterium'o, bet parėmė mintį, 
kad į kiekvieną organišką vienybę reikią žiūrėt kaip į būtiną būtį. Tuomi 
buvo paskelbta, kad organybė egzistuojanti tik tariamai (Scheinexistenz des 
Organischen), o mokslui organybė (buvo) panaikinta (das Organische wiš- 
senschaitlich zum Verschwinden gebracht)“. 

„Daugel esti dalykų ir jų kombinacijų, kurie, 10dosi, egzistuoja tik 
mokslininkų apmaudui (nur zum Arger des wissenschaftlichen Forschers). 
(Tačiau) jie (tie dalykai) yra toki visur esantys, jog juos žino kiekvienas 

1 Logos 1928, 85—112 psl. 

2 Anschauliche  Kennzeichen des Organischen. Philosophischer Anzeiger II (1927- 
1928) 391—402. Berods, ir 1-me (1925—26) šio žurnalo tome yra prof. Buyte dijk'o 
(drauge su žurnalo redaktorium H. Plessner'iu) straipsnis: „Die Deutung des mimischen 
'Ausdrucks“ (72—126 pusl.). 

vaikas, kalba apie juos, geroms apystovoms susidarius ir pasvajoja apie 
juos, bet tyrinėtojui, ir ypačiai mėgstančiam filosofuoti tyrinėtojui šie daly- 
kai, kurie nesiduoda nei definuot, nei sukonstruot, nei suvokt, nei sutvarkyt, 
nei analizuot, kurie, taigi, išeina, kad tikrumoj neegzistuoja, kaip tik savo 
šiuoju netikruoju egzistavimu (Scheinexistenz) yra tikra bjaurybė (Greuel). 
Aš norėčiau beveik pasakyt, kad jie yra vienintelė blogybė, vienintelė liga, 
kuria rodosi nepagydomai serga, šiaip toks sveikas, žmogaus protas. Nuo 
to laiko, kada žmogus, kaip sakoma, galvoja „apie“ („ūber“) gamtą, jis ta- 
rytum lyg yra verčiamas išgert danaidų bačką, kuri nežinia del kokių neįma- 
nomų priežasčių ne tik neina tuštyn, bet vis dar daugiau prisipildo. Laimė, 
kad dar mes pamažu susigalvojame reikalingų techniškų įtaisymų ir kad 
žmogus gali savo žmogišką paskyrimą atlikt bent tuo atžvilgiu, jog jis su 
prakaitu ant veido užsidirba savo mokslininkišką duoną“. 

„Kas gi tat yra tie nuostabūs dalykai, kurių mes neįstengiame priimti 
savęsp? Visus juos drauge mes vadiname vardu: realybė, tikrovė, 
vadindami realybe tik tai, kas stovi priešais mus. (Bet: esti daug realybių, 
del kurių mes kuo labiausiai erzinamės ir kurias pačiupę bei nugalėję kate- 
gorijomis meš turėtume ypatingo džiaugsmo. Kurį laiką veltui bebandant 
šitai padaryt, pasisiūlė du labai respektabiliu moksliniu technikos metodu, 
kad mūsų sugyvenimą su šiomis realybėmis padarytų bent pakenčiamą. 
Pirmasis (metodas) yra toks, kad „daiktas“ taip pritvirtinamas prie definicijos, 
kaip šuo prie retėžio. Nors „daiktas“ tiek pat maža susiderina su savo 
definicija, kaip šuo su retėžiu, (tiek pat maža yra tas pats dalykas, kaip šuo 
ir jo retėžis), tai ši labai griežta priemonė vis delto gana naudinga, kad, viena, 
bent žinai, kur visa „yra“, ir, antra, definicija mus taip pat tikrai atveda pas 
„daiktą“, kaip retėžis pas šunį. Antrasis mokslinis metodas mažiau „tikras“. 
Jis reiškiamas tuo būdu, kad tiesiog paskelbiama, jog daikto nėra, o yra 
tik kažkas, kas tarytum jį atatinka, kalbant papularia kalba. Šiuo magišku 
tarimu norėtų, kad jau neegzistuojantis daiktas ir visai išnyktų. Bet dėja 
jis visiškai nelaukiamai vėl pasirodo, pasirodo dažnai net po šimtmečių. Sioks 
metodas ir moksliniame darbe kelia kiek tiek neramumų. Mums labai ne 
draugingai užsirikus, šuo tuo tarpu bet kur parislėps ir mes galėsime ramiai 
ir toliau užsiimt savo (vaikišku žaidimu) ant grindų (paliai tą vietą, kur šuo 
yra įsirangęs), bet gali atsitikt, kad jis patylomis iš jos išlys ir visą mūsų 
žaidimą sugadys. Antai, praeitosios kartos stambūs mokslininkai 
buvo šalyn nuvarę tokius mažmožius, kaip gyvybė, siela ir 
taip pat organybė, bet paskutiniuoju laiku mes vis delto jau- 
čiamės ne visai ramiai. Netgi daugiau; tūlas tvirtina matęs (tą 
įkyrų šunį — tuos „mažmožius“) kažkur uodegutę kyštelėjus“?. 

„Tai tikrai buvo didelis Driech'o nuopelnas ką panašaus padarius 
organybės atžvilgiu. Jau savo eksperimentiniuose darbuose jis nurodė į 
organybės realybę ir jos esmingąjį savotumą, nors grynai formali, beveik 
negativi entelechijos definicija vitalizme tyrinėtojus vėl nuramino ir jiems 
davė tikrumo fiziologijos institute rasti bent tokią vietą, kame nesuvokiamas, 
nejaukus organizmas nekyščioja savo snukio (nicht herumspukt). Nuo to 
laiko fiziologija atsidėjo ne vien išimtinai tik fizikiškai chimiškai analizuot 


! Išretinimas padarytas vertėjo. Pr. D. 

automatizuotus gyvybės reiškiniųs, bet studijuojant pojučių funkcijas ir 
judesių reiškinius per naują psichologišką stebėjimo būdą mokslan vėl įsi- 
brovė ir ,organybė““. ; 

Dabar ir einame žiūrėt, kaip Driech'as priėjo savąją organybės sąvoką 
eksperimentų keliu ir kaip ją plėtojo pasigaudamas logikos. Apie tai 
duodame pirmiausia žodį jam pačiam, kaip jis apie tai pasakoja savoj 
autoergogratfijoj. 


2. H. Driesch'as apie savo biofilosofijos sudarymą. 
(Iš jo autoergografijos) * 


Mano filosofija išėjo iš pastangų galvojimu įvaliot biologijos problemas, 
nes per ištisus dvejetą dešimčių metų aš buvau zoologas. 

Kaip ir daugelis mano gadynės, aš pradėjau nuo darvinizmo bei 
Hackelio mokslo, ir, rods, giliau nepažindamas biologinių faktų, nes buvau 


" išėjęs (1877-—86) humanistinę gimnaziją, Johanneumo mokyklą Hamburge. 


Ko trūko, buvo veikiai pasivyta universitete; aš studijavau Freiburge, Miin- 
chene ir daugiausiai Jenoje zoologiją ir taip pat kitus gamtos mokslus, ir 
paskiau padariau promociją (1889) pas Hdckel'į darbu pavadintu Tekto- 
nische Studien an Hydroidpolypen, kuriame buvo pasiimta 
ištyrinėt, kaip polipų rifai yra taisyklingai susidarę iš atskirų individų. Šio 


. darbo tendencija buvo ekzaktiška, ir tuo atžvilgiu šis darbas, Jenos prasme, 


jau buvo truputį heterodoksiškas; rods, to nebuvova įsisąmoninę nei mano 
mokytojas, nei aš. Bet veikiai atsitiko kitaip: aš veikiai po manosios 
promocijos aiškiai įstebėjau, koks abejotinas buvo tikrumas tų (orga- 
nizmų) „giminių kamienų“ („Stammbaume“), netgi biologinės metodikos iš 
visa. Didesnė kelionė į atogrąžas davė mar: progos daryti kolekcijų, ir po 
to įvyko (1890) nulemiąs žingsnis. Dar studentaudamas, aš buvau svajojęs 
apie „dinaminišką biologiją“, gretimai einančią su taip pavadinta geologijos 


„ šaka, kaip apie filogenetinių tyrinėjimų būtiną rekvizitą; aš, atsiremdamas 


manuoju darbu apie polipus, turėjau kai kurių kiek fantastiškų idejų apie gali- 
mumą geometriškai apibūdint organinius tipus, pasiremiant jų gastrulacijos stu- 
dijavimu. Dabar aš ėjau planingai ieškot nesilygstamai būtinai naujų dalykų: 
Aš skaičiau visus tuos biologijos autorius, kuriems HaeckeVlis ir jo 
mokykla buvo neprietelingi, taigi, svarbiausius veikalus Wigan d'o, 
Goettė's, Baerio His'o, Berthold'o irk., paskui pateko man į rankas 
W. Roux'o kalba Insbruke ir paakino skaityt visus šio galvotojo raštus. Ten 
buvo rods nedaug, bet ekzakčių žinių; čia buvo galimumo eiti tolyn nepa- 
klystant rūkuose. Ką aš buvau iš čia išdirbęs, sistemiškai išdėsčiau raštely: 
Die mathematisch-mechanische Betrachtung morpholo- 
gischer Probleme der Biologie (1891), šio rašto paskelbimas, 
deja, nutraukė ir išviršinius ryšius su Hackeliu. Tuomet aš ėjau dirbti 
toliau patsai savo darbą, ir pirmiausia eksperimentiniu keliu prisiderindamas 
į kai kuriuos Roux'o darbus. Buvo reikalas eksperimentu permėgint His'o 
ir Weismann'o žinomą embriogenetinę teoriją. His'as buvo tormulavęs 


*) Der Werdegang meines.Systems: Die deutsche Philosophie der Gegenwart in 
Selbstdarstellungen. 1 Band, Leipzig 1921, 43—51. Visi išretinimai ir svetimženkliai paties 
autoriaus, skliausteliuose įstatytieji paaiškinimo žodžiai — įdėti vertėjo. Pr. D 

„organus sudaromų daigo sričių principą“ („Prinzip der organbildenden 
Keimbezirke“), o Weismann'as buvo spėjęs, kad personalinės. plėtotės 
pagrindas einąs iš kiaušinio branduoly esančiosios materialinės tektonikos, 
daigo plasmos pasiskirstymo; tuo tarpų Rou x'o tyrimo daviniai rodėsi patvirtina 
abiejų nuomonę: iš varlės kiaušinio vienos likusios gyvos dešiniosios arba 
kairiosios pirmosios gastrulacinės celės Rou x'as ištraukė, kairiąją ar deši- 
niąją, embriono pusę. Nuo čia pradėjau (eksperimentuoti) aš; Roux'o 
eksperimentą, kiek pakeistu būdu, aš pakartojau su kiaušiniu jūrinio ežio, 
kaip aš žinojau, labai palankaus (tyrinėjimui) objekto. 

Jau 1891 m. Trieste trumpai atlikta bandymų eilė davė ir tikrą, ir dide- 
liai nustebinantį (verblūtfend) rezultatą: iš isoluotų gastrulacinių celių dvi- 
celės stadijos buvo gauta ne „pusė“ embriono, bet pusės didumo pilnas 
embrionas. Tai buvo Roux'o (gautųjų) rezultatų atvirkštuma ir didelė 
sunkenybė His'o bei Weismann'o teorijoms. — Nuo 1891 m. rudens 
aš toliau dirbau Neapoly (su neilgomis pertraukomis iki 1900 m.) ir laimė 
man čia buvo ypačiai palanki: pavyko dar išaugint visai sumažintos larvos 
iš 1/4 ir 3/4 daigo (apvaisintos sėklos), pavykdavo iš tokių daigų, kurių 
branduolys arba celių medžiaga buvo pastatyta viena kitos atžvilgiu relativai 
nenormalion padėtin ir t. tt Visa tai mane privedė atmest His'o-Rou x'0- 
Weismann'o embriogenetinę teoriją ir formuluot savąją. 

O dabar reikia jau kalbėt apie filosofiją. Studentaudamas aš vieną 
kartą, Freiburge Rieh io, klausiau vienos valandos filosofinį kolleg'ą (kursą) 
apie valios laisvę. Jenoje tačiau „geras tonas“ tuomet draudė jauniems 
gamtininkams lankyt filosofijos paskaitas, ir tuo būdu tas Freiburgo kolleg'as 
liko vienintelis. Betgi kaip tik po manosios promocijos man pateko rankosen 
Liebmann'o „Analysis der Wirklichkeit“. Šis veikalas padarė man stipraus 
poveikio ir nuvedė mane studijuot pirmiausia paties Kanto ir Schopen- 
hauer'io, otoliau Descartes'o, Locke'oir Hume'o veikalus. Tuo būdu 
veikiai susidarė kai: kuris Riehlio „kriticizmo“ patobulintas filosofinis 
pagrindas, ir ant jo flėtojosi dabar mano artimiausieji, eksperimentų paveik- 
tieji, bigteoriniai raštai. Rašte Die Biologie als selbstūndige 
Grundwissenscha+4f "(1803 2 leid. 1911) aš sąmoningai įvedžiau 
teleologiškumo (des“Teleologischen) sąvoką, kaip tokią pagalbinę, be 
kurios negalima apsieit organiškumą įvaliot (zur Bewaltigung des Organi- 
schen); veikale Analytische Theorie der organischen Entwi- 
cklung (1894) patiekiau aš manąją eksperimentais paremtą embriologijos 
teoriją, kuri buvo taip pat tėleologiškai orientuota. 

Tačiau manoji teleologijos sąvoka, man pačiam to neįsąmoninant, vie- 
name labai esmingame punkte buvo neaprėžta (neaiški), būtent, tame pačia- 
me punkte, kuris, mano manymu, buvo kantiškas. Aš visur kalbėdavau 
apie „tikslinga“, „teleologiška“. Ką aš (taip manydamas) turėdavau 
galvoj, tai betgi buvo, sakysim, ne „vitalizmas“, bet kažkas, ką pats vė- 
liau pavadinau „statiškąja teleologija“ arba taip pat ir kaip „preformuotas 
tikslumas“ (vorgebildete Zweckmūssigkeit); mat, aš tuomet maniau, kad 
medžiagos konstelacija, kaip koks vieną kartą ant visuomet duotas dalykas, 
yra tikslingų ir „harmoningų“ organizmų vyksmų turimasis pagrindas, tuo 
tarpu kai patys šie vyksmai pridera iizikiškam-chemiškam tipui. 

Tiktai vėliau, pirmu kart 1895 m., aš pastebėjau, kas čia mano, tikrai 
sakant, buvo „manyta“ ir, rods, ' aš tatai pastebėjau tuomet, kai galvojau 
jau apie ką kita, visai nauja. Būtent, visai staiga ir vienu akimirkiu atėjo 
man mintis, kad kai kuriems maniesiems, mechanišku pagrindu paremtiems, 
tyrimų rezultatams jųk trūksta pakankamo pagrindo. ir taip yra 
atsižvelgiant į lokalizaciją to, kas visuomet įvykdavo. Ką gi, tikrai 
sakant, aš buvau skelbęs? Nagi organybės mašinišką teoriją (Maschi- 
nen-Theorie des Organischen). Aš staiga įžvelgiau: taip, t. y. kaip sako 
mašiniška teorija, (tikrovėj) nėra. Tai buvo mano vėlesniojo vitalizmo 
pirmoji koncepcija. Manąsias labai eretiškas mintis aš pasilaikiau tylėdamas 
iki 1800 m. ir tiktai mažame rašte Die Maschinentheorie des 
Lebens (Biolog. Zentralblatt Bd. 16, 1896) griežtomis išvadomis išreiškiau 
tai, ką aš tikrumoj pirmiau buvau skelbęs; E. de Bois-Reymond'as 
šitai palaikė per vitalizmą. Aš tik dabar sužinojau, kame aš buvau turėjęs 
tikrąjį vitalizmą, kad tai nebuvo vitalizmas, ir kad reikėjo tatai ištarti, idant 
man pačiam išsilygint kelią vėlesniam laikui. 

Tuomet 1899 m. išėjo pirmasis (mano) tikrai vitalistiškas, arba dina- 
miškas teleologiškas, raštas: Die Lokalisation morphogeneti- 
schen Vorgūange, ein Beweis vitalistischen Geschehens. 
Centre čia stovi „harmoniškos-ekvipotencialinės sistemos sąvoka“ ir įrodymas, 
kad mechaniškai ji yra nesuskaidoma (unauflėsbar). Aš pats buvau surankiojęs 
gausingos, naujos eksperimentinės medžiagos (jau) nuo 1895 m., kai man 
pirmu kart kaip žaibas buvo žybtelėjęs įsitikinimas vitalizmo būtinumų; 
daugiau medžiagos aš pasigaminau 1001/2 m. žiemą ir prie progos taip 
pat ir paskiau.  Harmoniškomis  ekvipotencialinėmis aš vadinu tokias celių 
visumas, pasireiškiančias embriologijoj arba. atstatant suardytą organizaciją 
(restitucijoj), kurių organizatoriškam pajėgumui (Leistung) nieko nereiškia, 
ar nuo jų atimsi bet kurias dalis, ar kaip norėdamas sukeisi tų dalių guolį. 
„Mašinos“ sąvoka čia kaip tiktai nieko negelbsti. Visa tai čia išdėstyta 
„ labai rūpestingai išanalizuojant sąvokas ir vartojant eilę nuo to laiko įsipi- 
lietinusių terminų, kaip „prospektivi potencija“, „prospektivi reikšmė“ etc. 
Iki šiol aš neradau jokios priežasties iš manųjų išprotavimų bet ką esminga 
atšaukti; paskiausiu laiku (1918—19), kaip man rodosi, aš juos esmingai 
pagilinau manose Logische Studien ūber Entwicklung I ir II. 

Veikalas apie Lokalizaciją buvo galas ir nauja pradžia. Galas 
tuo atžvilgiu, kad, rods ne nuo 1899, bet nuo 1902 metų biologiniai ekspe- 
rimentiniai darbai nebebuvo manojo veikimo centru (paskiausias mano 
eksperimentavimas buvo atliktas 1909 m.);, o pradžia buvo tuo atžvilgiu, 
kad staiga prieš mane iškilo, iš pradžių kaip ūkuose, tiesiog išgąstingas 
naujų problemų skaičius. Tatai mane kaip tik pamažu ir nuvedė į grynąją 
filosofiją. 

Pirmiausia teko mokslą apie „gyvybės vyksmų autonomiją“ iš siauros 
morfogenetinės srities perkelt į visos biologijos sritį, t. y., griežtai sakant, 
išmėgint, kur galima būtų rasti (netiesioginių) „įrodymų“, kad organinių 
vyksmų grupė yra mechaniškai neišskaidoma (unauflosbar), kitaip pasakant, 
kur pasirodytų principiškas negalimumas imti (tų vyksmų) pagrindą esant 
„mašiną“. Šiąja prasme aš perstudijavau visą filosotiją. Šių studijų vaisius 
buvo du veikalu: Die organischen Regulationen (1901) ir Die 

„Seele“ als elementarer Naturfaktor. Sio antrojo darbo centre 
stovi žmogaus elgesio analizė, imant elgesį grynai kaip gamtos fenome- 
ną; čia taip pat pirmu kart aš stoju opozicijon prieš vadinamąjį psichofizinį, 
„0 tikrovėj visuomet psichomechaninį paralelizmą. 

Bet buvo reikalinga kas daugiau, negu tik (gyvybės vyksmų) autono- 
mijos mokslo bazės praplatinimas: šis mokslas turėjo būt įrodytas 
išvisa esąs galimas gamtos mokslo rėmuose. Taigi, reikėjo 
jį suvest į santykį su tais sandais (komponentais), kurie visame gamtos 
moksle yra patys pagrindiniausi, t.y. su energetika ir sų mechanika; reikėjo 
seną Dekarto kūno-sielos problemą persvarstyt nauju pavidalu. Jau aukšte- 
snėse gimnazijos klasėse ir paskiau, po mano promocijos, Ciuriche aš bu- 
vau studijavęs aukštąją matematiką bei teorinę fiziką ir todel įstengiau 
suprasti bent pagrindinius dalykus iš kalbamųjų fizikos bei chemijos origi- 
nalijų. Darbe Naturbegriitfe und Natururteile (1904) aš sutrau- 
kiau draugėn visa, ką aš turėjau pasakyt apie santykius tarp organybės ir 
„anorganybės. Sioj knygoj vyriausias dalykas tai detali energetikos kritika 
ir, kaip jos esmingiausia dalis, įrodymas, kad vadinamoji „antroji vyriausioji 
teorema“ yra sudėta iš dviejų, logikos atžvilgiu visai heterogeniškų, dalių; 
kaip antras dalykas šioj knygoj yra pirmu kart patiektieji filosofiški išdėsty- 
mai siauresne prasme, būtent, kai kurie pažinimo teoriniai pamatavimai ir 
kritiški priežastingumo sąvokos svarstymai; pagaliau, šioj knygoj galvojama 
apie išsprendimą svarbiausiojo klausimo, kaip entelechija santykiuoja su 
materija ir energija. Bet čia dar viskas palieka kaip tik pusiaukely; kas čia 
sakoma, tai nėra klaidinga, bet visai nepilna; tiktai 1908 m. aš šioj srity 
pažengiau tolyn. ' 

1905 m. aš, vienam knygų leidėjui panorėjus, parašiau trumpą vitalizmo 
istoriją ir drauge siauruose rėmuose pilnai išdėsčiau mano paties bioteo- 
rinę sistemą. Susisiekimas su senovės literatūra ir mane patį labai pamokė. 
(Mano) veikalas Vitalismus als Geschichte und ąls Lehre pa- 
tapo gana plačiai žinomas ir buvo išverstas keturiomis svetimomis kalbo- 
mis (lenkiškai, itališkai, rusiškai ir angliškai). 

1905 m. „aš nusprendžiau būti filosofas“, jei sau taikinčiau kiek pa- 
keisdamas R. Wagner'io žodžius. Šis „nusprendimas“ netenka suprasti 
lyg tai būtų, kaip sakoma, persėdimas iš vieno balno į kitą, bet galėtų tik 
reikšti, jog aš įžvelgiau many, šalia gamtamokslinio, esant dar ir kito polinkio, 
kuris iki šiol plėtojosi tik fragmentiškai ir tarnaudamas pirmajam. Bet jei 
aš panorėjau „būti filosofas“, tai norėjau būti pilnas filosofas, o ne tik koks 
diletantas; tat todel aš pirmiausiai ėmiausi pagrindingai ir sistemingai stu- 
dijuot didžiuosius Sigwart'o ir Lotzė's Logikos vadovus, Hė6fler'io ir 
Wundto Psichologiją, Windelbando ir Uberweg'o-Heinzė's Filo- 
sofijos Istoriją. Gretimai, naturalu, ėjo ir manųjų žinių platinimas klasikiniais 
originaliniais veikalais. 

1905 metams atitenka taip pat pirmieji (mano) užrašai iš grynosios 
logikos ir kategorijų mokslo; iš jų paskiau išaugo Ordnungslehre. 

Ko aš iš tikrųjų norėjau, kitaip sakant, kodel aš turėjau „tapti filo- 
sotu“, skaitytojui jau tur būt bus paaiškėję. Ar manasis gyvybės autono- 
mijos mokslas iš visa buvo priimtinas logikos atžvilgiu? Nes juk jis priešta- 

ravo esamam mokslui apie priežastingumo principą, ypačiai kaip jį skelbė 
neokantistai. 

Taigi, vitalizmas turėjo būt pateisintas logikos atžvilgiu; o tatai buvo 
galima padaryt tik atsistojus ant pačios logikos pagrindų. 

Jei ne iš šalies maue palietęs įvykis, aš tikrai, kaip tik baigęs manąjį 
tilosotijos mokymąsi, tuoj būčiau ėmęsis rašyt logikos raštus siauresniąją 
prasme. Bet, aš manau, kad ir gerai buvo, jei tas, ir savimi labai džiugi- 
nantis, įvykis mane palietė, nes jis privertė mane tam kartui atidėt manųjų 
logikos planų vykdymą ir tuo būdu juos geriau subrandinti.. Aberdeen'o 
skotų universitetas išrinko mane skaityti Gifford'o paskaitas 1907—1908 m. 
Per šiuodu metu kas met turėjo būt paskaityta po dešimtį didelių paskaitų 
ir paskui jos turėjo būt išleistos knygų pavidalu; temai aš pasirinkau: The 
Science and Philosophy ot the Organism ir 1906—1908 m. 
atsidėjau visą mano bioteorinę sistemą plačiau išdėstyt. Tat tik dabar aš 
pasirodžiau (viešumoj) su „entelechijos ir materijos“ problema (kiek iš visa 
galima su jąja pasirodytų; dabar taip pat, mano antrojo tomo gale, aš pa- 
dariau pirmąjį, dar fragmentišką, bandymą logiškai pateisint mano mokslą, 
kadangi tatai radosi būtina padaryt. Gifford'o paskaitose aš pirmu 
kart aiškiai įžvelgiau ir nagrinėjau iš personalinio vitalizmo išaugusias viršper- 
sonalybės (des Uberpersėnlichen) problemas. Gifiord-Lectures buvo at- 
spausdintos 1908 m.; 1009 m. aš pats jas laisvai „išverčiau“ vokiškai su 
antrašte: Philosophie des Organischen! Jei sakoma, kad šis 
mano veikalas esąs lengviausias skaityt ir sklandžiausiai parašytas, tai taip 
tikrai bus del to, kad aš jį buvau pirmiausia parašęs angliškai ir, ne kaž 
kaip mokėdamas anglų kalbą, stengiausi mintis reikšti kiek galima paprasčiau; 
tuo būdu yda tapo dorybe. 

1907/08 metai rods užsieniuose ir tik trumpam laikui mane padarė 
pirmą kartą universitetiniu mokytoju. Man šioks darbas patiko, ir todel kai 
kuriems mano kolegoms Heidelberge nebuvo sunkų man įkalbėti, kad aš 
habilituočiausi „gamtos filosofijai“. Visų kitų formalumų nebuvo reikalau- 
jama. Tuo būdu (1909) aš tapau privatdocentu, pradžioj gamtos-matemaii- 
kos fakultete; paskui 1911 m. buvau pakeltas ekstraordinaru ir 1912 m. 
pradžioj perėjau į filosofijos fakultetą. 

1909 m. pavasarį aš parašiau manąją logikos sistemą; paskiau aš dar 
tą dalyką įvairiais atvejais skaičiau, pataisinėjau rankraštį, pagaliau numečiau 
jį visai šalyn, pasirengęs dar kartą jį iš nauja parašyti, ir 1912 m. išleidau 
veikalą su antrašte Ordnungslehre. 

Kuo turi būt ir ko nori Ordnungslehre, kurios poantraštė tokia: 
„Filosofijos nemetafiziškosios dalies sistema“? - 

Tikslas, kuris pradžioj buvo privedęs ją eskizuot, buvo logiškas vitalizmo 
pateisinimas. Šitai rods būtų buvę galima padaryt ir kantiškojo galvojimo 
keliu einant, ir aš 1011 m. tikrai atlikau tokios rūšies tyrinėjimą (apie tai 
buvo trumpai užsiminta jau ir Philosophie des Organischen antra- 
jame tome) ir paskelbęs žurnalo „Kantstudien“ 16-me tome su antrašte: 
Die Kategorie „Individualitat“ im Rahmen der Katego- 


! Gifford-Vorlesungen, gehalten an der Universitat Aberdeen in den Jahren 1907—1903, 
2 tomu, Leipzig, Engelmann 1909, Er D. 

rienlehre Kants. Revizuojant „sprendimų tabelę“, kuria Kantas juk 
grindžia „kategorijų tabelę“, pavyko „dedukuot“ tąją „kategoriją“, kurios 
reikalingas vitalizmas. Bet ši dedukcija manęs nepatenkino, kadangi Kanto 
kategorijų mokslas ir net daugiau, visa kantiško filosofavimo metodika 
esminguose punktuose manęs nepatenkino. 

Tuo būdu radosi antrasis, svarbiausias manosios Ordnungslehre 
uždavinys; ji turėjo tarnaut ne vien tik vitalizmui. Tuo būdu ji taigi tapo 
savarankiška. Ji tyrinėja klausimus: Kas iš visa yra kategorija? Kaip aš pri- 
einu prie kategorijų? Netgi kas vadinama galvojimu iš visa ir nuo ko 
turi į radėt visoks galvojimas? Siuo keliu aš tat, žingsnis po žingsnio, ir 
priėjau prie Pirmojo (arba prie Paskutiniojo, kaip norima jis imti ir pavadinti). 

Kaip. tatai visa yra suvokiama, trumpai išdėsto sistemiškoji šios stu- 
dijos dalis. Cia tiek tepridursiu, jog kalbant apie tapsmą (Werden) ir 
apie ketvertą a priori galimųjų pagrindinių tapsmo formų, 
taip pat įdėtas ir vitalizmo pateisinimais, bet šį kartą einant naujais, sa- 
vais keliais. 

Mažame rašte: Die Logik als Aufgabe (1913) aš dar kartą trum- 
pai išdėsčiau, kuris yra tikrasis Ordnungslehre tikslas, atsižvelgdamas 
ir į modernąją galvojimo psichologiją. 

Ordnungslehre buvo metodiškai-solipsistiškai orientuota ir tatai 
buvo padaryta sąmoningai. Kad tatai nėra paskutinis filosofijos žodis, aš 
jau buvau taip pareiškęs jos įvade, netgi Giffordo paskaitų antrojo 
tomo gale. Metafizika kaip mokslas apie „tikrenybę“ (das W'irkliche), 
apie „An sich“, yra galima kaip mokslas ir hipotetiškai, ir induktivai. 1913 m. 
aš pirmu kart nueskizavau stambiais bruožais tai, kas vėliau buvo išleista 
kaip veikalas antrašte Wirklichkeitslehre (1917), kuriame ta mintis 
yra išplėtota. Šion knygon paimta daug minčių apie teleologiją ir mecha- 
nizmą, apie etiką, laisvės problemą etc., kurios dalimi prieš tai, dalimi po 
to buvo paskelbtos taip pat ir atskirai (vokiškame) žurnale „Logos“, Hei- 
delbergo Akademijos raštuose ir sudėtiniame veikale „Weltanschauung“. 
Ordnungslelre ir Wirklichkeitslehre drauge yra pilna filosofijos 
sistema. 

Studijoj „Leib und Seele“ (1916, *1920) aš tariu galutinai sugrio- 
vęs psichomechanišką paralelizmą nauja mintimi, būtent, ftizybės ir psichy- 
bės „įvairiopumo laipsnių“ sulyginimu (durch einen Vergleich der „Man- 
nigialtigkeitsgrade“ des Physischen und des Psychischen). Veikalas 
Wissen und Denken (1919) ekstraguoja iš abiejų svarbiausių veikalų 
visus vadinamuosius „pažinimo teorinius“ dalykus ir sudirba juos išplėstu 
pavidalu. Heidelbergo Akademijos raštuose paskelbtosios Logische 
Studien ūber Entwicklung (1918 ir 1919) gali parodyt skaitytojui, 
jog taip pat ir vitalistinė problema man dar anaiptol nėra baigtas dalykas; 
tas pat pasakytina ir apie Der Begrifi der organischen Form (1910; 
SchaxeVio serijoj „Abhandlungen zur theoretischen Biologie“). 

Mano artimiausiais uždaviniais aš laikau logišką psichologijos apdir- 
bimą prisiderinant prie to, kas patiekta svarbiausiuose (mano) veikaluose, 
ir ypačiai atsižvelgiant į „pasąmonio“ sąvoką. Sios naujos problemos 
apdirbimo pradžia sutampa su mano pakvietimu kaip filosofijos ordinaro į 
Kelną. 

3. H. Driesch'o darbai paskutinijį dešimtmetį. 


Aukščiau padėtosios Driesch'o autoergogratijos tiek ir tėrą 1 Nuo to 
momento, kada ji čia baigta, jau yra praėję arti dešimtmečio. Kas ir kur 
prof. Driesch'o veikta šį paskutinįjį laikotarpį, tenka dabar mums patiems 

ridurti. 

P Kelne Driesch'as išleidžia dar vieną grynosios logikos srities darba: 
Wissen und Denken (Ein Prolegomenon zur allen Philosophie i AS 
ir parengia antrąjį leidimą savųjų Giffordo paskaitų, šį kartą iš dviejų | 
padarydamas tik vieną: Philosophie des Organischen (1921) Tao 
pačiais 1926 m. jis persikelia į Leipcigo universitetą ir čia savo įžen iamo: 
joj kalboj (1921. XI. 19), pavadinto Das Ganze und die Summ Ka 
savo visos sistemos aiškų ir trumpą iormulavimą. Cia centrinėj vieto; stovi 
„pilnatvės“ sąvoka, kuri jau ir pirmiau buvo stumiama vis arčiau BIS cen- 
tro. 1022 m. Driesch'as parengia antrąjį leidimą šavosios Wirklicheits- 
lehre ir Wissen und Denken. 1922 m. rudenį Driesch'as kviečiamas 
vyksta su žmona į Kinus, kame skaito svečio paskaitas įvairiuose tos „šalies 
universitetuose, ypačiai valstybiniuose Nankino ir Pekino universitetuose 
Grįždamas atgal per Japoniją ir Kaliforniją skaitė tokias pat paskaitas Tokio 
karališkame universitete, Berkeley'o ir kituose vakarinės Amerikos universi- 
tetuose. Sugrįžo į Leipcigą 1923 m. rudenį ir čia ėmėsi apdirbinėt atskiras 
filosofijos sritis. Parengęs trečiąjį išleidimą savosios knygos Leib und 
Seele (Eine Untersuchung ūber das psychophysische Grundproblem 31923) 
jis toliau dirbo nugalėt krizį šių dienų psichologijoj ir siekdamas psicho- 
logiją pagrįst lilosofiškai. Siokiems uždaviniams ir yra pavestas jo veikalas 
Grundprobleme der Psychologie (Ihre Krisis in -der Gegenwart 
1926). Berods, iš 1924 m. dar paminėtina jo knygelė Metaphysik? o 
iš iro Čia žiemos semestro jo paskaita Leben, Tod und Unster- 
blicheit“. ; 

1926 m. pradžioj Driesch'as susilaukė vėl naujų pagerbim 
Nuo 1882 m. egzistuojanti  „Psichinių tyrinėjimų Sąjunga“ (Society for 
Psychical Research) Londone — viena didžiausių mokslinių Anglijos sEMiB 
— išrinko 1926 metams Driesch'ą savuoju prezidentu ir tą Pagerbimą pakažsiio 
1927 metams. Tai pirmas toks atsitikimas nuo Sąjungos gyvavimo ali 
ir iš šios Sąjungos turėtųjų 25 prezidentų Driesch'as yra buvęs pirmiakis 
vokiečių tautos. Veikiai po šito Driesch'as buvo pakviestas į Jungtinių 
Amerikos Valstybių Wisconsin'o valstybinį universitetą  Madison'e skaityti 
paskaitas 1926/27 m. žiemos semestre ir dalyvauti 6-me -Internaciniaie 
Filosolijos Kongrese Cambridge 1926 m. rugsėjo mėn. Šiame konerese 
Driesch'as dalyvavo kaip oficialus vokiečių lilosotijos atstovas įr 1057 m 
pavasarį sugrįžo į Leipcigą. š 

Besiartinant mūsų filosofo 60 metų amžiaus sukaktuvėms (1927.X.28) 
išėjo trečiasis jo svarbiausių filosofinių veikalų, būtent, praktiškoji filosofija, 


1 Toliau einančioj antrojoj daly jis rods dėsto savo sistem sa da 
kalbėti mums šį kartą netenka. j 4 a, bet apie ją 
* Prisiderindamas į rėmus serijos „Jedermanns Bicherei“, kurią leidžia F Hirt in 
Breslau. : 

3 Skaityta cikliuje paskaitų „Leben, Altern, Tod“, kurias buvo surenojs; 
bergische Naturforschende Gesellschaft Frankiurte (a. Main). gusi Sencken- 


Ųų iš užsienių. 

arba etika, su antrašte: Die sittliche Tat (Ein moralphilosophischer 
Versuch. 1927). Šis veikalas nuo kitų etikų skiriasi tuo, kad formaliniai 
dalykai čia stovi šalutinėj vietoj ir liesti tik trumpai. Svarbiausias čia daly- 
kas yra tai, ką vadiname moralės mokslu, taigi praktiški dalykai, 
Todėl šiame veikale didelį vaidmenį vaidina dienos klausimai, netgi ir poli- 
tiniai, nors, suprantama, ne tokiu pavidalu, kad jie būtų taikomi į konkrečius 
asmenius, šalis arba įvykius. Nors ši knyga nėra koks mokslinės „politikos“ 
vadovas ir dar mažiau koks partinės politikos kurinys, tai betgi jos autorius 
tikisi, kad iš jos gali turėt naudos ir valstybininkas. Nes tikrasis val- 
stybininkas privalo elgtis prisilaikydamas dorinių normų. Tarp 
filosotiškos etikos, kaip normų skelbėjo, ir tarp valstybininko, kaip normų 
gyvendintojo, stovi mokytojas plačiausia šio žodžio prasme, kuria „mo- 
kytojas“ yra ir dvasininkas ir netgi geras dienraščio rašytojas. 
Mokytojas galimas todel pavadinti normų platintoju. Tat šios knygos ypa- 
čiai kreipiasi į mokytojus, kurie yra etiškos tiesos galingiausi tarpininkai ir 
todel normų vykdytojų pirmatakai. 

Ir į septintąją amžiaus metų dešimtį įžengusio Driesch'o darbinis vai- 
singumas nėsumažėja. Štai 1028 m. pradžioj išeina jo veikalas Der. 
Mensch und die Welt!. Šiame veikale, kuris skiriamas ne filosofams 
“ir mokslininkams, bet „visiems“, t. y. kiekvienam, kuriam rūpi moksliškai 
pagrįstas pilnas pasaulėvaizdis, iš vieno šono sunaudojama visos esmingos, 
moksliskai pagrįstos žinios, o iš kito aiškiai ir ryškiai parodyta, kur pasi- 
baigia žinojimas ir prasideda spėliojimas. Žmogus šiame veikale statomas 
kaipo atsirėmęs į visą Kosmą (kosmišch verankert). 

1928 metų antrąjį pusmetį Driesch'as paleido pasaulin savųjų Git- 
fordo paskaitų apie organybės filosofiją nauja, taigi, jau ketvirtąjį * 
leidimą, išleistą naujo leidėjo“. Šio naujausio leidimo tūris, palyginant su 
1921 m. leidimu, yra sumažintas kokiu trečdaliu, kadangi autorius čia nebedėjo 
visa to, kas jau yra išdėstyta jo grynai filosofiniuose veikaluose. Tuo tarpu 
tikrasis veikalo dalykas turinio atžvilgiu yra apturtintas, įvairiomis vietomis 
iškeltos naujos problemos, viskas per nauja rūpestingai peržiūrėta ir gerinta. 

Kad apie tokį reikšmingą galvotoją ir vaisingą rašytoją kaip Driesch'as 
pamažu pradeda susidaryti literatūra, stebėtis netenka. Nekalbant apie dau- 
gybę trumpesnių ir ilgesnių straipsnių laikraščiuose, 1924 m. išėjo Dro Otto 
Heinichen'o pirmasis bandymas išdėstyt Driesch'o visą filosofiją didokos 
monogralijos pavidalu, kame tarp kita ko įdėta ir Driescho veikalų biblio- 
grafija*. O jo 60 metų amžiaus sukaktuvių proga jo senesnieji draugai bei 
kolegos, o taip pat jaunesnieji bendradarbiai ir mokiniai įteikė jam dviejų 
tomų surinktinį Festschrift'ą?. Tarp senesniųjų bendradarbių čia randame įvai- 
rių tautų ir srovių (taip pat ir katalikų) biologų bei filosotų. - 


! Serijoj „Methaphysik und Weltanschaung“, kur os: vieną knyga yra pavesta ir kata- 
likų pasaulėžiūrai išdėstyt (Die Weltanschaung des Katholizismus, 1926). Jos autorius yra 
žinomas šios šrities rašytojas Peter Lippert S. J. 

2 Pirmuoju leidimu laikant anglišką tekstą, o antruoju — pirmąjį vokišką vertimą. 

3 Philosophie des Organischen. Vierte, gekūrzte und teilweise umgearbeitete 
Auflage. 1928. Verlag von Guelle 8: Meyer in Leipzig. 

* Dr. Otto Heinichen, Drieschs Philosophie. Eine Einfūhrung. Leipzig 1924. 

> Festschriften Hans Driesch zum 60. Geburtstage. I. Wissen und Leben; II. Ordnung 
und Wirklichkeit. Leipzig, E. Reinicke. 


Simon Deploige 
1868--1927 
Par. Prof. Dr. P. Kuraitis, Kaunas. 


1927 metais lapkričio mėn. 19 dieną pamirė Louvain'o Aukštojo Filosofijos 
Instituto vedėjas profesorius Simon Deploige. Tai vienas žymiausių gar- 
siosios Louvain'o tomistinės filosofinės srovės atstovų. Jis daugiausia pa- 
sidarbavo tomistinės filosofijos atgimimui teisės filosofijos, socialinės tiloso- 
fijos ir specialinės etikos srityje. Kaip jo genialus mokytojas ir draugas 
kardinolas Mercier kitose filosofijos dalyse, ypač psichologijoj, kaip jo drau- 
gas Louvain'o profesorius D. Nys gamtos filosofijoj, taip S. Deploige eilėje 
labai rimtų veikalų ir veikalėlių sugebėjo praktinės tomistinės filosofijos 
principus išverst į šių laikų kalbą, suvesti juos į santykį su naujausių tyrinėjimų 
paduodamais faktais ir jų bei tomistinių metodų vertę vaizdingai parodyti, 
sprendžiant šiais laikais pačius aktualiausius praktinės filosofijos klausimus. 

Simon Deploige užsitarnauja žymią vietą praktinės filosofijos istorijoj 
ir dėl to su juo pravariu kiek arčiau susipažinti tiems, kurie to mokslo 
srities klausimais domisi. š 

Simon-Egide-Martin-Hubert Deploige gimė Belgijos provincijoj Lim- 
bourg, Tongres mieste 1868 m. Pabaigęs pradžios ir gimnazijos mokslus savo 
gimtajam mieste, jis įstojo į Louvain'o universitetą 1884 metais ir studijavo 
čia pasižymėdamas nepaprastais gabumais šešerius metus. 1888 m. jis gavo 
daktaro laipsnį filosofijos ir literatūros fakultete, 1880 m. jis įgijo teisių 
mokslo daktaratą 0 1890 m. tomistinės filosofijos licenciatą. 

Baigęs universitetą, jis atsidėjo filosofijos studijoms, iš pradžių ekspe- 
rimentinei psichologijai, o paskui teisės mokslams, sociologijai, ypač teisės 
filosofijai ir specialinei etikai. 

1801 metais jauną mokslininką Simoną Deploige'ą Belgijos vyriausybė 
pasiuntė į Sveicariją studijuoti Belgijoj labai aktualų tuomet referendumo 
klausimą. Simon Depioige -labai sėkmingai atliko savo nelengvą mokslinę 
misiją. Referendumo klausimu buvo labai maža mokslininkų rašyta. Deploige'ui 
teko gana sunkus darbas surinkti medžiagą ir ją tinkamai nušviesti. Jo šitų 
pastangų vaisius — veikalas „Le Referendum en Suisse“, išleistas 1892 m., 
buvo žinovų nepaprastai palankiai sutiktas. To veikalo išvados nusprendė 
referendumo klausimo likimą Belgijoj. 

Apie porą metų Simon Deploige advokatavo gimtajam Tongres'o mieste. 
Ir advokato profesijoj jis parodė nepaprastus gabumus ir greitai plačiai 
išgarsėjo. Drauge jis toliau varė savo juridines ir sociologines studijas. 

1893 metais Simon Deploige buvo kviečiamas Liėge'o universiteto 
užimti konstitucinės teisės katedrą. Jis atsisakė, nes gavo pasiūlymą iš D. 
Mercier'o padėti suorganizuoti prie Louvain'o universiteto aukštąjį filosofinį 
institutą. Nuo 1893 metų jis čia pradėjo dėstyti prigimtąją teisę, politinę 
ekonomiją ir socialių teorijų istoriją. Vėliau jis paskutinių dviejų dalykų 
dėstymą perdavė savo mokiniui Defourny, o patsai dėstė prigimtąją teisę 
(taip patir teisių fakultete), teisės filosofiją bei socialinę filosofiją 1. 1906 metais, 


! 1896 metais S. Deploige buvo įšventintas į kunigus. 

kai D. Mercier tapo išrinktas Malines'o arkivyskupu, S. Deploige'ui teko 
užimti Aukštojo Filosofijos Instituto prezidento vieta, kurią jis laikė iki pat 
savo mirties. Būdamas tos įstaigos vedėju, jis puikiai sutvarkė jos biblio- 
teką, įsteigė naujų katedrų, suorganizavo vakarais viešas periodines paskaitas! 
aktualiais klausimais plačiai publikai, prisidėjo įkurti studentų tarpe veiklias 
socialinių ir filosofinių studijų draugijas. Kaipo profesorius, Deploige pasi- 
žymėjo dėstymo metodingumu, klausimų pastatymo aktualumu ir jų spren- 
dimo aiškumu bei precizija. Jis nesitenkino dėstymu, bet plačiai dalyvavo 
atatinkamuose savo studijoms moksliniuose žurnaluose, rašė iš savo srities 
- didesnius ir mažesnius veikalus bei veikalėlius, kurie plačiai išgarsino jo 
vardą įvairiuose kraštuose. 

Be grynai mokslinio darbo, S. Deploige labai aktyviai dalyvavo visuo- 
menės gyvenime. Nuo 1923 m. lapkričio mėnesio jis buvo senato nariu ir 
čia labai pasižymėjo savo giliomis kalbomis ir paduodamų svarstyti įstatymų 
projektų pagrindinga kritika. Per karą jis įgijo daug nuopelnų Belgijos 
valstybei, palenkdamas savo raštais ir prakalbomis nevienos šalies opiniją 
jos naudai. 

Bet šiaip ar taip S. Deploige'o garbė ilgiausiai patvers filosotijos mokslo 
srityje, kaipo vieno iš didžiausių tomistinės filosofijos atgimimo atstovų, 
būtent, praktinės filosotijos srityje. Apie S. Deploige'o darbą šitoje srityje 
reikalinga kiek plačiau pakalbėti. ' 


* 
k 


S. Deploige, gerai susipažinęs su šių laikų socialinės filosofijos padė- 
timi, stengėsi savo raštuose visados prieš akis turėti kuodaugiausia svarsto- 
miems klausimams suprasti reikalingos faktinės medžiagos ir į ją atsižiūrė- 
damas jis vertino madoje esančius tų klausimo sprendimo bandymus. Nurodęs 
tuose naujoviškuose bandymuose iš vienos pusės trūkumus, iš kitos pusės 
teigiamas ypatybes, jis rūpinosi gausingomis citatomis iš Tomo Akviniečio 
veikalų aiškiai parodyti, kaip čia Tomo Akviniečio principai ir metodai tuos 
trūkumus prašalina, o teikia tas pačias pozitivias ypatybes, kurias turi ir kai 
kurios kitos srovės, tik iš daug gilesnės ir platesnės idėjinės perspektyvos 
ir geriau išaiškina laktinosios medžiagos nurodomųs keblumus ir painumus. 
Tokiu būdu tomistinės filosofijos principai ir metodai įgyja tikrą aktualumą 
ir del to netenka prasmės kalbos apie tik archivarišką tos filosofijos vertę. 

Iš S. Deploige'o raštų aiškiai matyti, kad tomistinė filosofija savo tin- 
kamumu ir naujausiai keliamoms problemoms aiškinti bei spręti ne tik nepa 
siduoda vadinamoms naujosios ir naujausios filosofijos srovėms, bet žymiai 
jas viršija. S. Deploige savo raštais vaizdingai parodė, kad tomistinės filo- 
sotijos atgimimas ir praktinės, teisių bei socialinės filosofijos srityje yra 
įvykęs faktas, yra aktuali realybė, su kuria nesiskaityti būtų nepateisinamas 
žlibumas ar prietaringas šališkumas. . 

Svarbiausias S. Deploige'o veikalas „Le Conilit de la morale et de la 
sociologie“ * — tai tikras chet d'oeuvre tomistinės filosofijos metodo ir prin- 


1 Toms paskaitoms laikyti jis kviesdavo ne tik Belgijos, bet ir kitų kraštų žymius 
mokslininkus. 

2 Louvain, 1911 m., 424 p. 1927 metais išėjo to veikalo ketvirtas leidimas. Veikalas 
išverstas ir ispanų kalba: Conilicto de la moral y de la sociologia. (Madrid). 

cipų vertės pavaizdavimo etikos, teisės filosofijos ir socialinės filosofijos 
srityje. Maža, ištikro, galima rasti veikalų, kurie (ėmtųsi taip plačia erudi- 
cija, kurie būtų taip sumaniai metodiškai sutraukę nepaprastai įdomios me- 
džiagos, kurie per pačių moderniausių, įtakingiausių autorių raštų visašališką 
objektyvią kritiką taip įsakmiai nurodytų teigiamas ir neigiamas konkuruo- 
jančių srovių ypatybes ir taip aiškiai pristatytų, kaipo aktualiausią ir įdomiausią, 
tomistinę filosofinę sistemą. 

Tame veikale tartum svarbiausias autoriaus uždavinys yra garsios, prieš 
dvidešimtį metų iškeltos, Durkheimo sociologinės sistemos kritika. Bet, iš 
tikrųjų, autoriui, pasirodo, rūpi Durkheimo pažiūrų kritika tik kaipo įdomu- 
mą sukelianti aktuali bazė visašališkam socialinės filosofijos metodų ir prin- 
cipų svarstymui. 2 

Durkheimas daug kame sėkmingai yra kritikavęs iš aštuoniolikto šimtme- 
čio savo kilmę turinčią individualistinę, bloga prasme abstrakčią, abso- 
liutistinę, deduktyvią teisės filosofiją ir socialinę etiką.  Deploige, pripažin- 
damas čia Durkheimo nuopelną, stengiasi dokumentaliai nurodyti versmes, 
iš kurių Durkheimas savo kritikai ėmė nurodymų ir kaip tų nurodymų trū- 
kumai yra sumažinę Durkheimo kritikos vertę; šį taip sunkų darbą Deploige 
atliko su tokių dideliu virtuoziškumu, kad tik stebėtis reikia! Prie tos pro- 
gos Deploige savo ruožtu imasi kritikuoti tą pačią srovę, kurią kritikavo 
Durkheimas, ir vaizdingai, gausiomis citatomis iš Tomo Akviniečio raštų, pa- 
rodo, kad remiantis Tomo Akviniečio principais ir metodais toji individualizmo 
kritika išeina daug gilesnė ir neturi tų trūkumų, tų nepamatuotų apriorizmų, 
kurie krinta į akis Durkheimo veikaluose. 

Deploige aiškiai įrodo, kad tarp taip suprastos etikos ir sociologijos negali 
būti jokio principinio konflikto. Protingais pagrindais paremta etika duoda 
galimumo lemtai orientuotis svarbiais sociologijos klausimais, o nešališki, 


kritiški socialinių faktų tyrinėjimai, pasirodo, reikalingi socialinės etikos | 


tezėms tiksliai įrodyti. Prie šitokių išvadų prieina Deploige visuose savo 
praktinės filosofijos raštuose. Gerai suprasta etika turi iš vienos pusės 
remtis metafizikos, ypač racionalinės psichologijos tiesomis, o iš kitos pu- 
sės stovėt ant plačios patyrimų bazės. Tomas Akvinietis nekartą ypač pri- 
mygtinai yra savo raštuose pabrėžęs patyrimo svarbą etikos mokslui. „Ouae 
pertinent ad scientiam moralem maxime cognoscuntur per experientiam“ !. 
„Oportet illum gui suificiens auditor vult esse moralis scientiae guod sit 
manu ductus et exercitatus in consuetudinibus humanae vitae, id est de 
exterioribus et iustis, de operibus virtutum et universaliter de omnibus 
civilibus sicut sunt leges et ordines politicarum, et si gua alia sunt huius- 
modi“ *. Tokiu būdu aišku skirtumas tarp Tomo Akviniečio ir racionalistinio 
abstraktiško individualizmo metodų etikos ir sociologijos mokslų srityje. 

Deploige su atsidėjimu nurodinėja, kaip Tomas Akvinietis mokėjo do- 
rovinių principų pritaikyme rasti vietos net ir teisėtam subjektyvumui, ir visus 
tų principų pritaikymo įvairumus nelaikė vien kaipo geiduliams pasidavimo 
išdavą. Tomas Akvinietis dorovinių papročių įvairumus aiškino, be 
kitko, ir kultūrinio išsilavinimo skirtumais įvairiais laikais ir įvairiose tautose, 


1! S. Thomas, Ethic. I, 3. 
* S. Thomas, Ethic. I, 4. 

o taip pat ir įvairių gyvenimo sąlygų skirtinumu įvairiuose kraštuose ir įvai- 
riais laikotarpiais. Tokiu būdu Tomas Akvinietis mokėjo rasti vietos ypač 
specialinėje etikoje kaip teisėtam šiokiam tokiam subjektyvumui, taip ir šio- 
kiam tokiam relatyvumui. Tomo Akviniečio etika nėra tat geometrišku 
metodu nustatytas mokslas, kuriame iš pagrindinių principų būtų paskui 
dedukcijos būdu išvesti visi pasielgimų dėsniai. Tomo Akviniečio etika — 
tai labai sudėtingas mokslas, kuriame turi vietos ir dedukcija, ir adaptacija, 


ir paprasta indukcija, ir kurybinis apsisprendimas, ir įvairios socialinės obser- 


vacijos disciplinų išdavos. 
Tomas Akvinietis turi drąsos etikos mokslo reikalui remtis ne tik žmo 
nių, bet ir gyvulių gyvenimo faktais. Taip, pavyzdžiui, monogamiškos šei- 
mos racionalumą jis įrodo, tarp kitko, atatinkamais gyvulių gyvenimo faktais. 
Tokį svarbų etikos klausimą, kaip nuosavybės, Tomas Akvinietis sten- 
giasi spręsti atsižvelgdamas ir į socialinės observacijos nurodymus. 
Valdymo formų klausimu Tomas Akvinietis taip pat nesilaiko jokio aprio- 
rizmo. Jis, pasirėmęs istorija ir observacija, įrodo, kad valdymo forma vienur 
gali būti gėra tokia, kitur kitokia, pareinamai nuo sąlygų ir aplinkybių 
įvairumo. Deploige parodė, kaip laikantis tomistinio metodo reikia spręsti 
žydų klausimas, autoriteto krizio klausimas, mokyklų, moterų klausimas. 
Deploige sugebėjo nurodyt, kad Tomo Akviniečio supratimo prigimtoji teisė 
yra griežtai skirtingą nuo XVIII šimtmečio ideologų abstrakčios racionalistinės 
prigimties teisės. 
Deploige savo veikaluose vaizdingai įrodė Tomo Akviniečio metodų 

nemaža pasekėjų įvairių kraštų katalikų mokslininkų tarpe. Louvain'e De- 
ploige'o darbą toliau sėkmingai varo ypač jo buvę mokiniai, dabar tenykščio 
universiteto profesoriai Defourny ir Harmignie. 

Iš didesnių ir mažesnių ! Deploige'o raštų ypač paminėtini šie: 

Le Referendum en Suisse, prėcėdė d' une lettre sur Ie Referendym en 
Belgigue: Bruxelles, 1892, XXXVI--190 p. (išverstas ir angliškai su papildymais). 

Le vote obligatoire en Suisse. Bruxelles, 1893, 23 p. 

La thėorie thomiste de la propričtė. Louvain, 1895, 52 p. 

Politigue catholigue et politigue socialiste. Louvain, 1898, 16 p. 

Saint Thomas et la guestion juive. II ėdition. Paris, 1899, 60 p. 

L' ėmancipation des femmes. Louvain, 1902, 46 p. 

Le Conilit de la Morale et de la Sociologie. Louvain, 1911, 1927, 424 p. 

Lidėe de responsabilitė dans la sociologie contemporaine, Louvain, 1913. 

Saint Thomas et Ia Famille. Roma, 1924, 44 p. 

La crise de I Autoritė. Les rapports entre autoritės. Louvain, 1925, 46 p. 


! Pažymiu ir trumpesnius, nes Deploige'o keliolikos nuslapių veikalėlis savo verte 
dažnai atstoja kitų autorių didelį tomą. PET / 


